താഴ്‌വരയില് 'കൂടി' നടക്കുക ഭവനത്തില് 'വസിക്കുക' » Gilgal Creations\nby\tMathew Palathunkal\t/ Monday, 13 July 2009\t/ Published in Articles\nവിഖ്യാത സുവിശേഷകനും ഗ്രന്ഥകാരനുമായ ചാള്‍സ് അല്ലന് തന്റെ “ഗോഡ്സ് സൈക്യാട്രി” എന്ന ഗ്രന്ഥത്തില് തന്റെ ശുശ്രൂഷാ വേളയില് നടന്ന ഒരു സംഭവം വിവരിച്ചിട്ടുണ്ട്. ഒരിക്കല് ഒരു ബിസ്സിനസുകാരന് അദ്ദേഹത്തെ കാണാന് ചെന്നു. കഠിനാധ്വാനംകൊണ്ട് ഒരു സ്ഥാപനത്തിന്റെ തലപ്പത്ത് എത്തിയ വ്യക്തിയാണയാള്. എന്നാല് അയാള്‍ക്കിപ്പോള് സമാധാനമില്ല. രാത്രിയില് ഉറങ്ങാന് കഴിയുന്നില്ല. ബിസ്സിനസില് ശ്രദ്ധിക്കാനും കഴിയുന്നില്ല. ഒരുപാടു ഡോക്ടര്‍മാരെ കണ്ടു, ധാരാളം മരുന്നുകള് കഴിച്ചു, ഒരു ഫലവുമില്ല. ഒടുവില് ഒരു ശുശ്രൂഷകനെ കാണാന് അയാളുടെ ഡോക്ടര് ഉപദേശിച്ചു. അങ്ങനെയാണ് അല്ലനെ കാണാന് അയാള് എത്തിയത്.\nപാസ്റ്റര് അയാള് പറയുന്നത് സശ്രദ്ധം കേട്ടു. എന്നിട്ട് ഒരു കടലാസെടുത്ത് ഒരു കുറിപ്പടി എഴുതി അയാളെ ഏല്‍പിച്ചു. ഇരുപത്തി മൂന്നാം സങ്കീര്‍ത്തനമാണ് അദ്ദേഹം എഴുതിയത്, ഏഴു ദിവസത്തേക്ക് ദിവസം അഞ്ചു പ്രാവശ്യം വീതം താന് നിര്‍ദ്ദേശിക്കുന്നതുപോലെ തന്നെ അതു സേവിക്കണമെന്നദ്ദേഹം നിഷ്കര്‍ഷിച്ചു. അതിരാവിലെ ഉണരുമ്പോള് ആദ്യം വായിക്കേണ്ടത് അതാണ്. വെറുതെ വായിച്ചു വിട്ടാല് പോരാ, മനഃപാഠം ചൊല്ലുകയും അരുത്. ശ്രദ്ധാപൂര്‍വ്വം, ധ്യാനപൂര്‍വ്വം, പ്രാര്‍ത്ഥനാപൂര്‍വ്വം വായിക്കണം. ഓരോ വാക്കും ആത്മാവിനെ സ്പര്‍ശിക്കണം. പ്രഭാത ഭക്ഷണത്തിനുശേഷവും, ഉച്ചഭക്ഷണത്തിനുശേഷവും, അത്താഴത്തിനുശേഷവും, ഒടുവില് കിടക്കാന് പോകുന്നതിനുമുമ്പും ഇപ്രകാരം വായിക്കണം. അയാള് അതനുസരിച്ചു, ഒരാഴ്ച കഴിയും മുമ്പ് അയാളുടെ സ്ഥിതി മെച്ചപ്പെട്ടു.1\nഇരുപത്തി മൂന്നാം സങ്കീര്‍ത്തനം ഒരു ചിന്താസരണിയാണ്, ഒരു ജീവിത ശൈലിയാണ്. ഇടയനായ കര്‍ത്താവിനോടൊപ്പം നടക്കുന്നതിന്റെ സുരക്ഷിതത്വവും സന്തോഷവും ഭക്തിപൂര്‍വമായ അനുസരണവും അതു നമ്മിലുളവാക്കും.\nഇടയനോടൊപ്പം സഞ്ചരിക്കുന്ന ആടിന്റെ യാത്രയാണ് സങ്കീര്‍ത്തനത്തിന്റെ ചിന്താവിഷയം. യാത്രയിലൊരിക്കല് ആടിന് കൂരിരുള് താഴ്‌വരയിലൂടെ കടക്കേണ്ടി വരുന്നുണ്ട്. എങ്കിലും അതിനു ഭയമില്ല. കാരണം, അതൊരു “കടന്നുപോക്ക്” മാത്രമാണ്. സങ്കീര്‍ത്തനക്കാരന് പറയുന്നത്, താന് കൂരിരുള് താഴ്‌വരയിലൂടെ “നടക്കുന്നു” എന്നാണ്, അവിടെ ‘വസിക്കുന്നു’ എന്നല്ല. അവന് “വസിക്കുന്നത്” താഴ്‌വരയിലല്ല, യഹോവയുടെ ആലയത്തിലാണ്.\nനമ്മില് പലരും താഴ്‌വരയില് വസിക്കുകയും ആലയത്തിലൂടെ കടക്കുകയുമാണ്. പ്രശ്നങ്ങളുടെ താഴ്‌വരയില് എത്തുമ്പോള് അവിടെ സ്ഥിരവാസമാണ് നാം പ്രതീക്ഷിക്കുന്നത്. താഴ്‌വര കടന്നുപോകാനുള്ള വഴിയാണ്, പാര്‍ക്കാനുള്ള ഇടമല്ല. പര്‍വത പ്രദേശങ്ങളിലെ ഉടുങ്ങിയ താഴ്‌വരകളില് നട്ടുച്ചയ്ക്കുപോലും സൂര്യപ്രകാശം കടന്നുചെല്ലുകയില്ല. വന്യമൃഗങ്ങളുടെ വിഹാര ഭൂമിയായിരിക്കും അത്തരം സ്ഥലങ്ങള്. എങ്കിലും മലമുകളിലെ വിശാലമായ പുല്‍മേടുകളിലേക്ക് ആടുകളെ നയിക്കുവാന് ഇടയന് ഇതല്ലാതെ വേറെ വഴിയില്ല. നിത്യമായി പാര്‍ക്കുവാനുള്ള ആലയത്തില് എത്തുവാനുള്ള പാത ഈ താഴ്‌വരയിലൂടെയാണ്. എങ്കിലും കൂരിരുള് താഴ്‌വര അപകടരഹിതമായി തരണം ചെയ്യുവാന് കഴിയുന്നത് ഇടയന്റെ സാന്നിധ്യം ഉള്ളതിനാലാണ്. “നീ എന്നോടുകൂടെ ഇരിക്കുന്നുവല്ലോ.” അത് അത്ഭുതവുമല്ല, കാരണം, താഴ്‌വരയിലൂടെ നടത്തുകയെന്നത് ഇടയന്റെ പദ്ധതിയുടെ ഭാഗമാണ്. അതിനാല് അവന് ആടിന്റെ മുമ്പില് തന്നെയുണ്ടാകും.\nനമ്മുടെ ജീവിതത്തില് വിവിധങ്ങളായ കൂരിരുള് താഴ്‌വരയിലൂടെ നാം കടക്കേണ്ടി വന്നേക്കാം: രോഗം, വിവിധ പ്രയാസങ്ങള്, പ്രിയപ്പെട്ടവരുടെ വേര്‍പാട്, സാമ്പത്തിക പ്രതിസന്ധികള്, തെറ്റിദ്ധരിക്കപ്പെടുന്ന അവസ്ഥ, തെറ്റായ ആരോപണങ്ങള് എന്നിവ. എന്നാല് ഇത്തരം താഴ്‌വരകളുടെ വക്കിലെത്തുമ്പോള് ഓര്‍ക്കുക, അതിനപ്പുറം വിശാലമായ ഒരു മേച്ചില്‍പുറമുണ്ട്. താഴ്‌വര താണ്ടുന്നത് നാം തനിയെ അല്ല, ഇടയന് മുമ്പില് നടക്കുന്നുണ്ട്. ഒരു ഇടയനും ആടിനെ തനിയെ വിടുകയില്ല.\n“ഞാന് യഹോവയുടെ ആലയത്തില് ദീര്‍ഘകാലം വസിക്കും.” താഴ്‌വര തരണം ചെയ്യുന്ന ആട് പിന്നീട് വിരിച്ചൊരുക്കിയ മേശയുള്ള, നിറഞ്ഞുകവിയുന്ന പാനപാത്രമുള്ള യജമാനന്റെ ഭവനത്തില് നിത്യമായി വസിക്കും. ഈ കാഴ്ചകള് മുന്‍പിലുള്ളവരാണ് താഴ്‌വര സന്തോഷപൂര്‍വ്വം തരണം ചെയ്യുന്നത്. യഹോവയുടെ ഭവനം ആടിന്റെ സ്വന്തമാണ്. അവിടെ അന്യനായിട്ടല്ല അവന് വസിക്കുന്നത്, അതിഥിയായിട്ടോ, അവകാശിയായിട്ടോ ആണ്.\n“ഹോം സ്വീറ്റ് ഹോം” എന്ന വിഖ്യാത ഗാനം രചിച്ച ജോള് ഹൊവാര്‍ഡ് പെയ്ന്ന് സ്വന്തമായി ഒരു ഭവനമില്ലായിരുന്നു. കടുത്ത ഏകാന്തത അദ്ദേഹം അനുഭവിച്ചു. ഒരിക്കല് ഒരു നഗരത്തില് വെച്ച് ഏകാന്തത അസഹനീയമായപ്പോള് അദ്ദേഹം നഗരപ്രാന്തത്തിലേക്കു നടക്കുവാനാരംഭിച്ചു. പെട്ടെന്ന് ശക്തമായ കാറ്റും മഴയു ആരംഭിച്ചു. അദ്ദേഹം ഓടി അടുത്തു കണ്ട ഒരു വീടിന്റെ പോര്‍ച്ചില് കയറി നിന്നു. അല്‍പം കഴിഞ്ഞപ്പോള് ആ വീടിനുള്ളില് വിളക്കുകള് തെളിഞ്ഞു. ഒപ്പം പിയാനോയിലൂടെ മധുരമായ സംഗീതം ഒഴുകാനാരംഭിച്ചു. ആ വീട്ടിലുള്ളവര് ചേര്‍ന്ന് ഒരു ഗാനമാലപിക്കുവാനാരംഭിച്ചു. അവര് പാടിയ പാട്ട് ഏതെന്നോ? “ഹോം സ്വീറ്റ് ഹോം.” പെയ്നിന് ഉണ്ടായ സന്തോഷം അവര്‍ണ്ണനീയമായിരുന്നു. അധികം കഴിഞ്ഞില്ല, ആ ഭവനത്തിന്റെ വാതിലുകള് തുറക്കപ്പെട്ടു. കുടുംബനാഥന് ഇരുകരങ്ങളും നീട്ടി ആ അപരിചിതനെ വീട്ടിലേക്കു സ്വാഗതം ചെയ്തു. “ഹോം സ്വീറ്റ് ഹോം” എന്നതിന്റെ അര്‍ത്ഥം പാട്ടുകാരന് ശരിക്കും ഗ്രഹിച്ചു.2\nകൂരിരുള് താഴ്‌വരയിലൂടെ നടന്നു തളര്‍ന്ന തന്റെ പൈതലിനെ ദൈവം ഭവനത്തിലേക്കു സ്വീകരിക്കുന്നത് ഇപ്രകാരമായിരിക്കും: “വരിക, എന്റെ ഭവനത്തില് വന്നു ദീര്‍ഘകാലം വസിക്കുക.”\nCharles L. Allen, God’s Psychiatry, Old Tappan, NJ.: Fleming H. Revell Co., nd. pp. 13, 14.\nR. L. Moyer, The Psalm of Psalms, Minneapolis, MN.: Wilson Press, 1945, p. 87.


നാരങ്ങ വെള്ളത്തിന് ഇത്രയേറെ ഗുണങ്ങളോ... ആരും പറഞ്ഞില്ലല്ലോ...\nശരീര ആരോഗ്യ വർദ്ധിപ്പിക്കാനും പ്രതിരോധശേഷി വർദ്ധിപ്പിക്കാനും എന്താണ് വഴി എന്ന് ചിന്തിക്കുന്നവരാണ് ഇന്നത്തെ കാലത്ത് കൂടുതൽ പേരും. പല പകർച്ചവ്യാധികളും പകരുന്ന കാലഘട്ടമാണ് ഇത്. അതുകൊണ്ടുതന്നെ പ്രതിരോധശേഷി വർദ്ധിപ്പിക്കുക അല്ലാതെ മറ്റൊരു നമ്മുടെ മുൻപിൽ ഇല്ല. അതിന് സഹായിക്കുന്ന ചില കാര്യങ്ങളാണ് ഇവിടെ നിങ്ങളുമായി പങ്കു വെക്കുന്നത്.\nചെറു നാരങ്ങ വെള്ളം ചൂടോടുകൂടി കുടിച്ചിട്ടുണ്ടോ. തണുത്ത ചെറുനാരങ്ങ വെള്ളമാണ് എല്ലാവരും കുടിക്കുന്നത്. അതാണ് എല്ലാവർക്കും ഇഷ്ടം. എന്നാൽ ചൂട് ചെറുനാരങ്ങ വെള്ളം കുടിക്കുന്നത് കൊണ്ട് നിരവധി ഗുണങ്ങൾ ലഭിക്കുന്നുണ്ട്. ശരീരത്തിന് ഏറെ ആശ്വാസം നൽകാൻ കഴിയുന്ന ഒന്നാണ് ഇത്. നെഞ്ചിരിച്ചിൽ വായനാറ്റം ചർമ്മത്തിലുണ്ടാകുന്ന ചുളിവുകൾ തുടങ്ങി.\nനിരവധി പ്രശ്നങ്ങൾ ഇല്ലാതാക്കാൻ ചെറുനാരങ്ങ ചൂടുവെള്ളത്തിൽ കലക്കാം. ഇത് മികച്ച ഒരു പാനീയം തന്നെയാണ്. ശരീരത്തിലെ ഇൻഫെക്ഷൻ ഇല്ലാതാക്കാനും ഇത് സഹായിക്കുന്നു. ഇതിൽ സിട്രിക്കാസിഡ് വൈറ്റമിൻ സി മഗ്നീഷ്യം കാൽസ്യം പൊട്ടാസ്യം സംയുക്തങ്ങൾ അടങ്ങിയിട്ടുണ്ട്. ഇത് ശരീരത്തിലെ പ്രതിരോധ ശക്തി വർദ്ധിപ്പിക്കുന്നു.\nവൈദ്യുതി കണക്ഷൻ ഉണ്ടോ ഈ കാര്യം അറിഞ്ഞിരിക്കണം..!!


news-kerala | മകളെ അധിക്ഷേപിച്ച് കെ.സുരേന്ദ്രനെ ആക്രമിക്കാൻ ഇറങ്ങിയവരെ ഒറ്റപ്പെടുത്തണം. ഇന്ന് സുരേന്ദ്രൻ, നാളെ ആരുമാകാം. മുമ്പ് ഉണ്ടായിട്ടുമുണ്ട്. ആ ഭാഷ ഉപയോഗിക്കുന്നവരെ എന്തിനാണ് നമുക്ക് സുഹൃത്തായി? മാധ്യമപ്രവർത്തകനായ അയ്യപ്പദാസ് അരവിന്ദാക്ഷൻ കുറിക്കുന്നു - Malayalivartha.com Widgets Magazine\nമകളെ അധിക്ഷേപിച്ച് കെ.സുരേന്ദ്രനെ ആക്രമിക്കാൻ ഇറങ്ങിയവരെ ഒറ്റപ്പെടുത്തണം. ഇന്ന് സുരേന്ദ്രൻ, നാളെ ആരുമാകാം. മുമ്പ് ഉണ്ടായിട്ടുമുണ്ട്. ആ ഭാഷ ഉപയോഗിക്കുന്നവരെ എന്തിനാണ് നമുക്ക് സുഹൃത്തായി? മാധ്യമപ്രവർത്തകനായ അയ്യപ്പദാസ് അരവിന്ദാക്ഷൻ കുറിക്കുന്നു\n27 JANUARY 2021 05:41 PM IST\nബി.ജെ.പി. സംസ്ഥാന പ്രസിഡന്റ് കെ. സുരേന്ദ്രന്റെ മകളുടെ ഫോട്ടോയ്ക്ക് അശ്‌ളീല കമെന്റ് ചെയ്ത സംഭവത്തില് നിരവധി പേരാണ് പ്രതികരണവുമായി രംഗത്തെത്തിയിരിക്കുന്നത്. മകളെ അധിക്ഷേപിച്ച് കെ.സുരേന്ദ്രനെ ആക്രമിക്കാൻ ഇറങ്ങിയവരെ ഒറ്റപ്പെടുത്തണമെന്ന് മാധ്യമപ്രവർത്തകനായ അയ്യപ്പദാസ് അരവിന്ദാക്ഷൻ ഫേസ്ബുക്കിലൂടെ കുറിക്കുകയുണ്ടായി. ഇന്ന് കെ സുരേന്ദ്രനുണ്ടായ അനുഭവം നാളെ മറ്റാർക്ക് വേണമെങ്കിലും വരാമെന്ന് അയ്യപ്പദാസ് കുറിക്കുന്നു.\n‘വിയോജിപ്പ് പ്രകടിപ്പിക്കാൻ വഴികൾ ഒരുപാടുണ്ട്. അത് കുഞ്ഞുങ്ങളെ തകർത്തിട്ടല്ല. ആൺകുട്ടിയും പെൺകുട്ടിയും ഒന്നുതന്നെയാണ്. പക്ഷെ പെൺകുഞ്ഞ് ഇക്കാലത്ത് (എന്നും) ഒരുപടി മേലെ ചേർത്ത് പിടിക്കപ്പെടേണ്ടവളാണ്. അതുകൊണ്ടു തന്നെ മകളെ അധിക്ഷേപിച്ച് കെ.സുരേന്ദ്രനെ ആക്രമിക്കാൻ ഇറങ്ങിയവരെ ഒറ്റപ്പെടുത്തണം. ഇന്ന് സുരേന്ദ്രൻ, നാളെ ആരുമാകാം. മുമ്പ് ഉണ്ടായിട്ടുമുണ്ട്. ആ ഭാഷ ഉപയോഗിക്കുന്നവരെ എന്തിനാണ് നമുക്ക് സുഹൃത്തായി? എന്റെ ലിസ്റ്റിൽ അത്തരക്കാരുണ്ടാവില്ല. പുറത്തിരുന്ന് ചെയ്യുമായിരിക്കും. വിഷയമല്ല.അപ്പോ, ഈ ഫോട്ടോയാണ് എന്റെ മറുപടി.


(NIA Alqaeda BJP) അല്‍ഖായിദ അറസ്റ്റ്: കേരളത്തിലും ബംഗാളിലും സംസ്ഥാന സര്‍ക്കാരുകള്‍ക്കെതിരെ ആഞ്ഞടിച്ച് ബിജെപി | news wrap bjp allegation against both state governments bengal and kerala regarding alqaeda arrest\nAZHIMUKHAM PLUS NEWS...\nഎറണാകുളം, പശ്ചിമ ബംഗാളിലെ മൂര്‍ഷിദാബാദ് എന്നിവിടങ്ങളില് നിന്നായി9അല്‍ഖായിദ പ്രവര്‍ത്തകരെ നാഷണല് ഇന്‍വെസ്റ്റിഗേഷന് ഏജന്‍സി അറസ്റ്റ് ചെയ്ത വാര്‍ത്തയാണ് ഇന്നത്തെ എല്ലാ പത്രങ്ങളുടെയും ഒന്നാം പേജിനെ നിറച്ചിരിക്കുന്നത്. പെരുമ്പാവൂരിലെ മുടിക്കലിലും ഏലൂരിലെ പാതാളത്തും അതിഥിതൊഴിലാളികളായി കഴിഞ്ഞിരുന്ന മുർഷിദ് ഹസൻ, ഇയാകൂബ് ബിശ്വാസ്, മൊസറഫ് ഹൊസ്സെൻ എന്നിവരാണ് പിടിയിലായത്. ഇന്റലിജൻറ്‌സ് ഏജൻസികളിൽ...\nഎറണാകുളം, പശ്ചിമ ബംഗാളിലെ മൂര്‍ഷിദാബാദ് എന്നിവിടങ്ങളില് നിന്നായി9അല്‍ഖായിദ പ്രവര്‍ത്തകരെ നാഷണല് ഇന്‍വെസ്റ്റിഗേഷന് ഏജന്‍സി അറസ്റ്റ് ചെയ്ത വാര്‍ത്തയാണ് ഇന്നത്തെ എല്ലാ പത്രങ്ങളുടെയും ഒന്നാം പേജിനെ നിറച്ചിരിക്കുന്നത്. പെരുമ്പാവൂരിലെ മുടിക്കലിലും ഏലൂരിലെ പാതാളത്തും അതിഥിതൊഴിലാളികളായി കഴിഞ്ഞിരുന്ന മുർഷിദ് ഹസൻ, ഇയാകൂബ് ബിശ്വാസ്, മൊസറഫ് ഹൊസ്സെൻ എന്നിവരാണ് പിടിയിലായത്.\nഇന്റലിജൻറ്‌സ് ഏജൻസികളിൽ നിന്നുള്ള വിവരത്തിന്റെ അടിസ്ഥാനത്തിൽ എൻ.ഐ.എ ആണ് റെയ്ഡ് നടത്തിയത്. പതിനൊന്നു ഇടങ്ങളിലായിരുന്നു റെയ്ഡ് എന്നും മാതൃഭൂമി റിപ്പോര്‍ട്ട് ചെയ്യുന്നു. രാജ്യത്തെ സുപ്രധാനകേന്ദ്രങ്ങളിൽ സ്ഫോടനം നടത്താനും സാധാരണക്കാരെ കൊന്നൊടുക്കാനും ഇവർ പദ്ധതിയിട്ടതായി വിവരം ലഭിച്ചതിനെത്തുടർന്ന് സെപ്റ്റംബർ 11-ന് കേസെടുത്തിരുന്നതായി എൻ.ഐ.എ. വക്താവ് പറഞ്ഞു എന്നും മാതൃഭൂമി റിപ്പോര്‍ട്ടിലുണ്ട്.\nഇന്നലെ അര്‍ദ്ധരാത്രി നടന്ന റെയ്ഡില് പിടിയിലായവരില് നിന്നും ആയുധങ്ങളും രേഖകളും കണ്ടെടുത്തതായാണ് റിപ്പോര്‍ട്ട്. ഇവര്‍ക്ക് പ്രാദേശിക സഹായം ലഭിച്ചതായുള്ള സൂചനകള് ഉണ്ടെന്നും മാതൃഭൂമി റിപ്പോര്‍ട്ട് പറയുന്നു.\nഅല്‍ഖായിദ ആക്രമണ ഭീഷണി എന്ന തലക്കെട്ടോടെ തന്നെയാണ് മലയാള മനോരമയും വാര്‍ത്ത റിപ്പോര്‍ട്ട് ചെയ്തിരിക്കുന്നത്. പിടിയിലായവര് പാക്കിസ്താന് ഘടകത്തിന്റെ ഭാഗമാണ് എന്നും സാമൂഹ്യ മാധ്യമങ്ങളിലൂടെയാണ് ഇവരെ നിയന്ത്രിക്കുന്നതെന്നും മലയാള മനോരമ റിപ്പോര്‍ട്ടില് വിശദമാക്കുന്നു.\nഇതിനിടയില് 2016ലെ കനകമല ഐ എസ് കേസിലെ പിടികിട്ടാപ്പുള്ളിയായ പ്രധാന പ്രതി മുഹമ്മദ് പോളക്കാനിയെ ഇന്നലെ എന് ഐ എ അറസ്റ്റ് ചെയ്തു. ജോര്‍ജ്ജിയയില് ഒളിവില് കഴിയുകയായിരുന്ന ഇയാളെ ഇന്റര്‍പോളിന്റെ സഹായത്തോടെയാണ് പിടികൂടിയത്.\nഅറസ്റ്റിന് പിന്നാലെ ഉടന് പ്രതികരണവുമായി എത്തിയത് കേന്ദ്ര മന്ത്രി വി മുരളീധരന് ആണ്. പിണറായി സര്‍ക്കാറിന്റെ ഭരണം ഭീകരര്‍ക്ക് സ്വര്‍ഗ തുല്യമാണെന്നാണ് ട്വിറ്ററില് പോസ്റ്റ് ചെയ്ത കുറിപ്പില് വി മുരളീധരന് കുറ്റപ്പെടുത്തിയത്. "സിപിഎമ്മിന്റെയും പിണറായി വിജയന്റെയും കീഴിലുള്ള ഭരണം കേരളം ഭീകരര്‍ക്കും രാജ്യവിരുദ്ധ ശക്തികള്‍ക്കും സുരക്ഷിതവും സ്വര്‍ഗ തുല്യവുമാണ്. ധിക്കാരിയും നിരുത്തരവാദത്തോടെ പ്രവർത്തിക്കുന്നതുമായ കേരളത്തിന്റെ മുഖ്യമന്ത്രി പിണറായി വിജയന് വായടച്ച് ഇരിക്കുകയാണ്." സ്വര്‍ണക്കടത്ത് കേസിലെ പ്രതികളെ സംരക്ഷിച്ച പോലെ സ്വന്തം നാട്ടിലുള്ള ഭീകരരെയും സംരക്ഷിക്കാനുള്ള തിരക്കിലാണ് അദ്ദേഹമെന്നും കേന്ദ്ര വിദേശ കാര്യ സഹമന്ത്രി ട്വിറ്ററില് ആരോപിക്കുന്നു.\nസമാനമായ പ്രതികരണവുമായി ബിജെപി കേരള ഘടകവും എത്തി. ഫേസ്ബുക്ക് പോസ്റ്റ് ഇങ്ങനെ;\nഎറണാകുളത്ത് ദേശീയ അന്വേഷണ ഏജൻസി മൂന്ന് അൽഖ്വയിദ ഭീകരരെ പിടികൂടിയതോടെ കേരളം ഭീകരരുടെ ഒളിത്താവളമാണെന്ന ബി.ജെ.പിയുടെ ആരോപണം ശരിയാണെന്ന് തെളിഞ്ഞെന്ന് ബി.ജെ.പി സംസ്ഥാന അദ്ധ്യക്ഷൻ കെ.സുരേന്ദ്രൻ. കേരളം മാറി മാറി ഭരിച്ച ഇടത്-വലത് മുന്നണികളുടെ മൃദുസമീപനമാണ് സംസ്ഥാനത്ത് ഭീകരവാദം ശക്തമാക്കിയതെന്ന് തിരുവനന്തപുരത്ത് നടന്ന വാർത്താസമ്മേളനത്തിൽ അദ്ദേഹം പറഞ്ഞു. കേരള പൊലീസിന്റെ ഭീകരവിരുദ്ധ സ്ക്വോഡ് നിർജ്ജീവമാണ്. സംസ്ഥാനം ഐ.എസ്.ഐ.എസിന്റെ ശക്തമായ കേന്ദ്രമാണെന്ന ഐക്യരാഷ്ട്രസഭയുടെ ഒരു മാസം മുമ്പത്തെ റിപ്പോർട്ടും കേന്ദ്ര ആഭ്യന്തര സഹമന്ത്രി പാർലമെന്റിൽ വെച്ച റിപ്പോർട്ടും സംസ്ഥാന സർക്കാർ അവഗണിക്കുകയാണ്. പൊലീസ് സേനയിൽ തീവ്രവാദികളെ സഹായിക്കാനായി പച്ചവെളിച്ചം എന്ന പേരിൽ വാട്സാപ്പ് ഗ്രൂപ്പ് ഉണ്ടെന്ന റിപ്പോർ‌ട്ട് പുറത്തുവന്നിട്ടും ഒരു നടപടിയുമുണ്ടായില്ല. പൊലീസ് ആസ്ഥാനത്ത് നിന്നും തീവ്രവാദസംഘടനകൾക്ക് ഇ-മെയിൽ ചോർത്തിയതിന് സസ്പെൻഷനിലായ അത്തരം സംഘടനകളുമായി ബന്ധമുള്ള എസ്.ഐയെ ഈ സർക്കാർ സർവ്വീസിലേക്ക് തിരിച്ചെടുക്കുകയാണ് ചെയ്തതെന്ന് സുരേന്ദ്രൻ കുറ്റപ്പെടുത്തി. മന്ത്രിസഭയിലടക്കം ഭീകരവാദികളുമായി ബന്ധമുള്ളവരുള്ള സർക്കാരിന് ഭീകരവാദത്തെ സഹായിക്കുന്ന നിലപാടാണുള്ളത്. മുൻ സിമി പ്രവർത്തകനായ ജലീലിന് അവരുമായി ഇപ്പോഴും നാഭീനാള ബന്ധമുണ്ടെന്ന് ഉറപ്പിക്കാവുന്ന കാര്യങ്ങളാണ് പുറത്തുവരുന്നത്. അദ്ദേഹത്തിന്റെ ഉന്നത വിദ്യാഭ്യാസവകുപ്പിൽ തീവ്രവാദ സ്വഭാവമുള്ള നിരവധിപേരെ നിയമിച്ചതും സ്വർണ്ണക്കടത്തിലെ ഇടപെടലും ഇതിന്റെ ഉദ്ദാഹരണങ്ങളാണ്. എലത്തൂരിൽ ബി.ജെ.പി പ്രവർത്തകനെ വെട്ടിപരിക്കേൽപ്പിച്ച കേസിൽ പ്രതികളായ പോപ്പുലാർഫ്രണ്ടുകാർക്ക് വിവരങ്ങൾ കൈമാറിയ പൊലീസുകാർക്കെതിരെ ഇന്റലിജൻസ് റിപ്പോർട്ട് ഉണ്ടായിട്ടും ഒരു നടപടിയുമുണ്ടായില്ല. പനായിക്കുളം തീവ്രവാദ കേസും വാഗമൺസിമി ക്യാമ്പും നാറാത്ത് ഭീകരവാദ ട്രെയിനിംഗും കനകമല ഐ.എസ് ക്യാമ്പും കണ്ടുപിടിക്കാൻ സംസ്ഥാന പൊലീസിന് കഴിയാതിരുന്നത് രാഷ്ട്രീയ സമ്മർദ്ദം ഉള്ളതിനാലാണ്. എൻ.ഐ.എ തകർത്ത കനകമല ഐ,എസ് ക്യാമ്പ് സി.പി.എം പാർട്ടി ഗ്രാമത്തിലായിരുന്നെന്നും സുരേന്ദ്രൻ ഓർമ്മിപ്പിച്ചു. സംസ്ഥാന സർക്കാരിനെതിരായ സമരങ്ങൾക്കെതിരെ സി.പി.എം ഖുറാൻ വിഷയം ഉയർത്തുന്നത് മുസ്ലിം വോട്ട് ബാങ്കിന് വേണ്ടിയാണ്. മുസ്ലിങ്ങൾ സംസ്ഥാനത്ത് അരക്ഷിതരാണെന്നും രണ്ടാംകിട പൗരൻമാരാണെന്നും പ്രചരിപ്പിക്കുകയാണ് സി.പി.എം. ഇത് മതഭീകരർക്ക് വളക്കൂറുള്ള മണ്ണാക്കി കേരളത്തെ മാറ്റും. ശബരിമലയിൽ വിശ്വാസികളെ വേട്ടയാടിയ ഇടതുപക്ഷം മുസ്ലിംങ്ങൾക്ക് പോലും താത്പര്യമില്ലാത്ത വിഷയത്തിൽ അവരെ പ്രീണിപ്പിക്കുകയാണ്. ഈ ഇരട്ടത്താപ്പ് മലയാളികൾ തിരിച്ചറിയും. മുഖ്യമന്ത്രി കള്ളന് പായസം വെക്കുകയാണ്. സമരക്കാർക്കെതിരെ ഏകപക്ഷീയമായ ആക്രമണമാണ് പൊലീസ് നടത്തുന്നത്. ജനങ്ങളെ അണിനിരത്തി സമരക്കാരെ നേരിടുമെന്ന കൊടിയേരിയുടെ പ്രസ്താവന വെല്ലുവിളിയാണ്. പാർട്ടി ഗുണ്ടകളെ ഉപയോഗിച്ച് സമരത്തെ അടിച്ചമർത്തുമെന്ന ഭീഷണിയാണത്. അത് വകവെച്ചു കൊടുക്കാൻ ബി.ജെ.പി തയ്യാറല്ല. സ്വർണ്ണക്കള്ളക്കടത്തിന് സഹായിച്ച ജലീലും അതിന് ഒത്താശ ചെയ്ത പിണറായി സർക്കാരും രാജിവെക്കും വരെ പാർട്ടി സമരം തുടരുമെന്നും സുരേന്ദ്രൻ കൂട്ടിച്ചേർത്തു.\nഅതേസമയം6പേര് അറസ്റ്റിലായ ബംഗാളില് ആദ്യ പ്രതികരണവുമായി എത്തിയത് ഗവര്‍ണ്ണര് ജഗദീപ് ദങ്കര് ആണ്. സംസ്ഥാനം നിയമ വിരുദ്ധ ബോംബ് നിര്‍മ്മാണ കേന്ദ്രമായി എന്ന് ഗവര്‍ണ്ണര് പറഞ്ഞതായി ഇന്‍ഡ്യന് എക്സ്പ്രെസ്സ് റിപ്പോര്‍ട്ട് ചെയ്യുന്നു. "ഇതിന് ജനാധിപത്യത്തെ അട്ടിമറിക്കാനുള്ള കെല്‍പ്പുണ്ട് എന്നും മമതാ ബാനര്‍ജിയുടെ ഓഫീസ് പ്രതിപക്ഷത്തിനെതിരെ പ്രതികാര നടപടി സ്വീകരിക്കാനുള്ള തിരക്കിലാണെന്നും" ഗവര്‍ണ്ണര് ട്വീറ്റ് ചെയ്തു.\nകേരളത്തിലെ പോലെ തന്നെ മമതാ ബാനര്‍ജിക്കെതിരെ ആഞ്ഞടിച്ച് ബിജെപി സംസ്ഥാന ഘടകവും രംഗത്തെത്തി. സംസ്ഥാനം ജിഹാദികളുടെ പിടിയിലായി എന്നും അതിനു കാരണം സംസ്ഥാന ഗവണ്‍മെന്‍റ് ആണെന്നും ബിജെപി സംസ്ഥാന അദ്ധ്യക്ഷന് ദിലീപ് ഘോഷ് പറഞ്ഞു.\nപ്രതിരോധ രഹസ്യങ്ങള് ചൈനയ്ക്ക് ചോര്‍ത്തി നല്‍കി എന്നാരോപിച്ച് മാധ്യമ പ്രവര്‍ത്തകന് രാകേഷ് ശര്‍മ്മയെ ഔദ്യോഗിക സുരക്ക്ഷ നിയമ പ്രകാരം അറസ്റ്റ് ചെയ്തതിന് പിന്നാലേ രണ്ടു പേരെ കൂടി ദഹി പോലീസ് അറസ്റ്റ് ചെയ്തു. ചൈനീസ് യുവതി ക്വിങ് ഷി (31) നേപ്പാളി സ്വദേശി ഷേര് സിങ് (30) എന്നിവരാണ് പിടിയിലായത്.\nറൂത്ത് ബെയ്ഡര് ഗിന്‍സ്ബര്‍ഗിന്റെ ഒഴിവില് ഒരു വനിതയെ തന്നെ സുപ്രീം കോടതിയില് നിയമിക്കുമെന്ന് ഡൊണാള്‍ഡ് ട്രംപ്. "അതൊരു സ്ത്രീയായിരിക്കണം എന്നു ഞാന് കരുതുന്നു. കാരണം പുരുഷന്‍മാരേക്കാള് താന് ഇഷ്ടപ്പെടുന്നത് സ്ത്രീകളെയാണ്." നോര്‍ത്ത് കരോലിനയില് നടന്ന റാലിയെ അഭിസംബോധന ചെയ്തു ട്രംപ് പറഞ്ഞു. നിയമ, സാമൂഹിക നീതി മേഖലയിലെ എണ്ണപ്പെടുന്ന വ്യക്തിത്വങ്ങളിലൊരാളും ഫെമിനിസ്റ്റ് ഐക്കണുമായ ആര്‍ബിജി കഴിഞ്ഞ ദിവസമാണ് അന്തരിച്ചത്.\nഅനുരാഗ് കാശ്യപിന് നേരെ നടി പായല് ഘോഷ് ഉയര്‍ത്തിയ ലൈംഗികാരോപണമാണ് ട്വിറ്ററില് ട്രെന്‍ഡിംഗ്. എബിഎന് തെലുഗു എന്ന മാധ്യമത്തിന് നല്‍കിയ അഭിമുഖത്തിലാണ് നടി ആരോപണം ആദ്യം ഉയര്‍ത്തിയത്. പിന്നീട് ട്വിറ്ററിലൂടെയും ഇത് ആവര്‍ത്തിച്ചു.\nഅനുരാഗിനെ ആദ്യം പരിചയപ്പെട്ടതിന്റെ പിറ്റേന്ന് അദ്ദേഹം താമസസ്ഥലത്തേക്ക് വിളിപ്പിച്ചെന്നും അപമര്യാദയായി പെരുമാറിയെന്നുമാണ് പായല് ഘോഷ് ആരോപിക്കുന്നത്. കൂടിക്കാഴ്ചയുടെ സമയത്ത് അനുരാഗ് ലഹരി ഉപയോഗിച്ചിരുന്നു. സ്ത്രീവിമോചനത്തെപ്പറ്റിയും പുരുഷാധിപത്യത്തെക്കുറിച്ചും സംസാരിക്കുന്നത് അനുരാഗിന്റെ ഇരട്ടത്താപ്പാണ്. മോദിജി, ദയവായി നടപടി സ്വീകരിക്കുക. ഈ കലാകാരന്റെ പിന്നിലുള്ള ചെകുത്താനെ രാജ്യത്തിന് കാട്ടിക്കൊടുക്കുക. എനിക്ക് അത് അപായം ഉണ്ടാക്കിയേക്കാമെന്ന് അറിയാം. എന്റെ സുരക്ഷ അപകടത്തിലാണ്. ദയവായി സഹായിക്കുക', എന്നാണ് പായലിന്റെ ട്വീറ്റ്.\nഎന്നാൽ, പായലിന്റേത് അടിസ്ഥാനരഹിത ആരോപണങ്ങളാണെന്നും തന്നെ നിശബ്ദനാക്കാനാണ് ശ്രമമെന്നുമാണ് അനുരാഗ് കശ്യപ് ഇതിനോട് പ്രതികരിച്ചത്. 'കൊള്ളാം, എന്നെ നിശബ്ദനാക്കാനുള്ള ശ്രമത്തില് വളരെയധികം സമയമെടുത്തു. അത് സാരമില്ല. നിങ്ങള് സ്വയം ഒരു സ്ത്രീയായിരുന്നിട്ടും മറ്റ് നിരവധി സ്ത്രീകളെ നിങ്ങള് ഇതിലേക്ക് വലിച്ചിഴച്ചു. എല്ലാത്തിനും ഒരു പരിധിയുണ്ട് മാഡം. ആരോപണങ്ങള് എന്തുതന്നെയായാലും, അവയെല്ലാം അടിസ്ഥാനരഹിതമാണെന്ന് പറയാന് ആഗ്രഹിക്കുന്നു', അനുരാഗ് ട്വിറ്ററിലൂടെ മറുപടി പറഞ്ഞു.\nട്വീറ്റിനോട് പ്രതികരിച്ച് ദേശീയ വനിതാ കമ്മിഷന് അധ്യക്ഷ രേഖ ശര്‍മ്മ രംഗത്തെത്തിയിട്ടുണ്ട്. പരാതി സമര്‍പ്പിക്കാന് നടിയോട് ആവശ്യപ്പെട്ടിരിക്കുകയാണ് വനിതാ കമ്മിഷന് അധ്യക്ഷ.\nAlQaedaArrest AlQaeda BJP Bengal JagdheepDhankar #VMuraleedharan


രഹ്ന ഫാത്തിമയുമായി ബന്ധമില്ലെന്ന് കെ. സുരേന്ദ്രന് • ഇ വാർത്ത | evartha\nരഹ്ന ഫാത്തിമയുമായി ബന്ധമില്ലെന്ന് കെ. സുരേന്ദ്രന്\nevartha Desk October 19, 2018, 10:52 pm October 19, 2018\nതനിക്ക് രഹ്ന ഫാത്തിമയുമായി ബന്ധമില്ലെന്ന് ബി.ജെ.പി നേതാവ് കെ. സുരേന്ദ്രന്. തെറ്റായ ആരോപണങ്ങള് പ്രചരിപ്പിക്കരുതെന്നും സുരേന്ദ്രന് പറഞ്ഞു. എറണാകുളം സ്വദേശി രഹന ഫാത്തിമ ശബരിമലയിലേക്ക് പോകാനൊരുങ്ങിയതിനു പിന്നില് ഗൂഢാലോചനയുണ്ടെന്ന്\nകിസ് ഓഫ് ലവ് പ്രവര്‍ത്തകയും ആക്ടിവിസ്റ്റുമായ രശ്മി നായര് പറഞ്ഞിരുന്നു.\nകെ. സുരേന്ദ്രനുമായി രഹന ഫാത്തിമ മംഗലാപുരത്തുവെച്ച് പലതവണ കൂടിക്കാഴ്ച നടത്തിയ വിവരം തനിക്കു നേരിട്ടറിയാമെന്നും രശ്മി പറഞ്ഞിരുന്നു. കേരളത്തിലെ പ്രോഗ്രസീവ് സ്പെയിസുകള്‍ക്കുള്ളില് കയറി അതിനെ അശ്ലീല വല്‍ക്കരിച്ചു വെടക്കാക്കി തനിക്കാക്കി പൊതുസ്വീകാര്യത വലതുപക്ഷത്തിനു അനുകൂലമാക്കുക എന്ന കൊട്ടേഷന് പലതവണ ഇവര് ഭംഗിയായി നിര്‍വഹിക്കുകയും ചെയ്തു.\nശബരിമല വിഷയത്തില് ഒരു വര്‍ഗീയ കലാപം സൃഷ്ടിക്കുവാനുള്ള ഗൂഡാലോചനയുടെ ഭാഗമാണ് ആ സ്ത്രീയുടെ ഫോട്ടോ മുതല് മലകയറ്റം വരെയുള്ള സംഭവങ്ങള്. അയ്യപ്പഭക്തരെ മുസ്ലീങ്ങള് വെട്ടി പരിക്കേല്‍പ്പിക്കുന്നു എന്ന ജനം TV വാര്‍ത്ത ഈ സമയത്തു തന്നെ വരുന്നതും ഇതിനൊപ്പം ചേര്‍ത്ത് വായിക്കണം. ഈ ഗൂഢാലോചനയില് സംസ്ഥാന പോലീസ് ഫോഴ്‌സിലെ ക്രിമിനല് ഉദ്യോഗസ്ഥരുടെ പട്ടികയില് ഉള്ള IG ശ്രീജിത്തിന്റെ പങ്കും സര്‍ക്കാര് അന്വേഷിക്കണം.’ എന്നാണ് രശ്മി പറയുന്നത്.\nവാര്‍ത്തകള്‍ക്കെതിരെ സുരേന്ദ്രന് ഫേസ്ബുക്കിലും രംഗത്തെത്തിയിരുന്നു. ‘ഏതാനും ഓണ്‍ലൈന് മാധ്യമങ്ങള് രാവിലെ മുതല് തനിക്കെതിരെ ചില പിതൃശൂന്യവാര്‍ത്തകള് പ്രചരിപ്പിക്കുന്നുണ്ട്. അതു ഷെയര് ചെയ്യുന്ന ഫേക്കല്ലാത്ത അക്കൗണ്ടുകള് ശ്രദ്ധിക്കുക. ശക്തമായ നിയമനടപടി ഉണ്ടാവും.’ എന്നാണ് സുരേന്ദ്രന് ഫേസ്ബുക്കില് പ്രതികരിച്ചിരുന്നത്.


Emalayalee.com - പാലാരിവട്ടം പാലം: 8 മാസത്തിനകം പൂര്‍ത്തിയാക്കും\nതിരുവനന്തപുരം: എട്ടു മാസത്തിനുളളില് പാലാരിവട്ടം പാലം പണി പൂര്‍ത്തിയാക്കുമെന്ന് മുഖ്യമന്ത്രി പിണറായി വിജയന്. പാലത്തിന്റെ നിര്‍മാണ മേല്‍നോട്ട ചുമതല ഇ. ശ്രീധരന് ആയിരിക്കുമെന്നും അദ്ദേഹം പറഞ്ഞു. 'ഇ. ശ്രീധരനുമായി ഇന്ന് സംസാരിച്ചിരുന്നു നിര്‍മാണ മേല്‍നോട്ടം ഏറ്റെടുക്കാമെന്ന് അദ്ദേഹം സമ്മതിച്ചിട്ടുണ്ട്. അദ്ദേഹത്തിന്റെ മേല്‍നോട്ടത്തില് നിര്‍മാണ പ്രവര്‍ത്തനം ഉടന് ആരംഭിക്കും. എട്ടു മാസത്തിനകം പണി പൂര്‍ത്തിയാക്കാനാകും എന്നാണ് അദ്ദേഹം പറഞ്ഞിട്ടുളളത്\nഗതാഗതത്തിന് തുറന്ന് നല്‍കി ഒരു വര്‍ഷത്തിനുള്ളില് പാലത്തില് വിളളലുകള് ശ്രദ്ധയില് പെടുകയായിരുന്നു. ഇതിനെ തുടര്‍ന്നാണ് പാലം പരിശോധനയ്ക്ക് സര്‍ക്കാര് തയ്യാറായത്. പ്രാഥമിക പരിശോധനയില് തന്നെ ഗുരുതരമായ അപാകത കണ്ടെത്തി. തുടര്‍ന്ന് വിശദ പരിശോധനയ്ക്കായി ഇ. ശ്രീധരനേയും മദ്രാസ് ഐ.ഐ.ടിയേയും ചുമതലപ്പെടുത്തി.\nകേവല പുനരുദ്ധാരണം പാലത്തെ ശക്തിപ്പെടുത്താന് മതിയാകില്ലെന്നും സ്ഥായിയായ പരിഹാരമെന്ന നിലയില് പൊളിച്ചു പണിയുന്നതാണ് നല്ലതെന്നും ഇ. ശ്രീധരന് നിര്‍ദേശിച്ചു. ഈ മേഖലയില് വൈദഗ്ധ്യവും പാരമ്പര്യവുമുളള അദ്ദേഹത്തിന്റെ നിര്‍ദേശം സര്‍ക്കാര് സ്വീകരിക്കുകയായിരുന്നു.'-മുഖ്യമന്ത്രി പറഞ്ഞു\nസര്‍ക്കാര് ഇത്തരമൊരു തീരുമാനമെടുത്ത സാഹചര്യത്തിലാണ് ചിലര് ഹൈക്കോടതിയെ സമീപിച്ചത്. തുടര്‍ന്ന് ജനങ്ങളുടെ സുരക്ഷയെ കരുതി സര്‍ക്കാര് സുപ്രീം കോടതിയെ സമീപിക്കുകയായിരുന്നുവെന്നും സര്‍ക്കാരിന്റെ വാദങ്ങള് സുപ്രീംകോടതി അംഗീകരിച്ചുവെന്നും അദ്ദേഹം പറഞ്ഞു. .


വെന്തതേങ്ങാപ്പാലിൽ ആവണക്കെണ്ണ താരന്‍റെ വേരിളകും | boiled coconut milk and castor oil for dandruff treatment - Malayalam BoldSky\n40 min ago പഴത്തൊലി ചതിക്കില്ല; സൗന്ദര്യം കൂട്ടും\n| Published: Thursday, August 1, 2019, 14:56 [IST]\nസൗന്ദര്യ സംരക്ഷണത്തിന്റെ കാര്യത്തിൽ വെല്ലുവിളി ഉയർത്തുന്ന ഒന്നാണ് താരൻ. താരന് പരിഹാരം കാണുന്നതിന് വേണ്ടി ചെയ്യാത്ത പണികളില്ല എന്നതാണ് സത്യം. എന്നാല് അതുകൊണ്ടും താരൻ പോയില്ലെങ്കിൽ അതുണ്ടാക്കുന്ന ബുദ്ധിമുട്ടുകൾ ചില്ലറയല്ല. പലപ്പോഴും ആത്മവിശ്വാസം പോലും നഷ്ടപ്പെടുന്ന അവസ്ഥയിലേക്ക് വരെ താരൻ നമ്മളെ കൊണ്ട് ചെന്നെത്തിക്കുന്നുണ്ട്. മുടിയുടെ ആരോഗ്യവും തിളക്കവും എല്ലാം താരൻ മൂലം ഇല്ലാതാവുന്നുണ്ട്. ഇതിന് പരിഹാരം കാണുന്നതിന് ഷാമ്പൂവും മറ്റ് ഒറ്റമൂലികളും വില്ലനാവുമ്പോൾ അതിനെ പരിഹരിക്കുന്നതിന് വേണ്ടി നമുക്ക് മറ്റ് പല വിധത്തിലുള്ള മാർഗ്ഗങ്ങൾ തേടേണ്ടതായി വരുന്നുണ്ട്.\nMost read:ഉരുളക്കിഴങ്ങിൽ അല്‍പം തേൻ, ഫേഷ്യലിനേക്കാൾ ഫലം\nമുടിയുടെ ആരോഗ്യത്തിന് എങ്ങനെയെല്ലാം വില്ലനാവുന്നുണ്ട് താരൻ എന്ന കാര്യം നമ്മൾ അറിഞ്ഞിരിക്കണം. അതിലുപരി എങ്ങനെ പൂർണമായും ഇത്തരം അസ്വസ്ഥതകളെ ഇല്ലാതാക്കി മുടിക്ക് തിളക്കവും ആരോഗ്യവും നൽകാം എന്ന് നോക്കേണ്ടത് അത്യാവശ്യമാണ്. കേശസംരക്ഷണത്തിന് വേണ്ടി നമുക്ക് എങ്ങനെയെല്ലാം ആവണക്കെണ്ണയും തേങ്ങാപ്പാലും ഉപയോഗിക്കാം എന്ന് നോക്കാം. ഇത് താരനെ പൂർണമായും അകറ്റുകയും മുടിയുടെ ആരോഗ്യത്തിന് സഹായിക്കുകയും ചെയ്യുന്നുണ്ട്. എന്തൊക്കെ ഗുണങ്ങൾ ഇതിലൂടെ ലഭിക്കുന്നുണ്ട് എന്ന് നോക്കാവുന്നതാണ്.\nആവണക്കെണ്ണ തേങ്ങാപ്പാൽ മിശ്രിതം\nആവണക്കെണ്ണ തേങ്ങാപ്പാൽ മിശ്രിതം എങ്ങനെ തയ്യാറാക്കാം എന്ന് നോക്കാവുന്നതാണ്. ഒരു കപ്പ് തേങ്ങാപ്പാൽ കുറുക്കിയെടുത്ത് അതിൽ ഒരു സ്പൂൺ ആവണക്കെണ്ണ മിക്സ് ചെയ്ത് നല്ലതു പോലെ തലയിൽ തേച്ച് പിടിപ്പിക്കാവുന്നതാണ്. ഇത് ആഴ്ചയിൽ മൂന്ന് ദിവസം തേച്ച് പിടിപ്പിക്കാവുന്നതാണ്. ഇത് മുടിയുടെ ആരോഗ്യത്തിന് വളരെ മികച്ച ഒരു ഓപ്ഷനാണ്. മുടിയുടെ ആരോഗ്യത്തിനും താരൻ പോവുന്നതിനും വേണ്ടി മാത്രമല്ല മറ്റ് പല ഗുണങ്ങളും ഇതിലുണ്ട് എന്നതാണ് സത്യം. എന്തൊക്കെ ഗുണങ്ങൾ എന്ന് നമുക്ക് നോക്കാവുന്നതാണ്.\nതാരന് എന്ന പ്രശ്നം കൊണ്ട് കഷ്ടപ്പെടുന്നവർക്ക് പല വിധത്തിലുള്ള പ്രതിരോധ മാർഗ്ഗങ്ങൾ ഉണ്ട്. എന്നാൽ ഈ പ്രശ്നത്തെ ഇല്ലാതാക്കി മുടിയുടെ ആരോഗ്യത്തിന് സഹായിക്കുന്നുണ്ട് തേങ്ങാപ്പാൽ ആവണക്കെണ്ണ മിശ്രിതം. ഇത് രണ്ടും മിക്സ് ചെയ്ത് തലയിൽ തേക്കുന്നതിലൂടെ അത് താരനെ എന്നന്നേക്കുമായി ഇല്ലാതാക്കുന്നുണ്ട്. അതുകൊണ്ട് തന്നെ ഇത്തരം അവസ്ഥകൾക്ക് പരിഹാരം കാണുന്നതിന് നമുക്ക് തേങ്ങാപ്പാൽ ഉപയോഗിക്കാവുന്നതാണ്. രണ്ട് മൂന്ന് പ്രാവശ്യത്തെ ഉപയോഗത്തിലൂടെ ഇത് പൂർണമായും ഈ പ്രശ്നത്തെ ഇല്ലാതാക്കുന്നുണ്ട്. പിന്നീട് വരാത്ത രീതിയിലേക്ക് താരനെ ഇല്ലാതാക്കുന്നുണ്ട് തേങ്ങാപ്പാൽ മിശ്രിതം.\nആവണക്കെണ്ണ നീളമുള്ള മുടിക്ക് ഏറ്റവും മികച്ചതാണ് എന്നതാണ് സത്യം. അതുകൊണ്ട് തന്നെ ഇത്തരം അവസ്ഥക്ക് പരിഹാരം കാണുന്നതിന് വേണ്ടി നമുക്ക് തേങ്ങാപ്പാൽ ആവണക്കെണ്ണ മിശ്രിതം തേച്ച് പിടിപ്പിക്കാവുന്നതാണ്. ഇത് നീളമുള്ള മുടിയെന്ന ആഗ്രഹത്തിന് സഹായിക്കുന്നു. പലർക്കും മുടി വളരുന്നില്ല എന്ന വെല്ലുവിളി ഇനി ഇല്ലാതാക്കി മുടിക്ക് ആരോഗ്യവും കരുത്തും നീളവും വർദ്ധിപ്പിക്കുന്നതിന് ഏറ്റവും മികച്ച് നിൽക്കുന്ന ഒന്നാണ് തേങ്ങാപ്പാൽ ആവണക്കെണ്ണ മിശ്രിതം.\nമുടിക്ക് നല്ല തിളക്കവും കറുപ്പ് നിറവും വർദ്ധിപ്പിക്കുന്നതിന് വേണ്ടി സഹായിക്കുന്ന ഒന്നാണ് ആവണക്കെണ്ണ തേങ്ങാപ്പാൽ മിശ്രിതം. ഇത് മുടിയുടെ ആരോഗ്യത്തിന് ഏറ്റവും മികച്ചതാണ്. അതുകൊണ്ട് തന്നെ തിളക്കം വർദ്ധിപ്പിക്കുന്നതോടൊപ്പം മുടിയുടെ കരുത്തും ഏറ്റവും മികച്ചത് തന്നെയാണ്. ഇവ രണ്ടും മിക്സ് ചെയ്ത് തേക്കുന്നതിലൂടെ മുടിയുടെ തിളക്കം വർദ്ധിപ്പിക്കുന്നതിന് സഹായിക്കുന്നുണ്ട്. അതുകൊണ്ട് സംശയമില്ലാതെ ഈ മിശ്രിതം ഉപയോഗിക്കാവുന്നതാണ്.\nഅകാല നരയെന്ന പ്രതിസന്ധി എല്ലാവരേയും അലട്ടുന്ന ഒന്നാണ്. ഇതിനെ മറക്കുന്നതിന് ഡൈ ചെയ്യുന്നവരാണ് പലരും. എന്നാൽ ഇത്തരം അവസ്ഥകൾക്ക് പരിഹാരം കാണുന്നതിന് വേണ്ടി നമുക്ക് ആവണക്കെണ്ണയും അൽപം തേങ്ങാപ്പാലും മിക്സ് ചെയ്ത് തേക്കാവുന്നതാണ്. ഇത് അകാല നരയെ പ്രതിരോധിക്കുന്നതിന് സഹായിക്കുന്നുണ്ട്. മുടിയുടെ ആരോഗ്യത്തിന് വേണ്ടി നമുക്ക് ആവണക്കെണ്ണ സ്ഥിരമാക്കാവുന്നതാണ്. തലയിലെ വെള്ളി വര ഇല്ലാതാക്കുന്നതിന് വേണ്ടി ഈ മിശ്രിതം വളരെയധികം സഹായിക്കുന്നുണ്ട്.\nഉള്ളുള്ള മുടി പലരുടേയും ആഗ്രഹമാണ്. എന്നാൽ പലർക്കും ഇത് ലഭിക്കുന്നില്ല എന്നതാണ് സത്യം. അതുകൊണ്ട് തന്നെ ഇത്തരം അവസ്ഥകൾക്ക് പരിഹാരം കാണുന്നതിനും മുടിക്ക് തിളക്കവും നിറവും വര്‍ദ്ധിപ്പിച്ച് ഉള്ളുള്ള ബലമുള്ള മുടിക്കും സഹായിക്കുന്നുണ്ട് തേങ്ങാപ്പാൽ ആവണക്കെണ്ണ മിശ്രിതം. ഇത് മുടിയുടെ ആരോഗ്യത്തിന് മികച്ച ഗുണമാണ് നൽകുന്നത്. ഉള്ളുള്ള മുടിക്ക് ഏറ്റവും മികച്ച മാർഗ്ഗങ്ങളിൽ ഒഴിവാക്കാനാവാത്ത ഒന്നാണ് ആവണക്കെണ്ണ.\nRead more about: hair care dandruff മുടി മുടി സംരക്ഷണം\nHere in this articleamiracle boiled coconut milk and castor oil mix remedy for dandruff and hair growth, read on.


ഇൗ വർഷമെങ്കിലും ആ സ്വപ്നം നടക്കുമോ? കാത്തിരിക്കുകയാണ് രഞ്ജിനി ഹരിദാസ് | Travel Experience by Ranjini Haridas\nഇൗ വർഷമെങ്കിലും ആ സ്വപ്നം നടക്കുമോ? കാത്തിരിക്കുകയാണ് രഞ്ജിനി ഹരിദാസ്\nദേവു ദാസ് March 09, 2021 09:30 AM IST\nയാത്രകളിലൂടെ പല നാടുകളെപ്പറ്റി അറിയാനും പഠിക്കാനും അവിടുത്തെ കാഴ്ചകളാസ്വദിക്കാനുമൊക്കെ ഏറെ ഇഷ്ടമുള്ളയാളാണ് രഞ്ജിനി ഹരിദാസ്. ജോലി സംബന്ധമായും അല്ലാതെയും ധാരാളം യാത്ര ചെയ്യാറുണ്ട് താരം. അവിടങ്ങളിലേക്ക് തന്റെ യൂട്യൂബ് ചാനലിലൂടെ പ്രേക്ഷകരെയും കൂട്ടികൊണ്ടു പോകാനും മറക്കാറില്ല. ‘മനസ്സ് ആഗ്രഹിക്കുന്നിടത്തേക്കെല്ലാം യാത്രപോകണം’ എന്നാണ് രഞ്ജിനി പറയുന്നത്. സാഹസിക യാത്രകളോടാണ് കൂടുതൽ ഇഷ്ടം. പോകേണ്ട സ്ഥലത്തെക്കുറിച്ച് നന്നായി പഠിക്കും. അവിടുത്തെ സംസ്കാരം, ആളുകൾ, ഭക്ഷണം, അടുത്തുള്ള സ്ഥലങ്ങൾ, ചരിത്രം എന്നുവേണ്ട സകലതും ഇന്റർനെറ്റിലൂടെ അരച്ചുകലക്കി പഠിച്ചാണ് താരത്തിന്റെ യാത്ര. ബീച്ച് യാത്രകളാണ് ഏറെ ഇഷ്ടമെങ്കിലും പ്രകൃതിയോട് ഇണങ്ങിയ യാത്രകളും രഞ്ജിനി നടത്താറുണ്ട്.\n2020 വർഷം എങ്ങനെ?\nഎല്ലാവരുടെയും പോലെ എനിക്കും ബുദ്ധിമുട്ടുകള് നേരിടേണ്ടി വന്ന വർഷമായിരുന്നു 2020. മറിച്ച് ചിന്തിച്ചാൽ തിരക്കില് നിന്നെല്ലാം ഒഴിഞ്ഞ് ശരിക്കും ജീവിതം ആസ്വദിച്ചു എന്നു തന്നെ പറയാം. കുഞ്ഞൻ വൈറസ് പണി തന്നെങ്കിലും ലോക്ഡൗ‌ൺ കുറച്ച് ആശ്വാസകരമായിരുന്നു. എനിക്ക് ഒറ്റയ്ക്കിരിക്കാൻ ഒരുപാട് ഇഷ്ടമാണ് അതുകൊണ്ട് വലിയ പ്രയാസങ്ങൾ ലോക്ഡൗണിൽ തോന്നിയില്ല. ഇളവുകൾ വന്നതോടെ കോവിഡ് മാനദണ്ഡങ്ങൾ പാലിച്ച് യാത്രകളും ഞാൻ നടത്തിയിരുന്നു. 2020 ൽ സൗത്ത്അമേരിക്കൻ ട്രിപ് പ്ലാൻ ചെയ്തിരുന്നു. കോവിഡ് കാരണം നടന്നില്ല. ഇൗ വർഷമെങ്കിലും ആ യാത്ര നടക്കുമോ എന്ന ചിന്തയിലാണ് ഞാൻ.\nഏറ്റവും അടുത്ത് രഞ്ജിനി യാത്ര പോയത് കൂർഗ്,കബനി, വയനാട്, തേക്കടി ആണ്. ഏറ്റവും പുതിയ വ്ലോഗ് കബനി യാത്രയുടേതാണ്. കൂർഗിലെ യാത്രയ്ക്ക് ശേഷം കബനി ആയിരുന്നു ലക്ഷ്യം. കൂർഗിലേക്കുള്ള യാത്രയും വിശേഷങ്ങളുമൊക്കെ ചാനലിലൂടെ രഞ്ജിനി പങ്കുവച്ചിട്ടുണ്ട്.\nപ്രകൃതിഭംഗികൊണ്ടും ആതിഥേയ മര്യാദകൊണ്ടും കീര്‍ത്തി നേടിയ കൂര്‍ഗ് എന്നും സഞ്ചാരികളുടെ പ്രധാന സഞ്ചാരയിടങ്ങളിലൊന്നാണ്. ഇന്ത്യയുടെ സ്‌കോട്‌ലന്‍ഡ് എന്നും കര്‍ണാടകയുടെ കശ്മീര് എന്നും കൂര്‍ഗ് അറിയപ്പെടുന്നതിൽ യാതൊരു സംശയവുമില്ലെന്ന് അവിടെ എത്തുന്നവർക്ക് മനസ്സിലാകും. ഒരു പരിപാടിയുടെ ഭാഗമായാണ് താരം കൂർഗിലെത്തിയത്.\nപ്രോഗാമിനു ശേഷം ആ നാടിന്റെ കാഴ്ചകളിലേക്ക് യാത്ര തിരിച്ചു. കൂർഗിലെ സുണ്ടിഗോപ എന്ന ഇടത്തെ കാപ്പിത്തോട്ടങ്ങളിലൂടെയും കുരുമുളക് പ്ലാന്റേഷനിലൂടെയും കാഴ്ചകൾ ആസ്വദിച്ചുകൊണ്ടുള്ള നടത്തവും വിശേഷങ്ങളുമൊക്കെ താരം പങ്കുവയ്ക്കുന്നുണ്ട്. കൂടാതെ കാപ്പിക്കുരുവിൽനിന്നു കാപ്പിപ്പൊടിയുണ്ടാക്കുന്ന പല ഘട്ടങ്ങളും വിഡിയോയിൽ കാണിക്കുന്നുണ്ട്.\nറെഡ് എർത്ത് റിസോർട്ട് സൂപ്പറാണ്\nകൂർഗിൽനിന്നു കബനിയിലേക്കായിരുന്നു അടുത്ത യാത്ര. നാഗര്‍ഹോള ദേശീയപാര്‍ക്കിന്റെ ഭാഗമാണ് കബനി. നിറയെ വന്യജീവികളെ കാണാൻ പറ്റുന്ന യാത്രയാണിത്. കബനിയിൽ സുഹൃത്തിന്റെ റിസോർട്ടായ റെഡ് എർത്തിലായിരുന്നു രഞ്ജിനിയുടെ താമസം. പ്രകൃതിയോടു ചേർന്ന ഈ റിസോർട്ട് കാഴ്ചയിലും അനുഭവത്തിലും വളരെ മനോഹാരിത നിറഞ്ഞയിടമാണ്. കബനി ഡാമിനോട് ചേർന്നാണ് ഇൗ റിസോർട്ട്. ഇവിടുത്തെ കാഴ്ചകളും ആരെയും വശീകരിക്കുന്നതാണ്. പ്രകൃതിക്ക് കോട്ടം വരുത്താത്ത രീതിയിലാണ് റിസോർട്ട് പണിതിരിക്കുന്നത്.\nഇൗ റിസോർട്ടിന്റെ പ്രത്യേകത, ജോലിക്കാരിൽ ഭൂരിഭാഗവും ഇവിടുത്തെ ആദിവാസി ഗോത്രവർഗക്കാരാണ് എന്നുള്ളതാണ്. കൂടാതെ റിസോർട്ടിൽ എത്തുന്ന താമസക്കാർക്കായി എന്നും വൈകിട്ട് ട്രൈബൽ കമ്യൂണിറ്റികളുെട പ്രോഗ്രാമുകളും ഒരുക്കിയിട്ടുണ്ട്. പ്രകൃതിയെ കൂടുതൽ അറിയാനും പഠിക്കുവാനും ഇൗ റെഡ് എർത്ത് റിസോർട്ട് അവസരമൊരുക്കുന്നെന്നാണ് രഞ്ജിനി പറയുന്നത്. പിന്നീടുള്ള യാത്ര വയനാടും തേക്കടിയും ആയിരുന്നു. ശരിക്കും ആസ്വദിച്ച യാത്ര ആയിരുന്നു.\nഎനിക്ക് സ്വപ്നയാത്ര എന്നുള്ളതല്ല. ഇൗ ഭൂമിയിലുള്ള സുന്ദരഭൂമികളെല്ലാം കാണണം. മനോഹര കാഴ്ച ഒരുക്കിയ ഒരുപാട് സ്ഥലങ്ങൾ ഇൗ ഭൂമിയിലുണ്ട്. നോർത്ത് ഇൗസ്റ്റ് യാത്ര പോകാനായി പ്ലാനുണ്ട്. കഴിഞ്ഞ വർഷം മുടങ്ങിയ സൗത്ത് അമേരിക്ക ട്രിപ്പും ഇൗ വർഷം സാധ്യമാകുമോ എന്ന ചിന്തയിലാണ്. യാത്ര ഞാൻ തുടരും.


ദുല്‍ഖറിനോട് പ്രത്യേക ഇഷ്ടം; പറയുന്നതാരെന്നറിഞ്ഞാല് ആരാധകര് ഞെട്ടും; ഇതിലും വലിയ അംഗീകാരം സ്വപ്‌നങ്ങളില് മാത്രം – Kairali News | Kairali News Live l Latest Malayalam News\nദുല്‍ഖറിനോട് പ്രത്യേക ഇഷ്ടം; പറയുന്നതാരെന്നറിഞ്ഞാല് ആരാധകര് ഞെട്ടും; ഇതിലും വലിയ അംഗീകാരം സ്വപ്‌നങ്ങളില് മാത്രം\nമലയാളത്തിന്റെ മെഗാസ്റ്റാര് മമ്മൂട്ടിയുടെ മകന് എന്ന ലേബലിലൂടെയാണ് ദുല്‍ഖര് സല്‍മാന് മലയാള ചലച്ചിത്രമേഖലയില് അരങ്ങേറ്റം കുറിച്ചത്. അഞ്ച് വര്‍ഷങ്ങള്‍ക്ക് മുമ്പ് 2012 ല് സെക്കന്റ്‌ഷോ എന്ന ചിത്രത്തിലൂടെ കടന്നുവന്ന ദുല്‍ഖറിന് മലയാളിയുടെ ഹൃദയത്തില് ഇടം പിടിക്കാന് അധികനേരം വേണ്ടിവന്നില്ല. സ്വതസിദ്ധമായ അഭിനയ ശൈലിയും നിഷ്‌കളങ്കമായ പുഞ്ചിരിയും മലയാളികളുടെ പ്രിയതാരവും ഡി ക്യുവുമാക്കി ദുല്‍ഖറിനെ മാറ്റി.\nഅഞ്ചുവര്‍ഷങ്ങള്‍ക്കിപ്പുറം സി ഐ എ എന്ന അമല് നീരദ് ചിത്രത്തിലൂടെ ദുല്‍ഖര് 20 ചിത്രങ്ങളെന്ന നാഴികകല്ലും പിന്നിട്ടിരിക്കുകയാണ്. ഇതിനിടയില് ചാര്‍ലിയിലെ അഭിനയത്തിലൂടെ മികച്ച സംസ്ഥാന നടനുള്ള പുരസ്‌കാരവും ഡി ക്യുവിനെത്തേടിയെത്തി. വായ് മൂടി പേസുവോം, ഓകെ കണ്‍മണി എന്നീ ചിത്രങ്ങളിലൂടെ തമിഴകത്തും താരം മിന്നി തിളങ്ങി.\nമമ്മൂട്ടിക്ക് പിന്നാലെ ഗോള്‍ഡന് വിസ സ്വീകരിച്ച് ദുല്‍ഖര് സല്‍മാന്\nഇതിനിടയില് ദേശിയ തലത്തില് തന്നെ മികച്ച സംവിധായകനെന്നറയിപ്പെടുന്ന മണിരത്‌നം ദുല്‍ഖറിന്റെ അഭിനയത്തെ വാനോളം പ്രശംസിച്ച് രംഗത്തെത്തിയിട്ടുണ്ട്. ഇപ്പോഴിതാ ദുല്‍ഖറിനൊടുള്ള പ്രത്യേക ഇഷ്ടം തുറന്ന് പറഞ്ഞ് ഇന്ത്യന് സിനിമയിലെ സ്റ്റൈല്‍മന്നനായ രജനികാന്തും രംഗത്തെത്തിക്കഴിഞ്ഞു.\nഒരു പ്രമുഖ ചാനലിന് നല്‍കിയ അഭിമുഖത്തില് സംസാരിക്കവെയാണ് രജനി തനിക്ക് ദുല്‍ഖറിനോടുള്ള പ്രത്യേക ഇഷ്ടത്തെക്കുറിച്ച് വെളിപ്പെടുത്തിയത്. ദുല്‍ഖറിന്റെ അഭിനയ ശൈലി ഇഷ്ടമാണെന്ന് പറഞ്ഞ സ്റ്റൈല്‍മന്നന് മമ്മൂട്ടിയോടുള്ള അടുപ്പവും എടുത്തുകാട്ടി. ഡി ക്യു ആരാധകര് രജനിയുടെ ഇഷ്ടം അറിഞ്ഞതോടെ ആഹഌദത്തിന് അതിരില്ലാതായിരിക്കുകയാണ്. മലയാളത്തിലെ മറ്റ് യുവതാരങ്ങളും ശ്രദ്ധേയമായ പ്രകടനം നടത്തുന്നവരാണെന്ന് പറയാനും രജനി മടികാട്ടിയില്ല.\nബിജോയ് നമ്പ്യാര് സംവിധാനം ചെയ്യുന്ന സോളോ എന്ന ചിത്രത്തിലാണ് ഇപ്പോള് ദുല്‍ഖര് അഭിനയിച്ചുകൊണ്ടിരിയ്ക്കുന്നത്. സൗബിന് ഷഹീര് ആദ്യമായി സംവിധാനം ചെയ്യുന്ന പറവ എന്ന ചിത്രത്തിന്റെ ഷൂട്ടിങ് പൂര്‍ത്തിയാക്കിയിട്ടുണ്ട്. ലാല് ജോസിന്റെ ഭയങ്കര കാമുകനാണ് ദുല്‍ഖറിന്റെ അടുത്ത ചിത്രം. മഹാനദി എന്ന ദ്വിഭാഷ ചിത്രത്തിലൂടെ ഈ വര്‍ഷം താരം തെലുങ്കിലും അരങ്ങേറ്റം കുറിയ്ക്കും. തെലുങ്കിലും തമിഴിലുമായി ഒരുക്കുന്ന ചിത്രത്തില് ജെമിനി ഗണേഷായിട്ടാണ് ദുല്‍ഖര് എത്തുന്നത്.\nTags: dqDulqar SalmanEntertainmentFeaturedRajani kanth


സഞ്ജുവിനൊപ്പം കൂടി ഇതിഹാസ താരങ്ങൾ 😱😱ഡീആർഎസ് വൈഡിലും വരട്ടെ!!!ആവശ്യം ശക്തം - volleyliveindia\nതിങ്കളാഴ്ച്ച (മെയ് 2) നടന്ന ഐപിഎൽ മത്സരത്തിൽ കൊൽക്കത്ത നൈറ്റ് റൈഡേഴ്സിനെതിരെ7വിക്കറ്റിന് പരാജയപ്പെട്ടതോടെ സഞ്ജു സാംസൺ നായകനായ രാജസ്ഥാൻ റോയൽസ് സീസണിലെ നാലാം തോൽവി നേരിടുകയും, പോയിന്റ് പട്ടികയിൽ മൂന്നാം സ്ഥാനത്തേക്ക് താഴുകയും ചെയ്തു. അവസാന ഓവർ വരെ നീണ്ട് നിന്ന മത്സരത്തിൽ, ആർആർ ബൗളർമാർ ഒരു നിമിഷം മത്സരത്തിന്റെ ഫലം മാറ്റുമെന്ന് തോന്നിപ്പിച്ചെങ്കിലും, അവസാന നിമിഷം പ്രതീക്ഷകൾ കൈവിടുകയായിരുന്നു.\nഅതേസമയം, ഇന്നിംഗ്സിന്റെ 19-ാം ഓവറിലെ അവസാന ബോൾ ഓൺ-ഫീൽഡ് അമ്പയർ വൈഡ് വിളച്ചതുമായി ബന്ധപ്പെട്ട് ക്രിക്കറ്റ് ലോകത്ത് ചർച്ചകൾ ഉയർന്നു. പ്രസിദ് കൃഷ്ണ ബോൾ ചെയ്യുന്നതിന് മുമ്പ് തന്നെ കെകെആർ ബാറ്റർ നിതീഷ് റാണ തന്റെ ക്രീസിൽ അൽപ്പം വൈഡ് ലൈനോട് ചേർന്നാണ് നിന്നിരുന്നത്, പ്രസിദ് ബാറ്ററുടെ സ്റ്റാൻസ് പിന്തുടർന്ന് പന്തെറിയുകയും ചെയ്തു. എന്നാൽ, അമ്പയർ നിതിൻ മേനോൻ അത് വൈഡ് ആയി കണക്കാക്കി. അമ്പയറുടെ തീരുമാനത്തിൽ ഒട്ടും തൃപ്തനല്ലാതിരുന്ന ആർആർ ക്യാപ്റ്റൻ സഞ്ജു സാംസൺ ഏറെ നേരം അമ്പയറോട് സംസാരത്തിൽ ഏർപ്പെട്ടു.\nഇപ്പോഴിത, വിഷയത്തിൽ മുൻ ന്യൂസിലാൻഡ് ക്യാപ്റ്റൻ ഡാനിയൽ വെട്ടോറി അഭിപ്രായ പ്രകടനം നടത്തിയിരിക്കുകയാണ്. വൈഡുകളും ഹൈറ്റ് നോ ബോളുകളും ഡിആർഎസിന് കീഴിൽ വരണമെന്നും കളിക്കാർക്ക് അമ്പയറുടെ തീരുമാനം മാറ്റാൻ അവസരം നൽകണമെന്നുമാണ് വെട്ടോറിയുടെ അഭിപ്രായം. വൈഡ്, അരക്കെട്ട് ഉയരത്തിലുള്ള നോബോളുകൾ എന്നിവ സംബന്ധിച്ച തീരുമാനങ്ങൾ പലതവണ ബൗളർമാർക്ക് എതിരായിട്ടുണ്ടെന്നും ഡാനിയൽ വെട്ടോറി ചൂണ്ടിക്കാട്ടി.\n“വളരെ അടുപ്പമുള്ള ബൗളർമാർക്ക് അനുകൂലമായി അമ്പയർമാരുടെ തീരുമാനങ്ങൾ പോകുന്നതും തെറ്റിദ്ധാരണകളുടെ പുറത്ത് അമ്പയർമാർ തീരുമാനങ്ങൾ എടുക്കുന്നതും കണ്ടിട്ടുണ്ട്. ആ തെറ്റുകൾ തിരുത്താൻ കളിക്കാർക്ക് അനുവദിച്ച വഴിയാണ് ഡിആർഎസ്. അതുകൊണ്ട്, തീർച്ചയായും വൈഡുകളും നോ-ബോളുകളും അവലോകനം ചെയ്യാൻ കളിക്കാരെ അനുവദിക്കണം,” ഡാനിയൽ വെട്ടോറി പറഞ്ഞു.


Croissant Vada Pav: ഫ്രഞ്ച് റോളും മുബൈയുടെ സ്വന്തം വടാപാവും, ഇതല്ലേ ഫ്യൂഷൻ ഫുഡ് - french croissant with mumbai's own vadapav is the latest fusion food sensation | Samayam Malayalam\nfrench croissant with mumbai's own vadapav is the latest fusion food sensation\nKen Sunny | Samayam Malayalam | Updated: 26 Feb 2021, 04:26:00 PM\nചന്ദ്രക്കലയുടെ രൂപത്തിലുള്ള ഒരു തരം റൊട്ടിയാണ് ഫ്രഞ്ച് റോൾ എന്നും പേരുള്ള ക്രോസൈന്റ്. ഇതോടൊപ്പം മുംബൈയുടെ ഹൃദയ സ്പന്ദനമായ വടാപാവിലെ വടയും ചേർത്തുണക്കിയ ഫ്യൂഷൻ ഫുഡാണ് ക്രോസൈന്റ് വടാ പാവ്.\nPC: Twitter/ Sudatta\nമലയാളികൾക്ക് പൊറോട്ട' എന്നത് പോലുള്ള വിഭവമാണ് മുംബൈക്കാർക്ക് വടാപാവ്.\nചന്ദ്രക്കലയുടെ രൂപത്തിലുള്ള ഒരു തരം റൊട്ടിയാണ് ഫ്രഞ്ച് റോൾ എന്നും പേരുള്ള ക്രോസൈന്റ്.\nരണ്ടായി ഭാഗിച്ച ക്രോസൈന്റിന്റെ ഇടയിലായി ഉരുളക്കിഴങ്ങ്കൊണ്ട് തയ്യാറാക്കിയ വട ക്രമീകരിച്ച് ക്രോസൈന്റ് വടാ പാവ് ഒരുക്കുന്നത്.\nവടാപാവ് ഒരുപക്ഷെ നമ്മൾ മലയാളികൾക്ക് പരിചയമുള്ള ഭക്ഷണം ആവില്ല. പക്ഷെ ഇന്ത്യയുടെ വാണിജ്യ തലസ്ഥാനമായ മുംബൈക്കാരെ സംബന്ധിച്ചിടത്തോളം 'മലയാളികൾക്ക് പൊറോട്ട' എന്നത് പോലുള്ള വിഭവമാണിത്. ക്രിക്കറ്റ് ഇതിഹാസം സച്ചിൻ തെണ്ടുൽക്കറുടെ പോലും ഏറ്റവും ഇഷ്ട്ടപെട്ട ഭക്ഷണം ആണ് വടാപാവ്. പാവ് എന്ന പേരിൽ അറിയപ്പെടുന്ന ബ്രെഡ് രണ്ടായി മുറിച്ച് നടുവിൽ ഉരുളക്കിഴങ്ങുകൊണ്ട് തയ്യാറാക്കിയ ഒരു വറുത്ത ഉരുള കയറ്റി വച്ച് രണ്ട് മൂന്ന് തരം ചട്നികൾ ചേർത്താണ് വടാപാവ് തയ്യാറാക്കുന്നത്. ഗാർണിഷിങ്ങിനായി തേങ്ങാ ചിരകിയത് വറുത്തതും എണ്ണയിലിട്ട് കോരിയ പച്ചമുളകും കൂടെ ചേർന്നാൽ വടാപാവ് പൂർണം. പലരുടെയും ഒരുനേരത്തെ ഭക്ഷണം ആണ് വടാപാവ്.\nഅതെ സമയം വടാപാവിൽ കാലാകാലങ്ങളായി പുത്തൻ വെറൈറ്റികൾ പരീക്ഷിക്കാൻ പലരും ശ്രമിച്ചിട്ടുണ്ട്. ഈ പരിശ്രമത്തിലെ പുത്തൻ താരമാണ് ക്രോസൈന്റ് വടാ പാവ്. ക്രോസൈന്റ് ഫ്രഞ്ചുകാരനാണ്. ചന്ദ്രക്കലയുടെ രൂപത്തിലുള്ള ഒരു തരം റൊട്ടിയാണ് ഫ്രഞ്ച് റോൾ എന്നും പേരുള്ള ക്രോസൈന്റ്. ഇന്റേൺകോണ്ടിനെന്റൽ ഭക്ഷണരീതികളിലെ താരമായ ക്രോസൈന്റും മുംബൈയുടെ ഹൃദയ സ്പന്ദനമായ വടാപാവിലെ വടയും ചേർത്തുണക്കിയ ഫ്യൂഷൻ ഫുഡാണ് ക്രോസൈന്റ് വടാ പാവ്.\n@iSudatta എന്ന് പേരുള്ള ട്വിറ്റെർ ഉപഭോക്താവാണ് ഫുഡ് ഡെലിവറി ആപ്പിൽ നിന്നുള്ള ക്രോസൈന്റ് വടാ പാവിന്റെ ചിത്രം സമൂഹ മാധ്യമങ്ങളിൽ പോസ്റ്റ് ചെയ്തത്. രണ്ടായി ഭാഗിച്ച ക്രോസൈന്റിന്റെ ഇടയിലായി ഉരുളക്കിഴങ്ങ്കൊണ്ട് തയ്യാറാക്കിയ വട ക്രമീകരിച്ച് ഒപ്പം എരിവുള്ള നിലക്കടലയുടെ പൊടിയും തൂകിയിട്ടുണ്ട്. പുതിന ചട്ണിയും, നാരങ്ങയുടെ ഒരു കഷണവും, രണ്ട് പൊരിച്ച മുളകും കൂടെ ചേർന്നാൽ ക്രോസൈന്റ് വടാ പാവ് റെഡി.\nഐസ്ക്രീം വടാപാവ് ഗുജറാത്തിലുണ്ട്\nകാന്റീൻ ക്വാറന്റീനോ എന്ന് പേരുള്ള ട്വിറ്റർ ഉപഭോക്താവ് ഐസ് ക്രീം വടാപാവിന്റെ വീഡിയോ അടുത്തിടെ ട്വിറ്ററിൽ പോസ്റ്റ് ചെയ്തിട്ടുണ്ട്. 1 മിനിറ്റ് ദൈർഖ്യമുള്ള വിഡിയോയിൽ പാവിൽ പലതരം സിറപ്പുകൾ ആദ്യം ഒഴിക്കുന്നത് കാണാം. പിന്നീട് വാനില ഐസ് ക്രീമിന്റെ ഒരു ഉരുള പാവിന്റെ ഇടയിൽ കയറ്റുന്നു. തുടർന്ന് പല നിറങ്ങളിലുള്ള കുറച്ചു സിറപ്പുകളും ട്യൂട്ടി ഫ്രൂട്ടിയും ഇടുന്നതോടെ ഐസ് ക്രീം വടാപാവ് തയ്യാർ. രസകരമായ കാര്യം ഐസ് ക്രീം വടാപാവ് ലഭിക്കുന്ന കട മുംബൈയിൽ അല്ല ഗുജറാത്തിൽ ആണ്. മുംബൈയുടെ വടാപാവിന് ഗുജറാത്തിന്റെ മറുപടി എന്നാണ് വീഡിയോ പോസ്റ്റ് ചെയ്ത കാന്റീൻ ക്വാറന്റീനോ നൽകിയിരിക്കുന്ന കുറിപ്പ്. ഐസ് ക്രീം വടാപാവ് ട്രൈ ചെയ്യാൻ താല്പര്യമുണ്ടോ?\nജോലിക്കുള്ള ബയോഡാറ്റയോടൊപ്പം കപ്പ് കേക്ക്; അല്പം ഓവറായാലേ എല്ലാവരും ശ്രദ്ധിക്കൂ ആര്‍ട്ടിക്കിള് ഷോ\nക്രോസൈന്റ് വടാ പാവ് ice cream vada pav fusion food French Croissant Croissant Vada Pav\nWeb Title : french croissant with mumbai's own vadapav is the latest fusion food sensation


nelliyode vasudevan namboodiri passes away | കഥകളി ആചാര്യൻ നെല്ലിയോട് വാസുദേവൻ നമ്പൂതിരി അന്തരിച്ചു; അന്ത്യം, അർബുദബാധിതനായി ചികിത്സയിൽ കഴിയവെ; വിടവാങ്ങിയത് കേരളത്തിലെ കഥകളി അരങ്ങുകളെ സാർത്ഥകമാക്കിയ വിഖ്യാത നടൻ - MarunadanMalayalee.com\nAugust 02, 202111:58 PM IST Permalink\nതിരുവനന്തപുരം: വിഖ്യാത കഥകളി നടനും സംസ്‌കൃത പണ്ഡിതനുമായ നെല്ലിയോട് വാസുദേവൻ നമ്പൂതിരി അന്തരിച്ചു. 80 വയസായിരുന്നു.തിരുവനന്തപുരത്ത് പൂജപ്പുര ചാടിയറയിലായിരുന്നു താമസിച്ചിരുന്നത്. അർബുദബാധിതനായിരുന്ന അദ്ദേഹത്തിന് തിങ്കളാഴ്ച രാത്രി അസ്വസ്ഥതയുണ്ടാകുകയും മരണം സംഭവിക്കുകയുമായിരുന്നു.\nകഥകളിയിൽ സഹൃദയ പ്രശംസനേടിയ ഒട്ടേറെ വേഷങ്ങൾ അവതരിപ്പിച്ചിട്ടുള്ള കലാകാരനാണ് നെല്ലിയോട് വാസുദേവൻ നമ്പൂതിരി. കേരള സർക്കാരിന്റെ കഥകളി പുരസ്‌കാരം 2013 ൽ നേടി. 2018ൽ കേരള സംഗീത നാടക അക്കാദമിയുടെ ഫെലോഷിപ്പ് ലഭിച്ചു.\nകോട്ടയ്ക്കൽ പിഎസ്വി നാട്യസംഘത്തിലും കേരള കലാമണ്ഡലത്തിലും അഭ്യാസം പൂർത്തിയാക്കി. നാട്യാചാര്യൻ വാഴേങ്കട കുഞ്ചുനായരുടെ ശിഷ്യനായിരുന്നു. ദീർഘകാലം അട്ടക്കുളങ്ങര സെൻട്രൽ സ്‌കൂളിൽ കഥകളി അദ്ധ്യപകനായി സേവനം അനുഷ്ഠിച്ചിരുന്നു. ചുവന്നതാടി, വട്ടമുടി, പെൺകരി എന്നിങ്ങനെയുള്ള വേഷങ്ങളുടെ അവതരണത്തിൽ ഏറെ മികവ് പുലർത്തി.\nകേരളത്തിലെ അങ്ങോളമിങ്ങോളമുള്ള കഥകളി അരങ്ങുകളെ സാർത്ഥകമാക്കിയ നടനാണ് നെല്ലിയോട് വാസുദേവൻ നമ്പൂതിരി. ചുവന്നതാടി, വട്ടമുടി, പെൺകരി എന്നിങ്ങനെയുള്ള വേഷങ്ങളുടെ അവതരണത്തിൽ സമാനതയില്ലാത്ത പ്രകടനമാണ് അദ്ദേഹം കാഴ്ച വച്ചിരുന്നത്. കുചേല വേഷം ഇത്രയും താദാത്മ്യത്തോടെ അവതരിപ്പിച്ചിരുന്ന നടന്മാർ കഥകളി രംഗത്ത് മറ്റൊരാളില്ല.\nകലാമണ്ഡലം കൃഷ്ണൻനായരുടെ ബാലിക്കൊപ്പം സുഗ്രീവൻ, മാങ്കുളം വിഷ്ണുനമ്പൂതിരിയുടെ കൃഷ്ണനൊപ്പം കുചേലൻ, ഗുരു ചെങ്ങന്നൂരിന്റെ ഹിരണ്യകശിപുവിനൊപ്പം നരസിംഹം, ബാലിവിജയത്തിൽ രാമൻകുട്ടിനായരുടെ രാവണനൊപ്പം ബാലി തുടങ്ങി നെല്ലിയോട് അണിചേരാത്ത അരങ്ങുകൾ കുറവാണ്. ചൈന ഒഴികെയുള്ള വിദേശരാജ്യങ്ങളിൽ 35 തവണ അദ്ദേഹം കഥകളി അവതരിപ്പിക്കാൻ സഞ്ചരിച്ചിട്ടുണ്ട്.\nഡോൺ കിക്‌സോത്ത് എന്ന ആട്ടക്കഥ ഡോ. പി.വേണുഗോപാലൻ രചിച്ചത് ആ കഥാപാത്രത്തിന് നെല്ലിയോടിന്റെ മുഖം ഇണങ്ങുമെന്ന് കണ്ടുകൊണ്ടായിരുന്നു. നേരത്തെ കലാമണ്ഡലം കേശവൻ രചിച്ച സ്‌നോ വൈറ്റ് ആൻഡ് സെവൻ ഡ്രോപ്‌സ് എന്ന ആട്ടക്കഥയിൽ ഡെവിളിന്റെ വേഷവും നെല്ലിയോട് അവതരിപ്പിച്ചു.\n1940 ഫെബ്രുവരി 5ന് വിഷ്ണുനമ്പൂതിരിയുടെയും പാർവതി അന്തർജനത്തിന്റെയും മകനായാണ് ജനനം. കോട്ടയ്ക്കൽ പി.എസ്.വി. നാട്യസംഘത്തിലും കേരള കലാമണ്ഡലത്തിലുമായി അഭ്യാസം പൂർത്തിയാക്കി. 1999-ൽ കലാമണ്ഡലം അവാർഡ്, 2000-ൽ സംഗീതനാടക അക്കാദമിയുടെ കഥകളി നടനുള്ള അവാർഡ്, 2001-ൽ കേന്ദ്രസംഗീതനാടക അക്കാദമിയുടെ അവാർഡ്, 2014-ൽ കേരള സർക്കാരിന്റെ കഥകളിനടനുള്ള അവാർഡ്, 2017-ൽ എൻ.സി.ഇ.ആർ.ടി.യുടെ പത്മപ്രഭ പുരസ്‌കാരം, തുഞ്ചൻ സ്മാരകം, ഗുരു ഗോപിനാഥ് കലാകേന്ദ്രം, തുളസീവനം പുരസ്‌കാരങ്ങൾ തുടങ്ങി നെല്ലിയോടിനു ലഭിച്ച അംഗീകാരങ്ങൾ നിരവധിയാണ്. ഇന്നു രാത്രി മൃതദേഹം മുണ്ടൂരിലെ തരഴാട്ട് വീട്ടിലേക്ക കൊണ്ടുപോയി.\nകഥകളി ആചാര്യൻ മാത്തൂർ ഗോവിന്ദൻ കുട്ടി അന്തരിച്ചു\nഗുരു ചേമഞ്ചേരി കുഞ്ഞിരാമൻ നായർ അന്തരിച്ചു


അപ്പന് കൈത്താങ്ങാവാന് ഡോക്ടറായി, ആഗ്രഹങ്ങള് നടനാക്കി- ഡോക്ടര് റോണി പറയുന്നു | Rony David Raj| Anusree Madhavan\nഅപ്പന് കൈത്താങ്ങാവാന് ഡോക്ടറായി, ആഗ്രഹങ്ങള് നടനാക്കി- ഡോക്ടര് റോണി പറയുന്നു\nSep 1, 2017, 11:10 AM IST\nകുട്ടിക്കാലം മുതല് കലാ പരിപാടികളില് ഞാന് സജീവമായിരുന്നു. സ്‌കൂളിലും കോളേജിലും മോണോആക്ട്, നാടകം എല്ലാത്തിലും പങ്കെടുക്കും. പ്രീഡിഗ്രിക്ക് നല്ല മാര്‍ക്കുണ്ടായിരുന്നു.\nഡോക്ടറാണ് റോണി ഡേവിഡ്. എന്നിട്ടും സർ എന്നാണ് പലരും വിളിക്കുന്നത്. വെള്ളിത്തിരയിൽ കണ്ടുപരിചയിച്ചവർക്ക് ചാക്കോ സാറാണ് ഡോ. റോണി. ക്ലിനിക്കിനേക്കാൾ പലപ്പോഴും സജീവമാവുന്നതും സെറ്റുകളിലാണുതാനും. യുവാക്കൾക്കിടയിൽ വൻ ഹിറ്റായ ആനന്ദത്തിലെ ചാക്കോ സാറാണ് ഡോ. റോണിയുടെ കരിയറിലെ ഹൈലൈറ്റ് കഥാപാത്രം. ഇതുപോലെ മലയാളത്തിൽ ഇതുവരെ വിരലിലെണ്ണാവുന്ന വേഷങ്ങൾ മാത്രമേ ചെയ്തിട്ടുള്ളൂവെങ്കിലും വ്യത്യസ്തയാർന്ന ഈ വേഷങ്ങൾ കൊണ്ട് പ്രേക്ഷകരുടെ മനസ്സിൽ ഇടം നേടാൻ ഡോ. റാേണിക്ക് കഴിഞ്ഞു. തന്റെ സിനിമാ, ഡോക്ടർ ജീവിതങ്ങളെക്കുറിച്ചും സ്വപ്നങ്ങളെക്കുറിച്ചും മനസ്സ് തുറക്കുകയാണ് ഡോ. റോണി മാതൃഭൂമി ഡോട്ട് കോമിനോട്.\nകുട്ടിക്കാലം മുതല് കലാ പരിപാടികളില് ഞാന് സജീവമായിരുന്നു. സ്‌കൂളിലും കോളേജിലും മോണോആക്ട്, നാടകം എല്ലാത്തിലും പങ്കെടുക്കും. പ്രീഡിഗ്രിക്ക് നല്ല മാര്‍ക്കുണ്ടായിരുന്നു. അപ്പന് ഒരു സിനിമ നിര്‍മിച്ചിട്ടുണ്ട്. അത് വലിയ പരാജയമായി. സാമ്പത്തികമായി ഒരുപാട് നഷ്ടം വന്നു. അമ്മയുടെ ജോലി കൊണ്ടാണ് കുടുംബം നടന്നത്. അതുകൊണ്ട് തന്നെ അപ്പന് സിനിമയോട് ഒരു അകല്‍ച്ചയുണ്ടായിരുന്നു. അതുകൊണ്ടാണ് പ്രീഡിഗ്രി നല്ല മാര്‍ക്കോടു കൂടി പാസായപ്പോള് എന്നെ മെഡിസിന് ചേര്‍ത്തുന്നത്. സേലം വിനായകാ മിഷന് മെഡിക്കല് കോളേജിലായിരുന്നു പഠിച്ചത്. കോളേജിലും എല്ലാ പരിപാടികളും ഉണ്ടായിരുന്നു. മെഡിസിന് കഴിഞ്ഞ് പുറത്തിറങ്ങിയപ്പോള് കുടുംബത്തിന്റെ അവസ്ഥ അത്ര തൃപ്തികരമായിരുന്നില്ല. മൂത്തമകന് എന്ന നിലയില് എനിക്ക് ഉത്തരവാദിത്തങ്ങളുണ്ടായിരുന്നു. പിന്നീട് ഗള്‍ഫില് കിംസില് ജോലിക്ക് കയറി. സൗദി അറേബ്യയുടെ മിനിസ്ട്രി ഓഫ് ഹെല്‍ത്തിന്റെ ഇന്റര്‍വ്യൂ പാസായി. ഭാര്യ അഞ്ജുവിനൊപ്പം കൂട്ട് പോയതാണ് ആ പരീക്ഷയ്ക്ക് പക്ഷെ ഞാന് പാസായി. അവള്‍ക്ക് കിട്ടിയില്ല.\nനല്ല അവസരങ്ങള് ഉപയോഗപ്പെടുത്തിയില്ല\nആദ്യം അഭിനയിക്കുന്നത് കമല് സാറിന്റെ പച്ചക്കുതിര എന്ന സിനിമയിലാണ്. എന്റെ പൊട്ടന്‍ഷ്യല് ആദ്യം തിരിച്ചറിഞ്ഞ സംവിധായകന് ഷാഫി ഇക്കയാണ്. പക്ഷെ ആ അവസരം എനിക്ക് കൃത്യമായി ഉപയോഗപ്പെടുത്താന് കഴിഞ്ഞില്ല. കാരണം സ്‌കൂളിലെയും കോളേജിലെയും സ്റ്റേജുകള് പോലെ അല്ല സിനിമ. അതുകൊണ്ട് തുടക്കത്തില് ബുദ്ധിമുട്ടി. ഇപ്പോള് എല്ലാം പഠിച്ചു വരുന്നു. ചെന്നൈയില് വച്ചാണ് ഷാഫിക്കയെ പരിചയപ്പെട്ടത്. മെഡിസിന് കഴിഞ്ഞ് സിനിമയിലേക്ക് വരുന്നവര് കുറവല്ലേ. എനിക്ക് നല്ല ആഗ്രഹുണ്ടെന്ന് അദ്ദേഹത്തിന് തോന്നി കാണും. ഒരു ഓഡീഷനില് തിരഞ്ഞെടുക്കപ്പെട്ട് അഭിനയിക്കുന്നത് മേജര് രവി സാറിന്റെ കുരുക്ഷേത്രയിലാണ്. നല്ല കഥാപാത്രമായിരുന്നു അത്. ഡാഡി കൂളിലേക്ക് എന്നെ അവസരം തേടിയെത്തിയതാണ്. അതിനുശേഷം ആഗതന്, ട്രാഫിക്, ചട്ടമ്പിനാട്, ഡൂപ്ലിക്കേറ്റ് എന്നീ സിനിമകളില് വേഷമിട്ടു.\nആനന്ദമാണ് ജീവിതത്തില് വലിയൊരു ബ്രേക്ക് തന്നത്. ചാക്കോ സാറിന്റെ കഥാപാത്രം എല്ലാവർക്കും ഇഷ്ടപ്പെട്ടു. ഗണേഷ് രാജാണ് അതിന് കാരണക്കാരന്. ആനന്ദം കഴിഞ്ഞ് ഇറങ്ങിയപ്പോള് ഒരുപാട് കോളുകളും മെസേജുകളും ലഭിച്ചു. ഗണേഷ് ഷോര്‍ട്ട് ഫിലിം എടുക്കുന്ന കാലത്ത് തന്നെ എനിക്ക് വാക്കു തന്നിരുന്നു. ചേട്ടാ ഞാന് സിനിമ എടുക്കുമ്പോള് ഒരു വേഷം തരും. ഗണേഷ് വാക്ക് പാലിച്ചു. കുറെ യുവതാരങ്ങള്‍ക്ക് ഗണേഷ് ആനന്ദത്തിലൂടെ ബ്രേക്ക് കൊടുത്തു. വളരെ നന്‍മയുള്ള വ്യക്തിയാണ് ഗണേഷ്. സ്റ്റൈലില് എനിക്ക് നല്ല വേഷമാണ് കിട്ടിയത്. റോണി എന്ന നടനെ മലയാളികള് തിരിച്ചറിയറിഞ്ഞത് ആനന്ദത്തിലൂടെയാണ്. സ്‌റ്റൈലില് എനിക്ക് നല്ല കഥാപാത്രമാണ് കിട്ടിയത്. പക്ഷെ സിനിമ അധികം ഓടിയില്ല.\nഡോക്ടര്+ നടന്= എളുപ്പമല്ല\nഡോക്ടര് പണിയും അഭിനയവും കൂടി ഒരുമിച്ച് കൊണ്ടുപോകുന്നത് ഒട്ടം എളുപ്പമല്ല. ഒരു പരിധിയില് കൂടുതല് ലീവെടുത്താല് ശരിയാവില്ലല്ലോ. സിനിമയൊക്കെ എല്ലാവര്‍ക്കും ഇഷ്ടമാണെങ്കിലും അതിന്റെ പേരില് ലീവ് എടുക്കേണ്ടി വരുമ്പോള് പ്രശ്നമാണ്.\nഡോക്ടറോട് സെല്‍ഫി ചോദിക്കുമ്പോള്\nഡോക്ടര് സിനിമാ നടനാകുമ്പോള് പലരും ഒപ്പം സെല്‍ഫിയെടുക്കാനൊക്കെ ചോദിക്കാറുണ്ട്. പക്ഷെ ഞാന് അതൊന്നും അത്ര പ്രോത്സാഹിപ്പിക്കാറില്ല. കാരണം പേഷ്യന്റ്സിന്റെ അടുത്ത് ഞാന് ഡോക്ടറല്ലേ. പുറത്ത് വച്ച് ഞാന് എല്ലാവരെയും കാണുമ്പോള് ചിരിക്കാറുണ്ട്. ചിലര് തിരിച്ചു ചിരിക്കില്ല. എന്നാലും ഞാന് ചിരിക്കും. എനിക്ക് വട്ടാണെന്ന് മറ്റുള്ളവര് കരുതിയാലും വിഷമമില്ല.\nഹ്യൂമര് ഏറെ ഇഷ്ടപ്പെടുന്നു\nതൃശ്ശിവപേരൂര് ക്ലിപ്തത്തില് നല്ല ഒരു കഥാപാത്രമാണ് കിട്ടിയത്. കോമഡിയായിരുന്നു. കോമഡിക്ക് ഒരു ശക്തിയുണ്ട്. പ്രേക്ഷകരുടെ മനസ്സില് പെട്ടന്ന് ഇടം പിടിക്കും. ലാലേട്ടനെ പ്രേക്ഷകര്‍ക്ക് ഇത്രത്തോളം ഇഷ്ടമാകുന്നതിൽ അദ്ദേഹം പണ്ടു കാലത്ത് ചെയ്ത ഹ്യൂമറുള്ള കഥാപാത്രങ്ങള് ഒരു വലിയ പങ്കു വഹിച്ചിട്ടുണ്ടെന്ന് എനിക്ക് തോന്നിയിട്ടുണ്ട്. ഹ്യൂമര് ചെയ്യുമ്പോള് പ്രേക്ഷകര്‍ക്ക് ഒരു കുട്ടിത്തം തോന്നും. ലാലേട്ടനുമായി താരതമ്യം ചെയ്തതതല്ല കേട്ടോ. ഞാന് ഹ്യൂമര് ചെയ്യുന്നതു കൊണ്ടാകണം കുറച്ചു പേരെങ്കിലും എന്നെ ഇഷ്ടപ്പെടുന്നത്.\nശിവറാം മണി സംവിധാനം ചെയ്യുന്ന മാച്ച് ബോക്‌സ്, പ്രവീണ് നാരായണന് ഒരുക്കുന്ന അംഗരാജ്യത്തെ ജിന്നന്‍മാര് എന്നിവരാണ് വരാനിരിക്കുന്ന ചിത്രങ്ങള്. എനിക്ക് ലഭിക്കുന്നതെല്ലാം പുതുമുഖ സംവിധായകരുടെ ചിത്രങ്ങളാണ്. തൃശ്ശിവപേരൂര് ക്ലിപ്തം, ആനന്ദം, ഗ്രേറ്റ്ഫാദര് എല്ലാം പുതിയ സംവിധായകരുടെയായിരുന്നു. എല്ലാം ഭാഗ്യമായി കരുതുന്നു.\nമലയാളത്തിലൂടെ വന്ന് തെന്നിന്ത്യയുടെ ലേഡി സൂപ്പർസ്റ്റാർ പട്ടം നേടിയെടുത്ത നായികയാണ് ..\n1948-ല് നിന്ന് 2019-ലേക്ക് യാത്ര; ഇവരുടെ ലക്ഷ്യം കുഞ്ചുണ്ണി മാത്രമോ?\n'ആ മുഖമാണ് എന്റെ കരുത്ത്, ഒരുമിച്ചൊരു ജീവിതത്തിലേക്ക് എന്ന് പോകും എന്ന് പറയാനാകില്ല'- അനുശ്രീ


തോറ്റു തളര്‍ന്നുപോയ ഒരമ്മയുടെ കഥ\n''ആ വാക്കിന്റെ അര്‍ത്ഥം'' ആണ് ജയചന്ദ്രന് നായരുടെ ആദ്യം വായിക്കുന്ന നോവല്. പഴയ കഥപറച്ചിലിന്റെ സങ്കേതം പിന്തുടരുമ്പോഴും ഭാഷയുടെ തെളിമ കൊണ്ട് വായനക്കാരനെ പിടിച്ചുനിര്‍ത്താന് പത്രപ്രവര്‍ത്തകന് കൂടിയായ ഈ എഴുത്തുകാരന് സാധിക്കുന്നുണ്ട്. അടിയന്തരാവസ്ഥയുടെ നിഴല് വീണുകിടക്കുന്ന അനുഭവത്തുണ്ടുകളായിരുന്നു ഈ നോവലിന് പറയാനുണ്ടായിരുന്നത്.\nഇപ്പോഴിതാ ജയചന്ദ്രന് നായരുടെ പുതിയ നോവല് ബാക്കിപത്രം. പത്രപ്രവര്‍ത്തകനായ ബാലചന്ദ്രന് ഒരു മഹാനഗരത്തിലിരുന്ന് തനിക്കു പ്രിയപ്പെട്ടൊരാളുടെ സാന്നിധ്യത്തില് തന്റെ ഇന്നലെകളെ കുറിച്ച് ഓര്‍ക്കുകയാണ്. നമ്മുടെയെല്ലാം ജീവിതത്തിന്റെ കപ്പല് എപ്പോള് എവിടെയാണ് നങ്കൂരമിടുന്നുതെന്ന ആര്‍ക്കറിയാം? സമവാക്യങ്ങള്‍ക്കകത്ത് തളച്ചിടപ്പെട്ട അക്കങ്ങളെപ്പോലെയാണ് ചിലപ്പോഴെങ്കിലും ജീവിതം. അപ്പോള് മാത്രമാണ് നമ്മുടെ തിരിച്ചറിവുകളെല്ലാം ശരിയായിരുന്നില്ലെന്ന് നാമറിയുന്നത്. ഇത് അമ്മയുടെയും നാലു മക്കളുടെയും ജീവിതത്തിലൂടെ വരച്ചുപോകുന്ന രേഖാചിത്രമാണ്. ഒരു കാലത്തിന്റെ രാഷ്ട്രീയചലനങ്ങളുടെ ചെറിയൊരു പശ്ചാത്തലവിന്യാസവും അതിലുണ്ട്. തന്നെയും നാലു മക്കളെയും ബാക്കിയാക്കി കടന്നുപോയ ഭര്‍ത്താവിന്റെ ശൂന്യതയില് നിന്നും ജീവിതം തിരിച്ചുപിടിക്കാന് ഒരമ്മ നടത്തുന്ന അതിജീവനം കൂടിയാണ് ഈ നോവല്. പക്ഷേ താന് ആര്‍ക്കുവേണ്ടി ജീവിച്ചുവോ അവരൊന്നും തന്നെ തിരിച്ചറിഞ്ഞില്ല, ആട്ടിയകറ്റപ്പെടും മുമ്പ് ഒറ്റപ്പെടലിന്റെ ഒരു മേലങ്കി സ്വയം എടുത്തണിഞ്ഞു. ആര്‍ക്കുവേണ്ടിയും കാത്തുനില്‍ക്കാതെ എല്ലാവരും അകന്നുപോയപ്പോഴും മകന് മാത്രം തോറ്റുതളര്‍ന്നുപോയ ആ അമ്മയ്ക്കു ചുറ്റും ഒരദൃശ്യപ്രയാണം തുടര്‍ന്നുകൊണ്ടേയിരുന്നു.\nദുരൂഹവും സന്ദേഹാത്മകവുമായൊരു സങ്കീര്‍ണ്ണപ്രക്രിയയാണ് ജീവിതമെന്ന് ഈ നോവല് വിളിച്ചുപറയുന്നുണ്ട്. അതുകൊണ്ട് നിങ്ങളുടെ കപ്പല് എവിടെ വേണമെങ്കിലും നങ്കൂരമിടാം, അല്ലെങ്കില് തകര്‍ന്നുപോയി ഇല്ലാതാവാം. ഒറ്റപ്പെട്ടുപോകുന്നവര്, ഇരുളിനെ ഭയക്കുന്നവര്, സ്വയം തീര്‍ത്ത വേദനകളുടെ മേലങ്കിയില് അഭയം തേടുന്നവര്, ഇവര്‍ക്കിടയിലൂടെയും ജീവിതം ഒഴുകുന്നുണ്ട്. വിശ്വാസിയായും അവിശ്വാസിയായും ഈ യാത്രയില് നമുക്ക് ഒരേസമയം ഭിന്നവേഷങ്ങള് ആടേണ്ടതുണ്ട്. അലയുന്നവരെല്ലാം പാടുന്നുണ്ട്. ചിലര് മാത്രം പാടുന്നത് നാം കേള്‍ക്കുന്നു.....\nഅങ്ങനെയൊരു കേള്‍വിയാണ് ഈ ബാക്കിപത്രവും.\nആഖ്യാനത്തിന്റെ പഴമയെ നവീകരിക്കുന്ന ഭാഷ, കാല്പനികവും മനോഹരവുമാണ്.\nനോവല്. വില: 180.00


"നാളെ നമ്മളെല്ലാവരും കോഴിക്കറിയാവുമെന്ന് ഈ കോഴിക്കറിയാം" ; ദി ഗ്രേറ്റ് ഇന്ത്യന് കിച്ചണിലെ അമ്മായിയച്ചന്റെ വാക്കുകൾ; ഒപ്പം ഹാഷ്ടാഗ് ലക്ഷദ്വീപും ! - metromatinee.com Lifestyle Entertainment & Sports\nകേന്ദ്ര സര്‍ക്കാര് ലക്ഷദ്വീപിൽ നിയമിച്ച പുതിയ അഡ്മിനിസ്‌ട്രേറ്റര് നടപ്പിലാക്കുന്ന ജനവിരുദ്ധ നയങ്ങൾക്കെതിരെ വൻ പ്രതിഷേധമാണ് ഉയരുന്നത് . ഇതിനോടകം തന്നെ ലക്ഷദ്വീപ് ജനതയ്ക്ക് പിന്തുണയുമായി നിരവധി സിനിമാ താരങ്ങളും രംഗത്തുവന്നിരുന്നു. അവർക്കെതിരെയും സോഷ്യൽ മീഡിയയിൽ പ്രതിഷേധം ഉയർന്നിരുന്നു.\nഇപ്പോഴിതാ, നാടകപ്രവര്‍ത്തകനും സിനിമാ നടനുമായ ടി. സുരേഷ് ബാബു ലക്ഷദ്വീപ് ജനങ്ങൾക്ക് പിന്തുണയറിച്ച് എത്തിയിരിക്കുകയാണ്. അടുത്ത കാലത്ത് ഏറെ ചർച്ചചെയ്യപ്പെട്ട ദി ഗ്രേറ്റ് ഇന്ത്യന് കിച്ചണ് എന്ന സിനിമയിലെ അമ്മായിയച്ചന്റെ കഥാപാത്രത്തിലൂടെ മലയാളികൾ ശ്രദ്ധിച്ച മുഖമാണ് സുരേഷ് ബാബുവിന്റേത്.\n‘‘നാളെ നമ്മളെല്ലാവരും കോഴിക്കറിയാന്ന്, കോഴിക്കറിയാ’’ എന്നാണ് സുരേഷ് ബാബു ഫേസ്ബുക്കിൽ കുറിച്ചത്. ഒരു കോഴിയോടൊപ്പമുള്ള ചിത്രവും സുരേഷ് ബാബു പങ്കുവെച്ചിട്ടുണ്ട്. ലക്ഷദ്വീപിനോടൊപ്പം എന്ന ഹാഷ്ടാഗിലാണ് ചിത്രം പങ്കുവെച്ചിരിക്കുന്നത്.\nനേരത്തെ പൃഥ്വിരാജ്, ടൊവിനോ തോമസ്, സണ്ണി വെയ്ന്, പാര്‍വതി തിരുവോത്ത്, റിമ കല്ലിങ്കല്, മിഥുന് മാനുവല് തോമസ് തുടങ്ങിയവരെല്ലാം ലക്ഷദ്വീപിന് പിന്തുണയുമായി എത്തിയിരുന്നു. ലക്ഷദ്വീപ് ജനതയെ പിന്തുണച്ചവര്‍ക്കെതിരെ സംഘപരിവാര് കേന്ദ്രങ്ങളില് നിന്നും ബി.ജെ.പി മാധ്യമങ്ങളില് നിന്നും വ്യാപക വിദ്വേഷ പ്രചരണവും നടന്നിരുന്നു.\nലക്ഷദ്വീപില് കൊവിഡ് നിയന്ത്രണങ്ങളില് ഇളവ് വരുത്തിയതും ബീഫ് നിരോധനവും കുടിയൊഴിപ്പിക്കലും ഗുണ്ടാ ആക്ട് നടപ്പിലാക്കിയതുമടക്കം സംഘപരിവാര് അജണ്ടകളുമായി മുന്നോട്ടുപോകുന്ന പ്രധാനമന്ത്രിയുടെ വിശ്വസ്തനും മുന് ഗുജറാത്ത് ആഭ്യന്തരമന്ത്രിയും നിലവിലെ ദ്വീപ് അഡ്മിനിസ്‌ട്രേറ്ററുമായ പ്രഫുല് ഖോടാ പട്ടേലിനെതിരെ വലിയ പ്രതിഷേധമാണ് ഇപ്പോഴും ഉയരുന്നത്.\nകേരളത്തിലും പ്രഫുല് പട്ടേലിനെതിരെ വലിയ രീതിയിലുള്ള പ്രതിഷേധം ഉയരുന്നുണ്ട്. ലക്ഷദ്വീപ് അഡ്മിനിസ്ട്രേറ്ററെ നീക്കണമെന്ന് നിയമസഭയില് പ്രമേയം പാസാക്കിയിരുന്നു. ഏകകണ്ഠമായാണ് പ്രമേയം പാസാക്കിയത്.\nRelated Topics:lakshadweep, suresh babu, the great indian kitchen\nടെൻഷനടിച്ചാണ് ഞാൻ ചെയ്തത്; പുറത്തിറങ്ങിയപ്പോൾ അറിഞ്ഞത്! ആ സത്യം മറച്ച് വെക്കുന്നില്ല തുറന്നടിച്ച് സൂര്യ


andrapradesh-kiran kumar cabinet\nഹൈദരാബാദ്: ആന്ധ്രാപ്രദേശ് മുഖ്യമന്ത്രി കിരണ്‍കുമാര് റെഡ്ഢി ജഗന്‍മോഹന് റെഡ്ഢിവിഭാഗക്കാരുള്‍പ്പെടെ അഞ്ചുപേരെ മന്ത്രി സഭയില് നിന്നും പുറത്താക്കി. ജഗന്‍മോഹന് റെഡ്ഢിയെ പിന്തുണയ്ക്കുന്ന ബാലിനെനി ശ്രീനിവാസ റെഡ്ഢി, പിള്ളി സുഭാഷ് ചന്ദ്രബോസ് എന്നിവരെയാണ് പുറത്താക്കിയത്. ഇവരെക്കൂടാതെ ചിറ്റൂര് ജില്ലയില് കിരണ്‍കുമാറിന്റെ പ്രധാന എതിരാളിയായ പി.ആര് റെഡ്ഢിയും പുറത്തായവരില്‍പെടുന്നു.\nഅതേസമയം ജഗന്‍മോഹന്റെ അമ്മാവനായ വിവേകാനന്ദ റെഡ്ഢിയെയും, വൈ.എസ് ആറിന്റെ ഇളയ സഹോദരനായ വിവേകാനന്ദ റെഡ്ഢിയെയും മന്ത്രിസഭയില് ഉള്‍പ്പെടുത്തിയിട്ടുണ്ട്.\nപതിനൊന്നും പുതുമുഖങ്ങളാണ് പുതിയ മന്ത്രിസഭയിലുള്ളത്. മുതിര്‍ന്ന നേതാക്കളായ കെ.ജാന റഡ്ഢി, ഡി.ആര് രവീന്ദ്ര റഡ്ഢി, കേശു വെങ്കിട്ട കൃഷ്ണ റെഡ്ഢി, പി.ശങ്കര് റാവു എന്നിവര് മന്ത്രിസഭയിലേക്ക് തിരിച്ചുവന്നു. എന്നാല് നിലവില് മന്ത്രിസഭയിലുണ്ടായിരുന്ന മുതിര്‍ന്ന നേതാവാായ വെങ്കിട്ട റെഡ്ഢിയെ ഒഴിവാക്കി.\nനേരത്തെ മുഖ്യമന്ത്രിയായി സത്യപ്രതിജ്ഞചെയ്ത കിരണ്‍കുമാര് റെഡ്ഢിയുടെ നേതൃത്വത്തിലുള്ള ഇന്ന് 09.52 നാണ് അധികാരത്തിലേറിയത്.


Bikini, Pooja Gupta, Model, Actress, Bollywood, ബിക്കിനി, പൂജ ഗുപ്ത, മോഡല്, നടി, ഗ്ലാമര്, ബോളിവുഡ് - Malayalam Filmibeat\n7 min ago ഗ്ലാമറസ് റോളുകളില് നിന്നും എന്നെ രക്ഷിച്ചത് ആ നടന്, തുറന്നുപറഞ്ഞ് നടി സീമ\n9 min ago ആ സത്യം അമല പോളിന് അറിയില്ലായിരുന്നു, അനു സിത്താരയുടെ വാക്ക് കേട്ട് അമ്പരന്ന് നടി\nബിക്കിനിയിട്ട് ആടിപ്പാടല് നിര്‍ത്തി: പൂജ ഗുപ്ത\n| Updated: Wednesday, May 29, 2013, 14:06 [IST]\n2007ല് മിസ് യൂണിവേഴ്‌സ് മത്സരത്തില് വിജയംനേടിയെത്തിയ പൂജ ഗുപ്ത വളരെ പതിയെയാണ് ബോളിവുഡില് അരങ്ങേറ്റം കുറിച്ചത്. ഗ്ലാമര് കഥാപാത്രങ്ങളാണ് എപ്പോഴും പൂജയ്ക്ക് ലഭിച്ചുകൊണ്ടിരിക്കുന്നത്. അഭിനയിച്ചചിത്രങ്ങളിലെല്ലാം ബിക്കിനിയണിഞ്ഞ് ഗ്ലാമറസാകാനും പൂജ തയ്യാറായിരുന്നു. എന്നാല് ഇപ്പോള് പൂജ പറയുന്നത് തനിയ്ക്ക് ബിക്കിനിച്ചിത്രങ്ങള് മടുത്തവെന്നാണ്.\nഇനി താന് ബിക്കിനി അണിഞ്ഞ് അഭിനയിക്കില്ലെന്നാണ് പൂജ പറയുന്നത്. ഷോര്‍ട്ട് കട്ട് റോമിയോ എന്ന ചിത്രത്തിലും ബിക്കിനി വേഷണം വന്നതോടെയാണ് ഇനി ബിക്കിനി അണിഞ്ഞ് അഭിനയിക്കില്ലെന്ന് പൂജ തീരുമാനിച്ചത്. മൂന്നാമത്തെ ബിക്കിനി വേഷമാണ് ഷോര്‍ട്ട് കട്ട് റോമിയോയിലത്. ഫാല്‍തു, ഗോ ഗോവ ഗോണ് എന്നീ ചിത്രങ്ങളിലെല്ലാം പൂജ ബിക്കിനിയിട്ട് അഭിനയിച്ചിട്ടുണ്ട്. ബിക്കിനി വേഷങ്ങള് അണിയാതിരിക്കാനായി ഗോവയിലും മൗറീഷ്യസിലും ഷൂട്ട് ചെയ്യുന്ന ചിത്രങ്ങളില് ഇനി അഭിനയിക്കില്ലെന്നും പൂജ പറയുന്നുണ്ട്.\nബിക്കിനിയിട്ട് ബീച്ചില് ആടിപ്പാടുന്ന കഥാപാത്രങ്ങള് ചെയ്ത് മനസ് മടുത്തെന്നും ഇനി ബി്ക്കിനിയുടെ തടങ്കലില് നിന്നും തനിയ്ക്ക് രക്ഷപ്പെടണമെന്നുമാണ് താരം പറയുന്നത്. പുതിയ എന്തെങ്കിലും ചെയ്യാനുള്ള വേഷങ്ങള് മാത്രമേ ഇനി ചെയ്യുന്നുള്ളുവെന്നും പൂജ പറയുന്നു.\nബിക്കിനിയിൽ സെക്സി ലുക്കിൽ സാറാ ഖാൻ!! ശിക്ഷയ്ക്ക് ഒരുങ്ങിക്കോളൂ, നടിയ്ക്ക് നേരെ ഭീഷണി\nഞാനൊരു മുസ്ലീം ആണ്, ബിക്കിനി ധരിക്കും.. അതുകൊണ്ട് ഞാന് മോശക്കാരിയല്ല: മന്ദന കരിമി\nബോളിവുഡിലെ രാജാവിന്റെ മകനും ആദിയായി വരാന് സാധ്യതയുണ്ട്! ഒപ്പം രാജകുമാരിയും വരുമോ?\nബിക്കിനി അശ്ലീലമല്ല എന്ന് തെളിയിക്കാന് നടി പോസ്റ്റ് ചെയ്ത ചിത്രങ്ങള്, കണ്ടാലറയ്ക്കുന്ന കമന്റ്!!\nഅമിതാഭ് ബച്ചന് ഷാരുഖ് ഖാന്റെ പിതാവാണ്! താരപുത്രന് വിശ്വസിക്കുന്നത് അങ്ങനെയാണെന്ന് വെളിപ്പെടുത്തല്\nകിങ് ഖാന് ഷാരുഖിന് ഇന്ന് 52-ാം പിറന്നാള്! ആഘോഷിക്കാനെത്തിയത് ഇവരും!!\nപ്രമുഖ താരപുത്രന്റെ കൂടെ ഒരു സുന്ദരി! ആരാണിവളെന്ന ചോദ്യവുമായി ആരാധകര്! ഗോസിപ്പുകള് സത്യമാവുമോ?\nബോളിവുഡിലെ താരപുത്രി ഗ്ലാമര് നടിയാവാനുള്ള ശ്രമമാണ്! ഇത്തവണ സ്വിം സ്യൂട്ടിലുള്ള ഗ്ലാമര് ചിത്രമാണ്!!\nRead more about: bikini pooja gupta model actress bollywood ബിക്കിനി പൂജ ഗുപ്ത മോഡല് നടി ഗ്ലാമര് ബോളിവുഡ്\nActor Puja Gupta has decided not to wearabikini in her forthcoming films


സുഹൃത്തക്കൾക്കൊപ്പം ചേർന്ന് അച്ഛൻ മകളെ ബലാൽസംഗം ചെയ്തു-UP Man Allegedly Rapes 35-Year-Old Daughter | Indian Express Malayalam\nup man allegedly rapes 35 year old daughter\nവിവാഹ മോചിതയും ഒരു കുട്ടിയുടെ അമ്മയുമായ 35 കാരിയാണ് അച്ഛനും സുഹൃത്തുക്കൾക്കുമെതിരെ പരാതി നൽകിയത്\nApril 19, 2018 3:03:45 pm\nകാൻപൂർ: അച്ഛനും സുഹൃത്തുക്കളും ചേർന്ന് ബലാൽസംഗം ചെയ്തതായി മകളുടെ പരാതി. വിവാഹ മോചിതയും ഒരു കുട്ടിയുടെ അമ്മയുമായ 35 കാരിയാണ് അച്ഛനും സുഹൃത്തുക്കൾക്കുമെതിരെ പരാതി നൽകിയത്. ഉത്തർപ്രദേശിലെ സീതാപൂരിലാണ് സംഭവം.\nഏപ്രിൽ 15 നാണ് അച്ഛനും സുഹൃത്തുക്കളും ചേർന്ന് തന്നെ ബലാൽസംഗം ചെയ്തതെന്ന് യുവതിയുടെ പരാതിയിലുളളതായി അഡീഷനൽ സൂപ്രണ്ട് ഓഫ് പൊലീസ് മാർടന്ത് പ്രകാശ് സിങ് പറഞ്ഞു. സംഭവത്തിൽ ഒരാളെ പിടികൂടിയെന്നും യുവതിയുടെ അച്ഛനും മറ്റൊരാളും ഒളിവിലാണെന്നും ഇവർക്കായുളള തിരച്ചിൽ നടക്കുകയാണെന്നും അദ്ദേഹം പറഞ്ഞു. 20 വർഷം മുൻപാണ് യുവതി വിവാഹിതയായത്. പിന്നീട് വിവാഹ മോചിതയായി. അന്നു മുതൽ മാതാപിതാക്കൾക്കൊപ്പമാണ് താമസിച്ചിരുന്നത്. യുവതിക്ക് ഒരു മകനുണ്ടെന്നും പൊലീസ് ഓഫിസർ പറഞ്ഞു.\nഏപ്രിൽ 15ന് പ്രതി മകളെയും കൂട്ടി കാംലപൂരിൽ നടക്കുന്ന വിപണന മേള കാണാനായി പോയി. അവിടേക്ക് തന്റെ സുഹൃത്ത് മാൻ സിങ്ങിനെ വിളിച്ചുവരുത്തി. അവിടെ വച്ച് ഇരുവരും ചേർന്ന് യുവതിയെ ബലാൽസംഗം ചെയ്തുവെന്ന് പൊലീസ് പറഞ്ഞു. യുവതിയുടെ അച്ഛനൊപ്പം നിരവധി കുറ്റകൃത്യങ്ങളിൽ പങ്കാളിയാണ് മാൻ സിങ്ങെന്ന് പൊലീസ് പറഞ്ഞു.\nബലാൽസംഗത്തിനുശേഷം മോട്ടോർ സൈക്കിളിൽ യുവതിയെയും കൊണ്ട് മറ്റൊരു സുഹൃത്ത് മീറജിന്റെ വീട്ടിലേക്ക് പോയി. അവിടെ മുറിയിൽ യുവതിയെ 18 മണിക്കൂറോളം പൂട്ടിയിട്ടു. ഇതിനിടയിൽ യുവതിയെ പലതവണ ബലാൽസംഗത്തിനിരയാക്കിയതായി പൊലീസ് വ്യക്തമാക്കി. അവിടെനിന്നും രക്ഷപ്പെട്ട് വീട്ടിലെത്തിയ യുവതി സംഭവങ്ങളെല്ലാം അമ്മയെ അറിയിച്ചു. അതിനുശേഷം പരാതി നൽകുകയായിരുന്നുവെന്ന് പൊലീസ് പറഞ്ഞു.\nWeb Title: Up man allegedly rapes 35 year old daughter


സ്മൃതി: മാധവികുട്ടി‌ക്ക് ആദരാഞ്‌ജലികള്\nമലയാള സാഹിത്യത്തിലും ഭാഷയിലൂം നിറഞ്ഞുനിന്ന വ്യക്തികളെക്കുറിച്ച് ...............................\nമലയാളിയുടെ വായനാലോകത്ത് സര്‍ഗ്ഗാത്മതകതയുടെ പുതുവസന്തം തീര്‍ത്ത എഴുത്തുകാരി കമല സുരയ്യഎന്ന മാധവികുട്ടി ഓര്‍മ്മയായി . മാധവിക്കുട്ടി എന്ന പേരില് മലയാളത്തില് ചെറുകഥകളും നോവലുകളും കമലാദാസ് എന്നപേരില് ഇംഗ്ലീഷില് കവിതകളുമെഴുതി രണ്ടുഭാഷകളിലും ഏറെ ആരാധകരെ നേടിയ വ്യക്തിത്വമായിരുന്നു കമലയുടേത്.\nകല്‍ക്കത്തയിലായിരുന്നു കമലയുടെ കുട്ടിക്കാലം. വിവാഹശേഷം മുംബൈയിലും കുറെക്കാലം ജീവിച്ചു. നിര്‍ഭയത്വമായിരുന്നു കമലയുടെ രചനകളുടെ രാസത്വരകം. എന്നാല് ഈ നിര്‍ഭയത്വം തന്റെ രചനകളിലൂടെ വിപ്ലാത്മകമായി അവതരിപ്പിക്കപ്പെടുമ്പോഴും വ്യക്തിജീവിതത്തില് ചെറിയ ചെറിയ കാര്യങ്ങള്‍ക്കുപോലും സങ്കടപ്പെടുന്ന കൊച്ചുകുട്ടിയുടെ മനസ്സായിരുന്നു കമല സുരയ്യ എന്ന മാധവിക്കുട്ടിക്ക്.\nജീവിതത്തില് ഉടനീളം വാക്കുകളിലൂടെയും അഭിമുഖങ്ങളിലും ചിലപ്പോഴൊക്കെ എഴുത്തുകളിലും അവ പുറത്തുവന്നു. അപരിചിതരുടെ പരിഹാസങ്ങളെ ദ്വേഷങ്ങളെ ചൂണ്ടിക്കാട്ടി അവര് സങ്കടപ്പെട്ടു.\nഅപ്പോഴും ഇംഗ്ലീഷില് കമലാദാസ് എന്ന പേരില് എഴുതിയ കവിതകളിലൂടെയും മലയാളത്തില് മാധവിക്കുട്ടിയെന്ന പേരില് എഴുതിയ കഥകളിലൂടെയും അവര് വായനാലോകത്തെ വിസ്‌മയിപ്പിച്ചുകൊണ്ടിരുന്നു.\nപ്രായം കൊണ്ട് തന്നേക്കാള് ഏറെ അകലമുള്ള മാധവദാസിനെയാണ് കമല വിവാഹം കഴിച്ചത്. മൂന്ന് മക്കളാണ് എം ഡി നാലപ്പാട്ട്, ചിന്നന്, ജയസൂര്യ. ആത്മകഥാപരമായ രചനയായ 'എന്റെ കഥ' മലയാളത്തിന്റെ ബോധമണ്ഡലത്തെ വിസ്‌മയിപ്പിച്ചു. എന്നാല് യാഥാസ്ഥിതിക സമൂഹത്തെ അത് ഏറെ ചൊടിപ്പിക്കുകയും ചെയ്‌തു.\nഭര്‍ത്താവ് മാധവദാസിനോടുള്ള സ്‌നേഹമാണ് മാധവിക്കുട്ടി എന്ന പേരില് എഴുതാന് കമലയെ പ്രേരിപ്പിച്ചത്. എഴുത്തിലും ജീവിതത്തിലും വിസ്‌മയങ്ങള്‍ക്കൊപ്പം വിവാദങ്ങളും കമലയെ സുരയ്യയ്‌ക്കൊപ്പം നിറഞ്ഞുനിന്നു.\nഒടുവില് കൊച്ചിയില് നിന്ന് പൂനെയിലേക്കുള്ള യാത്രയില് പോലും അവര് വാര്‍ത്തകളില് സജീവശ്രദ്ധ നേടി. സ്‌ത്രീവിമോചനത്തെ പ്രത്യയശാസ്‌ത്രപരമായി വ്യഖ്യാനിക്കാതെ തന്നെ യഥാര്‍ത്ഥ വിമോചനത്തെ എഴുത്തിലൂടെ വരച്ചിടാന് അവര്‍ക്ക് കഴിഞ്ഞു.\nഏഷ്യന് പോയട്രി പ്രൈസ്, കെന്റ് പുരസ്‌കാരം എന്നിവയുള്‍പ്പെടെ ദേശീയവും അന്തര്‍ദേശീയവുമായ നിരവധി പുരസ്‌കാരങ്ങളും അവരെ തേടിവന്നു.\nമാധവിക്കുട്ടി എന്ന കമല സുരയ്യയുടെ വിടവാങ്ങലോടെ നഷ്ടമാകുന്നത് മലയാളത്തിന് മാത്രമല്ല ഇന്ത്യന് സാഹിത്യത്തിലെ ലോകനിലവാരത്തിന് കൂടിയാണ്.\n1999ല് ഇസ്ല്‌ളാംമതവും കമല സുരയ്യ എന്ന പുതിയ പേരും സ്വീകരിച്ച കമലയുടെ തീരുമാനം ഏറെ വിവാദങ്ങളുയര്‍ത്തിയിരുന്നു. രണ്ടുവര്‍ഷം മുമ്പ് കൊച്ചിയില് നിന്ന് പൂനയിലേക്ക് താമസം മാറ്റി.\nമാതൃഭൂമി മുന് മാനേജിങ് എഡിറ്റര് വി.എം. നായരുടെയും കവയിത്രി ബാലാമണി അമ്മയുടെയും മകളാണ്. ...........\nമാധവിക്കുട്ടിയുടെ ഹംസധ്വനി, സനേഹത്തിന്റെ സ്വര്‍ഗവാതിലുകള്, മാധവിക്കുട്ടിയുടെ പ്രണയനോവലുകള് , വക്കീലമ്മാവന് , പാരിതോഷികം, എന്റെ പാതകള്, ഈ ജീവിതം കൊണ്ട് ഇത്രമാത്രം, വണ്ടിക്കാളകള്, മലയാളത്തിന്റെ സുവര്‍ണ കഥകള്- മാധവിക്കുട്ടി, വിഷാദം പൂക്കുന്ന മരങ്ങള്, മാനസി, മനോമി, പക്ഷിയുടെ മണം, മാധവിക്കുട്ടിയുടെ നോവെല്ലകള്, ചന്ദനമരങ്ങള്, മാധവിക്കുട്ടിയുടെ സ്‌ത്രീകള്, മധുവിധുവിനുശേഷം, ഭയം എന്റെ നിശാവസ്‌ത്രം, മാധവിക്കുട്ടിയുടെ കഥകള്, വര്‍ഷങ്ങള്‍ക്കുമുമ്പ്, നരിച്ചീറുകള് പറക്കുമ്പോള്, മാധവിക്കുട്ടിയുടെ കഥകള് -സമ്പൂര്‍ണ്ണം, എന്റെ പ്രിയപ്പെട്ട കഥകള്, എന്റെ ചെറിയ കഥകള്, ജാനുവമ്മ പറഞ്ഞ കഥ, മാധവിക്കുട്ടിയുടെ മൂന്ന് നോവലുകള്, ഡയറിക്കുറിപ്പുകള്, വീണ്ടും ചില കഥകള്, ബാല്യകാല സ്‌മരണകള്, മാധവിക്കുട്ടിയുടെ പ്രണയകാലത്തിന്റെ ആല്‍ബം, കമലാദാസിന്റെ തിരഞ്ഞെടുത്ത കവിതകള്, ഒറ്റയടിപ്പാത, നീര്‍മാതളം പൂത്തകാലം, കവാടം, എന്റെ ചെറുകഥകള്, ചേക്കേറുന്ന പക്ഷികള്, നഷ്ടപ്പെട്ട നീലാംബരി,,എന്റെ കഥ, അമാവാസി, കടല്‍മയൂരം.\nസമ്മര് ഇന് കല്‍ക്കത്ത, ആല്‍ഫബറ്റ് ഓഫ് ലസ്‌റ്റ്, ദ് ഡിസന്റന്‍സ്, ഓള്‍ഡ് പ്ലേ ഹൗസ്, കളക്‌റ്റഡ് പോയംസ്.\nആശാന് വേള്‍ഡ് പ്രൈസ്, ഏഷ്യന് പൊയട്രി പ്രൈസ്, കെന്റ് അവാര്‍ഡ്, എഴുത്തച്‌ഛന് പുരസ്‌കാരം, സാഹിത്യ അക്കാദമി പുരസ്‌കാരം, വയലാര് അവാര്‍ഡ്.\nകടപ്പാട് മാതൃഭൂമി ദിനപ്പത്രത്തോട്.\nPosted by ദിനേശന് വരിക്കോളി at 01:08


നിയമസഭയിൽ വജ്രായുധം പുറത്തെടുത്ത് കുമാരസ്വാമി; നേതാക്കളുടെ വായടപ്പിച്ച് വെളിപ്പെടുത്തൽ | Karnataka CM Kumaraswamy agaisnt BJP leaders at assembly - Malayalam Oneindia\nPublished: July 19 2019, 13:17 [IST]\nബെംഗളൂരു: കർണാടകയിലെ രാഷ്ട്രീയ നാടകങ്ങൾ തുടരുകയാണ്. വെള്ളിയാഴ്ച ഉച്ചയ്ക്ക് ഒന്നരയ്ക്ക് മുമ്പ് വിശ്വാസവോട്ടെടുപ്പ് നടത്തണമെന്ന ഗവർണറുടെ നിർദ്ദേശം സ്പീക്കർ തള്ളി. 11 മണിക്ക് സഭ ആരംഭിച്ചപ്പോൾ തന്നെ വിശ്വാസ വോട്ടെടുപ്പ് ഉണ്ടാകില്ലെന്ന് സ്പീക്കർ സൂചന നൽകിയിരുന്നു. വിശ്വാസ പ്രമേയത്തിൽ ചർച്ച തുടരാമെന്ന് സ്പീക്കർ നിർദ്ദേശം നൽകുകയായിരുന്നു. കാര്യമായ പ്രതിഷേധ സ്വരം ഉയർത്താതെ ബിജെപിയും സ്പീക്കറുടെ നിർദ്ദേശത്തോട് യോജിക്കുകയായിരുന്നു.\nബിജെപിക്കെതിരെ ആഞ്ഞടിച്ചാണ് മുഖ്യമന്ത്രി കുമാരസ്വാമി നിയമസഭയിൽ തന്റെ പ്രസംഗം തുടങ്ങിയത്. ഇന്നോ നാളെയോ നിങ്ങൾ സർക്കാരുണ്ടാക്കിക്കോളു, പക്ഷെ ഈ ചർച്ച കഴിഞ്ഞിട്ടു മതിയെന്ന് കുമാരസ്വാമി ബിജെപി അംഗങ്ങളോട് പറഞ്ഞു. വിമത എംഎൽഎമാരുടെ നടപടിയെ ചോദ്യം ചെയ്ത കുമാരസ്വാമി ബിജെപിക്കെതിരെ വൻ വെളിപ്പെടുത്തലും നടത്തി.\nബിജെപി നേതാക്കൾക്കെതിരെ ആഞ്ഞടിച്ചായിരുന്നു കുമാരസ്വാമിയുടെ പ്രസംഗം തുടങ്ങിയത്. സാഹചര്യങ്ങൾ മൂലമാണ് താൻ മുഖ്യമന്ത്രിയായത്. അധികാരത്തിൽ കടിച്ചുതൂങ്ങിക്കിടക്കുന്ന രീതി തനിക്കില്ലെന്ന് വ്യക്തമാക്കിയ കുമാരസ്വാമി യെദ്യൂരപ്പയുടെ മുൻ നിലപാടുകളെയും ചോദ്യംചെയ്തു. 2009ൽ സംസ്ഥാനത്ത് എന്താണ് നടന്നത്. ബിജെപിക്ക് ചർച്ചയിൽ താല്പര്യമില്ലെന്ന് അറിയാം, ഇന്നോ നാളെയോ ഒക്കെ നിങ്ങൾക്ക് സർക്കാരുണ്ടാക്കാം. പക്ഷെ എന്ത് തന്നെ ആയാലും ഈ ചർച്ച കഴിഞ്ഞിട്ടുമതിയെന്ന് കുമാരസ്വാമി പൊട്ടിത്തെറിച്ചു,\n2008ലെ രാജി എങ്ങനെയായിരുന്നുവെന്ന് പറയണം, കാരണം ഇതൊരു വിധി ദിവസമാണ്, ഈ രാജികൾ എങ്ങനെയാണ് സംഭവിച്ചത്. 2009ൽ യെദ്യൂരപ്പ നേരിട്ട അവസ്ഥയിലൂടെയാണ് താനിപ്പോൾ കടന്നുപോകുന്നത്. എന്നാൽ ഇരു കൈകളും കൂപ്പി തന്നെ പദവിയിൽ നിന്നും മാറ്റരുതെന്ന് യെദ്യൂരപ്പ നേതൃത്വത്തോട് ആവശ്യപ്പെടുകയായിരുന്നു. പക്ഷെ പദവിക്ക് വേണ്ടി ആരുടെയും മുമ്പിൽ അപേക്ഷിക്കാൻ താനില്ലെന്ന് കുമാസ്വാമി പറഞ്ഞു. ആ സാഹചര്യത്തിൽ എന്തുകൊണ്ട് തന്നെ മുഖ്യമന്ത്രിയാക്കിയെന്ന് ദൈവത്തോട് ചോദിക്കാറുണ്ട്. എല്ലാം വിധിയാണെന്നും സഭയിൽ കുമാരസ്വാമി പറഞ്ഞു.\nസഖ്യ സർക്കാരുണ്ടാക്കാൻ ബിജെപി തന്നെ സമീപിച്ചുവെന്നും നിയമസഭയിൽ കുമാരസ്വാമി വെളിപ്പെടുത്തി. അധികാരം നഷ്ടമാകാതിരിക്കാൻ ബിജെപിയുമായി ജെഡിഎസ് കൈകോർത്തേക്കുമെന്ന തരത്തിൽ അഭ്യൂഹങ്ങൾ നേരത്തെ പുറത്ത് വന്നിരുന്നു. ജെഡിഎസ് മന്ത്രിയും ബിജെപി നേതാക്കളും ഗസ്റ്റ് ഹൗസിൽവെച്ച് കൂടിക്കാഴ്ച നടത്തിയെന്നായിരുന്നു റിപ്പോർട്ടുകൾ. നിലവിലെ പ്രതിസന്ധിയിൽ തങ്ങൾക്ക് പങ്കില്ലെന്ന ബിജെപിയുടെ വാദവും കുമാരസ്വാമി തള്ളിക്കളഞ്ഞു. വിമത എംഎൽഎമാർ സ്വയം രാജിവെച്ചതാണെന്നാണ് നിങ്ങൾ പറയുന്നത്. പക്ഷെ ബിജെപിയുടെ പങ്ക് തെളിയുന്ന ദൃശ്യങ്ങൾ വേണോ? എംഎൽഎമാർ സഞ്ചരിച്ച വിമാനത്തിന്റെ വിശദാംശങ്ങൾ വേണോ? കുമാരസ്വാമി സഭയിൽ ചോദിച്ചു. നിങ്ങൾ താൽക്കാലികമായി സന്തോഷത്തിലായിരിക്കും, പക്ഷെ ഭാവിയെക്കുറിച്ച് കൂടി ഓർക്കുന്നത് നന്നായിരിക്കുമെന്നും കുമാരസ്വാമി പറഞ്ഞു.\nഎന്തുകൊണ്ടാണ് ഈ ധൃതി\nഎത്രയും വേഗം വിശ്വാസ വോട്ടടെുപ്പ് തേടണമെന്ന ഗവർണറുടെ നിലപാടിനെയും കുമാരസ്വാമി വിമർശിച്ചു. 1999ല വാജ്പേയി സർക്കാർ വിശ്വാസവോട്ടെടുപ്പ് തേടിയപ്പോൾ അത് 10 ദിവസത്തോളം നീണ്ടു നിന്നു. പക്ഷെ ഇന്ന് എല്ലാവർക്കും എന്താണ് ഇത്ര ധൃതി. എംഎൽഎമാർ എങ്ങനെയാണ് രാജി വച്ചതെന്ന് ഞങ്ങൾക്ക് അറിയാം എത്രയും വേഗം അവരെ കൊണ്ടുവന്ന് സർക്കാർ രൂപികരിച്ചോളു. എംഎൽഎമാരെ എത്രനാൾ മുംബൈയിൽ ഒളിപ്പിക്കാൻ സാധിക്കും. ഒരു ദിവസം അവരെ ബെംഗളൂരുവിലേക്ക് കൊണ്ടുവന്നല്ലെ പറ്റൂവെന്നും കുമാരസ്വാമി ചോദിച്ചു.\nഎന്തെങ്കിലും മാജിക്കിലൂടെ സർക്കാരിനെ സംരക്ഷിക്കാൻ കഴിയുമെന്ന് പ്രതീക്ഷിക്കുന്നില്ലെന്നും കുമാരസ്വാമി പറഞ്ഞു. ഗവർണറുടെ കത്തിൽ തീരുമാനമെടുക്കാൻ തനിക്ക് പരിമിധികളുണ്ടെന്നും കുമാരസ്വാമി വ്യക്തമാക്കി. അതേ സമയം ഗവർണർ ബിജെപിയുടെ ഏജന്റായി പ്രവർത്തിക്കുകയാണെന്ന് കോൺഗ്രസ് ആരോപിച്ചു. സർക്കാരിനെ പിരിച്ചുവിട്ട് രാഷ്ട്രപതി ഭരണം ഏർപ്പെടുത്താനുള്ള നീക്കമാണ് നടക്കുന്നതെന്നും കോൺഗ്രസ് ആരോപിച്ചു.\nKarnataka CM Kumaraswamy agaisnt BJP leaders at assembly


ദക്ഷിണാഫ്രിക്ക ബാറ്റ് ചെയ്യും; രഹാനെയെ പുറത്തിരുത്തി; ബുമ്രയ്ക്ക് അരങ്ങേറ്റം-India vs South Africa, 1st Test, Day 1, Live score and updates: South Africa win toss, elect to bat first in Cape Town\nആദ്യ ടെസ്റ്റ്; ദക്ഷിണാഫ്രിക്കയെ വിറപ്പിച്ച് ഭുവനേശ്വർ കുമാർ; മൂന്ന് വിക്കറ്റുകൾ വീഴ്ത്തി ഇന്ത്യ\nരോഹിത് ശർമ്മയും ഹർദ്ദിക് പാണ്ഡ്യയും ടീമിൽ\nUpdated: January 5, 2018 2:46:52 pm\nകേപ് ടൗൺ: ആദ്യ ടെസ്റ്റിൽ ബാറ്റിംഗ് തിരഞ്ഞെടുത്ത ദക്ഷിണാഫ്രിക്കയെ വിറപ്പിച്ച് ഭുവനേശ്വർ കുമാർ. ദക്ഷിണാഫ്രിക്കയുടെ മൂന്ന് മുൻനിര ബാറ്റ്സ്മാന്മാരെയാണ് ഭുവി തന്റെ തീപാറുന്ന പന്തുകളിലൂടെ തുടക്കത്തിൽ തന്നെ മടക്കിയത്. ഓപ്പണർമാരായ എൽഗറിനെയും അംലയെയും മർക്കാരയെയുമാണ് ഭുവി മടക്കിയത്.\nദക്ഷിണാഫ്രിക്ക അക്കൗണ്ട് തുറക്കും മുൻപ് തന്നെ ആദ്യ വിക്കറ്റ് നഷ്ടമായി. ഭുവനേശ്വർ കുമാർ ആദ്യ ഓവറിലെ മൂന്നാം പന്തിൽ എൽഗറിനെ കീപ്പർ വൃദ്ധിമാൻ സാഹയുടെ കൈകളിലെത്തിച്ചു. മൂന്നാം ഓവറിലെ അവസാന പന്തിൽ മർക്കാരത്തെ വിക്കറ്റിന് മുന്നിൽ കുരുക്കിയാണ് ഭുവി ദക്ഷിണാഫ്രിക്കയെ ഞെട്ടിച്ചത്. പിന്നാലെ അംലയെ സ്ലിപ്പിൽ ക്യാപ്റ്റൻ വിരാട് കോഹ്ലിയുടെ കൈകളിലേക്കും എത്തിച്ചു.\nഡുപ്ലെസിസും എബി ഡിവില്ലിയേർസുമാണ് ക്രീസിൽ. ഒടുവിൽ വിവരം കിട്ടുമ്പോൾ ദക്ഷിണാഫ്രിക്ക മൂന്ന് വിക്കറ്റ് നഷ്ടത്തിൽ 13 റൺസ് എടുത്തിട്ടുണ്ട്.\nആദ്യ ടെസ്റ്റ് പരമ്പര വിജയം ലക്ഷ്യമിട്ട് ഇറങ്ങുന്ന ഇന്ത്യൻ സംഘത്തിൽ ജസ്പ്രീത് ബുമ്ര അരങ്ങേറ്റം കുറിച്ചു. അജിങ്ക്യ രഹാനെ കാഴ്ചക്കാരനായി പുറത്തിരിക്കും. അഞ്ച് ബോളർമാരുമായാണ് ഇന്ത്യ മത്സരത്തിനിറങ്ങുന്നത്. ബോളിംഗിന് അനുകൂലമായ പിച്ചിൽ ഉയർന്ന സ്കോറിലൂടെ ഇന്ത്യയെ സമ്മർദ്ദത്തിലാക്കാനാണ് ദക്ഷിണാഫ്രിക്ക ലക്ഷ്യമിട്ടത്. എന്നാൽ ഈ ലക്ഷ്യത്തിന് തുടക്കത്തിൽ തന്നെ തിരിച്ചടി കിട്ടി.\nബോളിങ്ങിന് അനുകൂലമായ പിച്ചിൽ ബുമ്രയ്ക്ക് പുറമേ, ഭുവനേശ്വർ കുമാർ, മുഹമ്മദ് ഷമി, ഹർദ്ദിക് പാണ്ഡ്യ എന്നിവർ ഇന്ത്യയുടെ ആക്രമണത്തിന് മൂർച്ചയേകും. രവിചന്ദ്ര അശ്വിനും ടീമിലിടമുണ്ട്. അതേസമയം ഹർദ്ദിക് പാണ്ഡ്യ വരികയാണെങ്കിൽ സ്ഥാനം നഷ്ടമാകുമെന്ന് കരുതിയിരുന്ന രോഹിത് ശർമ്മ ടീമിൽ ഇടംപിടിച്ചു.\nഅതേസമയം പരിക്കേറ്റ് വിശ്രമത്തിലായിരുന്ന ഡെയ്ൽ സ്റ്റെയ്ൻ ദക്ഷിണാഫ്രിക്കൻ നിരയിലുണ്ട്.\nWeb Title: India vs south africa live score 1st test day 1 live


വിദേശത്തേക്ക് ഡോളർ കടത്തിയ കേസ്: സ്വപ്നയെയും സരിത്തിനെയും അറസ്റ്റ് ചെയ്യാൻ അനുമതി | Foreign currency smuggling case Court let customs to register FIR against Swapna suresh Sarith\nവിദേശത്തേക്ക് ഡോളർ കടത്തിയ കേസ്: സ്വപ്നയെയും സരിത്തിനെയും അറസ്റ്റ് ചെയ്യാൻ അനുമതി\nഈ കേസിൽ ശിവശങ്കറിന് എതിരെയും കസ്റ്റംസിന് മൊഴി ലഭിച്ചിട്ടുണ്ട്. ഇതുമായി ബന്ധപ്പെട്ട് എം ശിവശങ്കര്‍ക്ക് ചോദ്യം ചെയ്യാന് നോട്ടീസ് നല്‍കിയെങ്കിലും, വെള്ളിയാഴ്ച വരെ അറസ്റ്റ് തടഞ്ഞിരിക്കുകയാണ്\nകൊച്ചി: വിദേശത്തേക്ക് ഡോളര് കടത്തിയ കേസിൽ സ്വപ്ന സുരേഷിനേയും സരിതിനേയും അറസ്റ്റ് ചെയ്യാന് അനുമതി. കസ്റ്റംസ് സമർപ്പിച്ച ഹർജി കോടതി അംഗീകരിച്ചു. യുഎഇ കോണ്‍സുലേറ്റിലെ മുന് ചീഫ് അക്കൗണ്ട്സ് ഓഫീസർ ഖാലിദിനൊപ്പം ചേര്‍ന്ന് 1.90 ലക്ഷം അമേരിക്കന് ഡോളര് കടത്തിയെന്നാണ് കേസ്. ഈ കേസിൽ ശിവശങ്കറിന് എതിരെയും കസ്റ്റംസിന് മൊഴി ലഭിച്ചിട്ടുണ്ട്. ഇതുമായി ബന്ധപ്പെട്ട് എം ശിവശങ്കര്‍ക്ക് ചോദ്യം ചെയ്യാന് നോട്ടീസ് നല്‍കിയെങ്കിലും, വെള്ളിയാഴ്ച വരെ അറസ്റ്റ് തടഞ്ഞിരിക്കുകയാണ്.\nസ്വര്‍ണക്കള്ളക്കടത്ത് കേസിൽ ഹംജത് അബ്ദുല് സലാം, ടിഎം സംജു എന്നിവര് നൽകിയ ജാമ്യാപേക്ഷയില് ഇന്ന് എന്‍ഐഎ കോടതി വിശദമായ വാദം കേള്‍ക്കും. ദാവൂദ് ഇബ്രാഹിന്‍റെ സംഘവുമായി കള്ളക്കടത്ത് കേസിലെ പ്രതികള്‍ക്ക് ബന്ധമുള്ളതായി സംശയമുണ്ടെന്ന് എന്‍ഐഎ വാദിച്ചിരുന്നു. ഹംജത് അബ്ദുല് സലാമിന്‍റെ ദുബൈയില് താമസിക്കുന്ന മകന്‍റെ രാജ്യവിരുദ്ധ ശക്തികളുമായുള്ള ബന്ധം അന്വേഷിക്കേണ്ടതുണ്ട്. തിരുവനന്തപുരത്ത് നിന്ന് സ്വര്‍ണം കൊണ്ടുവരാൻ രാജു എന്ന പ്രതിയെയാണ് നിയോഗിച്ചത്. പിന്നീട് കേസ് പുറത്ത് വന്നപ്പോൾ അറസ്റ്റില് നിന്ന് രക്ഷപ്പെടാനായി രാജുവിനെ വിദേശത്തേക്ക് അയച്ചു. രാജുവിന് വിദേശത്ത് സംരക്ഷകരുണ്ടെന്നും എന്‍ഐഎ ആരോപിച്ചു.\nLast Updated 21, Oct 2020, 1:13 PM\nCourt let customs\nഡോളർ കടത്തിയ കേസ്\nഅറസ്റ്റിന് അനുമതി തേടിയ


കാണിപ്പയ്യൂർ നാരായണൻ നമ്പൂതിരിപ്പാട് November 16, 2020 09:43 AM IST\nവൃശ്ചികം ആരംഭിക്കുന്ന ഈ ആഴ്ച നിങ്ങൾക്കെങ്ങനെ ?\nവർഷങ്ങൾക്കു ശേഷം തറവാട്ടിൽ താമസിക്കാനിടവരും. സഹകരണ പ്രസ്ഥാനങ്ങളുടെ സാരഥ്യം ഏറ്റെടുക്കും. ഉദ്യോഗത്തിൽ സ്ഥാനക്കയറ്റവും സ്ഥലംമാറ്റവും ഉണ്ടാകും. വാഹനാപകടത്തിൽനിന്ന് അദ്ഭുതകരമായി രക്ഷപ്പെടും.\nപുതിയ കരാർ ജോലികളിൽ ഒപ്പുവയ്ക്കും. നൂതന കൃഷിസമ്പ്രദായം ആവിഷ്കരിക്കും. ഉദാസീന മനോഭാവത്താൽ ഉപരിപഠനം ഉപേക്ഷിക്കും. വാഹനം മാറ്റിവാങ്ങും. സമർപ്പിക്കുന്ന പദ്ധതികൾക്ക് അംഗീകാരം ലഭിക്കും.\nഅസാധാരണ വ്യക്തിത്വമുള്ളവരെ പരിചയപ്പെടും. വീഴ്ചകളുണ്ടാകാതെ സൂക്ഷിക്കണം. അധികച്ചെലവു നിയന്ത്രിക്കണം. കുടുംബത്തിൽ സ്വസ്ഥതയും സമാധാനവും ദാമ്പത്യ ഐക്യവും ഉണ്ടാകും.\nസാമ്പത്തികസഹായം ചെയ്തുകൊടുത്തവരിൽനിന്നു വിപരീത പ്രതികരണങ്ങൾ വന്നുചേരുന്നതിൽ മനോവിഷമം ഉണ്ടാകും. സുഹൃത്തിന്റെ ഉപദേശത്താൽ ഹ്രസ്വകാല പദ്ധതിയിൽ പണം നിക്ഷേപിക്കും. ചുമതലകൾ വർധിക്കും.\nബന്ധുവിനു സാമ്പത്തികസഹായം ചെയ്യും. ഉദ്ദേശിക്കുന്ന കാര്യങ്ങൾ സാധിക്കും. പുതിയ ഉദ്യോഗത്തിൽ പ്രവേശിക്കാനുള്ള അനുമതി ലഭിക്കും. ആശ്രയിച്ചു വരുന്നവർക്ക് അഭയം നൽകും. വാക്കും പ്രവൃത്തിയും ഫലപ്രദമാകും.\nഗൃഹനിർമാണം തുടങ്ങിവയ്ക്കും. വാഗ്വാദങ്ങളിലും വ്യവഹാരങ്ങളിലും വിജയിക്കും. സഹോദര, സുഹൃദ് സഹായത്താൽ വിവാഹത്തിനു തീരുമാനമാകും. വാതരോഗപീഡകൾക്കു വിദഗ്ധപരിശോധന വേണ്ടിവരും.\nഉദ്ദേശിച്ച വിഷയത്തിൽ ഉപരിപഠനത്തിനു പ്രവേശനം ലഭിക്കും. കുടുംബത്തിൽ സ്വസ്ഥതയും സമാധാനവും ഉണ്ടാകും. ജോലിസമ്മർദം വർധിക്കും. സംഘടനാ പ്രവർത്തനങ്ങൾക്കു സാരഥ്യസ്ഥാനം വഹിക്കാനിടവരും.\nചെയ്യാത്ത കുറ്റത്തിനു പഴി കേൾക്കേണ്ടിവരും. വിദേശ ഉദ്യോഗത്തിന് അവസരം ലഭിക്കും. സുഹൃത്തിന്റെ മകളുടെ വിവാഹത്തിനു സാമ്പത്തികസഹായം ചെയ്യും. സാമ്പത്തികക്ലേശം ഉണ്ടാകും.\nആശ്രയിച്ചു വരുന്നവർക്കു സാമ്പത്തികസഹായം ചെയ്യും. കുടുംബതർക്കങ്ങൾക്കു ശാശ്വതപരിഹാരം കണ്ടെത്തും. മക്കളുടെ ഉയർച്ചയിൽ അഭിമാനവും ആശ്വാസവും തോന്നും. കൂട്ടുകച്ചവടത്തിൽനിന്നു പിന്മാറും.\nകൃഷിമേഖലയിൽ നൂതന സമ്പ്രദായം ആവിഷ്കരിക്കും. മക്കളുടെ അഭിവൃദ്ധിയിൽ സന്തോഷവും അഭിമാനവും തോന്നും. സഹൃദയസദസ്സിൽ അംഗീകാരം ലഭിക്കും. കുടുംബത്തിൽ സ്വസ്ഥതയും സമാധാനവുമുണ്ടാകും.\nമാതാവിന് അഭിവൃദ്ധിയുണ്ടാകും. വിദേശ ഉദ്യോഗം നഷ്ടപ്പെടാനിടയുണ്ട്. ഊഹക്കച്ചവടത്തിൽ നഷ്ടം സംഭവിക്കും. ഉന്നതരുമായി കലഹത്തിനു പോകരുത്. ഉപരിപഠനത്തിനു തടസ്സങ്ങൾ അനുഭവപ്പെടും.\nബന്ധുസഹായത്താൽ വീടു വാങ്ങും. മംഗളകർമങ്ങളിൽ പങ്കെടുക്കും. ആധ്യാത്മിക പ്രവൃത്തികളിൽ താൽപര്യം വർധിക്കും. മനസ്സാന്നിധ്യം കൈവിടാതെ പ്രവർത്തിച്ചാൽ തൊഴിൽപരമായ തടസ്സങ്ങൾ തരണം ചെയ്യാനാകും.\nസഹപാഠികളെ കാണാനും പൂർവകാല സ്മരണകൾ പങ്കുവയ്ക്കാനും അവസരമുണ്ടാകും. വ്യാപാര, വ്യവസായ മേഖലകളിൽ പുതിയ ആശയം പ്രാവർത്തികമാക്കും. കുടുംബത്തിൽ സ്വസ്ഥതയും സമാധാനവുമുണ്ടാകും.\nഏറെനാളായി ശ്രമിച്ചുവരുന്ന ഔദ്യോഗിക യാത്രയ്ക്ക് അനുമതി ലഭിക്കും. ഉദ്ദേശിക്കുന്ന കാര്യങ്ങൾ നടപ്പിൽ വരുത്താൻ സാധിക്കുന്നതിൽ ആശ്വാസം തോന്നും. കക്ഷിരാഷ്ട്രീയ പ്രവർത്തനം ഉപേക്ഷിച്ച് ജോലിയിൽ പ്രവേശിക്കും.\nഅശ്രാന്തപരിശ്രമത്താൽ ഉപരിപഠനത്തിനു പ്രവേശനം ലഭിക്കും. സുഹൃത്തിന്റെ സഹായത്താൽ ഗൃഹനിർമാണം പൂർത്തീകരിക്കും. ജോലിയുപേക്ഷിച്ചു വ്യാപാരം തുടങ്ങും. പൂർവികസ്വത്ത് വിൽക്കാൻ തയാറാകും.\nഉദാസീന മനോഭാവത്താൽ പ്രവർത്തനമേഖലകളിൽ അപര്യാപ്തതകളും തന്മൂലം സാമ്പത്തികക്ലേശവും ഉണ്ടാകും. ആരോഗ്യം തൃപ്തികരമായിരിക്കും. ദാമ്പത്യ ഐക്യവും കുടുംബത്തിൽ സ്വസ്ഥതയും സമാധാനവും ഉണ്ടാകും.\nപുതിയ വിദ്യ ആർജിക്കാൻ അവസരമുണ്ടാകും. വിദഗ്ധോപദേശം തേടാതെ വ്യാപാരമേഖലയിൽ പണം മുടക്കരുത്. മേലധികാരികളോടു വാക്കുതർക്കത്തിനു പോകരുത്. തൊഴിൽ നഷ്ടപ്പെടാൻ സാധ്യതയുണ്ട്.\nവസ്തു, വാഹന ക്രയവിക്രയങ്ങളിൽ ലാഭം കുറയും. വിദേശത്തു വ്യാപാരത്തിലേർപ്പെട്ടവർക്ക് അത് ഉപേക്ഷിക്കേണ്ട സാഹചര്യമുണ്ടാകും. ഗൃഹനിർമാണത്തിനു തുടക്കം കുറിക്കും. മാതാപിതാക്കളെ അനുസരിക്കുന്നതിൽ ആത്മാഭിമാനം തോന്നും.\nഏറ്റെടുത്ത പദ്ധതികൾ സഹപ്രവർത്തകരുടെ സഹായത്താൽ സമയബന്ധിതമായി പൂർത്തീകരിക്കും. ചികിത്സയ്ക്ക് പ്രതീക്ഷിച്ചതിലും കൂടുതൽ പണം ചെലവാകും. കുടുംബത്തിൽ സമാധാനവും ദാമ്പത്യ ഐക്യവും ഉണ്ടാകും.\nനിരപരാധിത്വം തെളിയിക്കും. പണം തിരികെ ലഭിക്കാൻ നിയമസഹായം തേടും. വിദഗ്ധോപദേശം തേടാതെ രേഖകളിൽ ഒപ്പുവയ്ക്കരുത്. അഗ്നി, ആയുധം, ധനം, വാഹനം എന്നിവ കൈകാര്യം ചെയ്യുമ്പോൾ വളരെ സൂക്ഷിക്കണം. പിതാവിന് അഭിവൃദ്ധിയുണ്ടാകും.\nവ്യവഹാരവിജയമുണ്ടാകും. ഗൃഹനിർമാണം തുടങ്ങിവയ്ക്കും. പുതിയ വാഹനം വാങ്ങും. ഊഹക്കച്ചവടത്തിൽ നഷ്ടം സംഭവിക്കും. വിജ്ഞാനം ആർജിക്കാനും പകർന്നുകൊടുക്കാനും അവസരമുണ്ടാകും.\nആരോഗ്യം തൃപ്തികരമായിരിക്കും. വ്യാപാര, വ്യവസായ മേഖലകളിൽ വളർച്ചയുണ്ടാകും. അന്യദേശത്തേക്ക് ഔദ്യോഗിക യാത്ര പുറപ്പെടും. സഹജമായ കഴിവുകൾ പ്രകടിപ്പിക്കാൻ അവസരമുണ്ടാകും.\nവിശ്വാസവഞ്ചനയിൽ അകപ്പെടാതെ സൂക്ഷിക്കണം. ആഗ്രഹസാഫല്യത്തിന് അശ്രാന്തപരിശ്രമം വേണ്ടിവരും. ആശയവിനിമയങ്ങളിൽ അപാകതകളുണ്ടാകാതെ സൂക്ഷിക്കണം. സംഘടനാ പ്രവർത്തനങ്ങൾക്കു സാരഥ്യസ്ഥാനം വഹിക്കും.\nയാത്രാവേളയിൽ പണവും വിലപ്പെട്ട രേഖകളും നഷ്ടപ്പെടാനിടയുണ്ട്. എല്ലാ കാര്യങ്ങൾക്കും പ്രതിസന്ധികൾ വന്നുചേരുന്നതിനാൽ വിഷമമുണ്ടാകും. ചുമതലകൾ വർധിക്കും. അസ്ഥാനത്തുള്ള വാക്പ്രയോഗം ആപത്താകും.\nവീടു വയ്ക്കാനുള്ള സ്ഥലം വാങ്ങും. ആത്മവിശ്വാസം വർധിക്കും. കർമമേഖലയിൽ പ്രതികൂല സാഹചര്യങ്ങൾ വന്നുചേരുമെങ്കിലും ആത്മസംയമനത്തോടെ നേരിടും. വിതരണ സമ്പ്രദായം ത്വരിതപ്പെടുത്താൻ ഉത്സാഹികളായ ജോലിക്കാരെ നിയമിക്കും.\nമറ്റുള്ളവർക്ക് ഉപദേശങ്ങളും നിർദേശങ്ങളും നൽകാൻ സാധിക്കുന്നതിനാൽ ആത്മസംതൃപ്തിയുണ്ടാകും. ഏറ്റെടുത്ത പദ്ധതികൾ സഹപ്രവർത്തകരുടെ സഹായത്തോടെ സമയബന്ധിതമായി പൂർത്തീകരിക്കും.\nആരോപണങ്ങളിൽനിന്നു വിമുക്തനായതിനാൽ ജോലിയിൽ തിരികെ പ്രവേശിക്കും. ഭിന്നാഭിപ്രായങ്ങളെ ഏകോപിപ്പിക്കാൻ പരമാവധി ശ്രമിക്കും. അസാധാരണ വ്യക്തിത്വമുള്ളവരുമായി സൗഹൃദത്തിലേർപ്പെടും. ദൂരദേശത്തേക്ക് ഉദ്യോഗമാറ്റമുണ്ടാകും.\nEnglish Summary : Weekly Star Prediction by Kanippayyur / November 15 to 21


ലോകത്തിലെ ഏറ്റവും വലിയ ക്രിക്കറ്റ് സ്റ്റേഡിയത്തിന്റെ നിര്‍മ്മാണപ്രവര്‍ത്തനങ്ങള്‍ക്ക് തുടക്കമായി\nഅഹമ്മദാബാദ്: ലോകത്തിലെ ഏറ്റവും വലിയ ക്രിക്കറ്റ് സ്റ്റേഡിയത്തിന്റെ നിര്‍മ്മാണ പ്രവര്‍ത്തനങ്ങള്‍ക്ക് തുടക്കമായി. അഹമ്മദാബാദിലെ മൊട്ടേറയില് നിര്‍മ്മിക്കുന്ന സ്റ്റേഡിയത്തിന് തറക്കല്ലിട്ടു. 700 കോടി രൂപ ചെലവില് നിര്‍മ്മിക്കുന്ന സ്റ്റേഡിയം രണ്ട് വര്‍ഷം കൊണ്ട് പണി പൂര്‍ത്തിയാകും.\nമൊട്ടേരയില് നിലവിലുള്ള സര്‍ദാര് പട്ടേല് സ്‌റ്റേഡിയം പൊളിച്ചാണ് പുതിയ സ്‌റ്റേഡിയം പണിയുന്നത്. ഇന്നലെ സ്‌റ്റേഡിയം പൊളിക്കുന്ന ജോലികള് തുടങ്ങി.പുതിയ സ്റ്റേഡിയത്തില് 110,000 പേര്‍ക്ക് ഇരുന്നു കളി കാണാനുള്ള ഇരിപ്പിടങ്ങള് തയ്യാറാക്കും.\nസര്‍ദാര് പട്ടേല് ഗുജറാത്ത് സ്റ്റേഡിയം നിലനിന്ന അതേ സ്ഥാനത്താണു പുതിയ സ്റ്റേഡിയമെന്നും ഇത് ഇംഗ്ലണ്ടിലെ ലോഡ്‌സ് ക്രിക്കറ്റ് ഗ്രൗണ്ട്, ഓസ്‌ട്രേലിയയിലെ മെല്‍ബണ് ക്രിക്കറ്റ് ഗ്രൗണ്ട് എന്നിവയെക്കാള് വലുതായിരിക്കുമെന്നും ഗുജറാത്ത് ക്രിക്കറ്റ് അസോസിയേഷന് വൈസ് പ്രസിഡന്റ് പരിമള് നത്വാനി പറഞ്ഞു. 90,000 പേര്‍ക്ക് ഇരിപ്പിടമുള്ള മെല്‍ബണ് ക്രിക്കറ്റ് സ്റ്റേഡിയമാണ് ഇപ്പോള് ലോകത്തിലുള്ള ഏറ്റവും വലിയ സ്‌റ്റേഡിയം.\nപ്രധാനമന്ത്രി നരേന്ദ്ര മോഡി ഗുജറാത്ത് ക്രിക്കറ്റ് അസോസിയേഷന് പ്രസിഡന്റായിരുന്ന കാലത്താണ് പുതിയ സ്‌റ്റേഡിയത്തെക്കുറിച്ചുള്ള ചര്‍ച്ച ഉയന്നുവന്നത്. മൂന്ന് പരിശീലന ഗ്രൗണ്ടുകളും വളര്‍ന്നു വരുന്ന താരങ്ങള്‍ക്കായി ഇന്‍ഡോര് ക്രിക്കറ്റ് അക്കാദമിയും ഇവിടെയുണ്ടാകും.\nപ്രമുഖ നിര്‍മാണക്കമ്പനിയായ എല് ആന്‍ഡ് ടിക്കാണ് സ്‌റ്റേഡിയത്തിന്റെ നിര്‍മാണച്ചുമതല. നിലവിലുള്ള സര്‍ദാര് പട്ടേല് സ്‌റ്റേഡിയത്തില് 49,000 പേര്‍ക്ക് ഇരുന്നു കളി കാണാനുള്ള സൗകര്യമുണ്ട്. 63 ഏക്കര് വിസ്തൃതിയുള്ള പുതിയ സ്‌റ്റേഡിയത്തില് വിശാലമായ പാര്‍ക്കിങ് സൗകര്യമുണ്ടാകും. ഇവിടെ ഒരേ സമയം 3000 കാറുകളെയും 10,000 ഇരുചക്ര വാഹനങ്ങളെയും ഉള്‍ക്കൊള്ളാനാകും.


ഇഴഞ്ഞിട്ട് പൊട്ടിത്തെറിച്ച് തെവാത്യ; പഞ്ചാബിന്‍റെ റൺമല പിന്തുടർന്ന് ജയിച്ച് രാജസ്ഥാൻ |\nSunday, September 27, 2020 11:48 PM IST\nഷാര്‍ജ: ഐപിഎല്ലിലെ ആവേശപോരാട്ടത്തിൽ കിംഗ്സ് ഇലവൻ പഞ്ചാബിനെതിരെ രാജസ്ഥാൻ റോയൽസിന് നാലു വിക്കറ്റ് ജയം. പഞ്ചാബ് ഉയർത്തിയ 224 വിജയലക്ഷ്യം രാജസ്ഥാൻ മൂന്നു പന്ത് ശേഷിക്കേ മറികടന്നു. ഐപിഎൽ ചരിത്രത്തിലെ ഏറ്റവും വലിയ ചേസിംഗ് ജയമാണിത്. 42 പന്തിൽ 85 റൺസുമായി രാജസ്ഥാന്‍റെ വിജയത്തിന് ചുക്കാൻ പിടിച്ച സഞ്ജു സാംസണാണ് കളിയിലെ കേമൻ.\nഅര്‍ധ സെഞ്ചുറി നേടിയ ക്യാപ്റ്റന് സ്റ്റീവ് സ്മിത്തും സഞ്ജു സാംസണും ചേര്‍ന്ന് രാജസ്ഥാന് മികച്ച തുടക്കമാണ് സമ്മാനിച്ചത്. 19 റണ്‍സില് ജോസ് ബട്ട്‌ലറെ (4) നഷ്ടമായ ശേഷം ഒന്നിച്ച സ്മിത്ത് - സഞ്ജു കൂട്ടുകെട്ട് 81 റണ്‍സ് രാജസ്ഥാന് സ്‌കോറിലേക്ക് ചേര്‍ത്ത ശേഷമാണ് പിരിഞ്ഞത്. 27 പന്തില് നിന്ന് രണ്ടു സിക്‌സും ഏഴു ഫോറുമടക്കം 50 റണ്‍സെടുത്ത സ്മിത്തിനെ പുറത്താക്കി ജെയിംസ് നീഷാമാണ് ഈ കൂട്ടുകെട്ട് പൊളിച്ചത്.\nഒരറ്റത്തു നിന്ന് തകർത്തടിച്ച സഞ്ജുവിനൊപ്പം മെല്ലപ്പോക്ക് ബാറ്റിംഗുമായി തെവാത്യ എത്തിയതോടെ രാജസ്ഥാന്‍റെ റൺറേറ്റ് കുറഞ്ഞു. 17-ാം ഓവറിൽ മുഹമ്മദ് ഷമിയുടെ പന്തിൽ സഞ്ജു പുറത്താകുമ്പോൾ 21 പന്തിൽ 15 റൺസായിരുന്നു തെവാത്യയു‌ടെ സമ്പാദ്യം. സഞ്ജുവിനു പിന്നാലെയെത്തിയ റോബിൻ ഉത്തപ്പ രണ്ടു ഫോറുകൾ നേടിയെങ്കിലും രാജസ്ഥാന്‍റെ ജയപ്രതീക്ഷ മങ്ങിയിരുന്നു.\nഷെൽഡൺ കോട്രെൽ എറിഞ്ഞ എറിഞ്ഞ 18-ാം ഓവറാണ് കളിയുടെ ഗതിമാറ്റി മറിച്ചത്. ഈ ഓവറിൽ അഞ്ച് സിക്സുകളാണ് തെവാത്യ പറത്തിയത്. തുടർച്ചയായ നാല് സിക്സും ഒരു ഡോട്ട് ബോളും അവസാന പന്തിലൊരു സിക്സും തെവാത്യ നേടി. മെല്ലെപ്പോക്കിന് പഴികേട്ട തെവാത്യ ഹീറോയായ ഓവറായിരുന്നു അത്. ഇതോടെ തോൽവിയുടെ വക്കിലായിരുന്ന രാജസ്ഥാൻ മത്സരത്തിലേക്ക് തിരിച്ചെത്തി. \nഉത്തപ്പ(4 പന്തിൽ 9) മടങ്ങിയതോടെ ക്രീസിലെത്തിയ ജോഫ്ര ആർച്ചർ രണ്ടു സിക്സുകൾ കൂടി പറത്തിയതോടെ മത്സരം രാജസ്ഥാന്‍റെ കൈപിടിയിലായി. ഷമി എറിഞ്ഞ 19-ാം ഓവറിൽ 19 റൺസാണ് ആർച്ചറും തെവാക്യയും കൂടി അടിച്ചെടുത്തത്. ഇതോടെ അവസാന ഓവറിൽ വെറും രണ്ടു റൺസ് മതിയായിരുന്നു ജയത്തിലേക്ക്. അവസാന ഓവറിൽ ഒരു വിക്കറ്റ് നഷ്ടപ്പെടുത്തിയെങ്കിലും രാജസ്ഥാൻ വിജയം പിടിച്ചടക്കി.\nഷമി മൂന്നു വിക്കറ്റ് നേടി. കോട്രെൽ, നിഷാം, മുരുഗൻ അശ്വിൻ എന്നിവർ ഓരോ വിക്കറ്റ് വീതവും വീഴ്ത്തി.\nനേരത്തെ, സെഞ്ചുറി നേടിയ മായാങ്ക് അഗർവാളിന്‍റെയും അർധ സെഞ്ചുറി നേടിയ ക്യാപ്റ്റൻ കെ.എൽ. രാഹുലിന്‍റെയും മികവിലാണ് പഞ്ചാബ് കൂറ്റൻ സ്കോർ നേടിയത്. ടോസ് നഷ്ടപ്പെട്ട് ബാറ്റിംഗിനിറങ്ങിയ പഞ്ചാബ് നിശ്ചിത 20 ഓവറിൽ രണ്ടു വിക്കറ്റ് നഷ്ടത്തിൽ 223 റൺസെടുത്തു.\nഓപ്പണിംഗ് വിക്കറ്റിൽ മയാങ്കും രാഹുലും 183 റൺസാണ് കൂട്ടിച്ചേർത്തത്. 45 പന്തില് നിന്നാണ് മായങ്ക് സെഞ്ചുറി നേടിയത്. 50 പന്തിൽ ഏഴ് സിക്സുകളും 10 ഫോറും സഹിതം 106 റൺസെടുത്ത മയാങ്കിനെ ടോം കറൻ പുറത്താക്കി. 54 പന്തിൽ 69 റൺസെടുത്ത രാഹുലിനെ അങ്കിത് രാജ്പൂതും പുറത്താക്കി. ഗ്ലെൻ മാക്സ്വെല്ലും(13) നിക്കോളാസ് പൂരനും(എട്ട് പന്തിൽ 25) എന്നിവർ പുറത്താകാതെ നിന്നു.\nരാജസ്ഥാന് വേണ്ടി രാജ്പൂതും ടോം കറനും ഓരോ വിക്കറ്റ് വീതം നേടി. രാജ്പുത് ഒഴികെയുള്ള എല്ലാ ബൗളർമാരും പത്തിലധികം ഇക്കണോമി റേറ്റിലാണ് റൺസ് വഴങ്ങിയത്.


ഇന്ത്യ മതരാഷ്ട്രമാവുമെന്ന് കരുതുന്നില്ല- ജേക്കബ് തോമസ് | Jacob Thomas| BJP| Interview\nഇന്ത്യ മതരാഷ്ട്രമാവുമെന്ന് കരുതുന്നില്ല- ജേക്കബ് തോമസ്\nJun 18, 2021, 02:00 PM IST\nകേരളം കണ്ടിട്ടുള്ള ഏറ്റവും മികച്ച മുഖ്യമന്ത്രി സി. അച്ച്യുതമേനോന് ആണെന്നാണ് ഞാന് കരുതുന്നത്. എന്റെ ഔദ്യോഗിക ജീവിതത്തില് ഞാന് കണ്ട ഏറ്റവും മികച്ച മുഖ്യമന്ത്രി കെ. കരുണാകരനാണ്.\nജേക്കബ് തോമസ് | ഫോട്ടോ: മാതൃഭൂമി\nഇന്ത്യയെ ഹിന്ദുരാഷ്ട്രമാക്കാന് ബി.ജെ.പിക്ക് പദ്ധതികളില്ലെന്ന് മുന് ഡി.ജി.പിയും ബി.ജെ.പി. അംഗവുമായ ജേക്കബ് തോമസ്. ''ജേക്കബ് തോമസ് എന്ന് പേരുള്ള എനിക്ക് ബി.ജെ.പി. അംഗത്വമുണ്ടെന്നതും ഞാന് ബി.ജെ.പി. സ്ഥാനാര്‍ത്ഥിയായി മത്സരിച്ചുവെന്നതും ഇത്തരം ആരോപണങ്ങള്‍ക്കുള്ള മറുപടിയാണ്.'' മാതൃഭൂമി ഡോട്ട് കോമിന് നല്‍കിയ ടെലിഫോണ് അഭിമുഖത്തില് ജേക്കബ് തോമസ് പറഞ്ഞു.\nപതിറ്റാണ്ടുകള് നീണ്ട ഔദ്യോഗിക ജീവിതത്തിനു ശേഷം രാഷ്ട്രീയ പ്രവര്‍ത്തകനാവാം എന്ന് തീരുമാനിച്ചപ്പോള് താങ്കള് തിരഞ്ഞെടുത്ത പാര്‍ട്ടി ബി.ജെ.പിയാണ്. എന്തുകൊണ്ട്?\nബി.ജെ.പിയാണ് ഇന്ത്യയിലെ ഏറ്റവും നല്ല പാര്‍ട്ടിയെന്ന് എനിക്ക് തോന്നി. ഞാന് ബി.ജെ.പിയില് ചേര്‍ന്നു.\nവിദ്യാര്‍ത്ഥി ജീവിതകാലത്ത് താങ്കള്‍ക്ക് രാഷ്ട്രീയ വിശ്വാസങ്ങളുണ്ടായിരുന്നോ?\nഇല്ല. പഠനത്തിലും സ്പോര്‍ട്സിലും മാത്രമായിരുന്നു അന്നെനിക്ക് താല്‍പര്യം.\nസിവില് സര്‍വ്വിസിന്റെ അവസാന കാലയളവില് ഉമ്മന്‍ചാണ്ടി സര്‍ക്കാരില്‍നിന്നും പിണറായി സര്‍ക്കാരില്‍നിന്നും ഉണ്ടായ തിക്താനുഭവങ്ങള് ബി.ജെ.പിയെ തിരഞ്ഞെടുക്കുന്നതിന് കാരണമായിട്ടുണ്ടോ?\nഈ നിഗമനം പൂര്‍ണ്ണമായും തെറ്റാണ്. 34 വര്‍ഷം ഞാന് സിവില് സര്‍വ്വിസിലുണ്ടായിരുന്നു. അവസാന ഘട്ടത്തിലെ ചില അനുഭവങ്ങള് വെച്ചാണ് ഞാന് ബി.ജെ.പിയിലേക്ക് വന്നതെന്ന് പറയുന്നത് ശരിയല്ല.\nകമ്മ്യൂണിസ്റ്റ് പാര്‍ട്ടികളോ കോണ്‍ഗ്രസോ താങ്കളെ സമീപിച്ചിരുന്നോ?\nഞാന് പറഞ്ഞല്ലോ ബി.ജെ.പിയാണ് ഏറ്റവും നല്ല പാര്‍ട്ടിയെന്ന ബോദ്ധ്യത്തിലാണ് ഞാന് തീരുമാനമെടുത്തതെന്ന്.\nതാങ്കള് ബി.ജെ.പിയിലേക്ക് വരുന്നതില് പ്രധാനമന്ത്രി നരേന്ദ്രമോദിക്ക് എന്തെങ്കിലും പങ്കുണ്ടോ?\nപ്രധാനമന്ത്രി നരേന്ദ്ര മോദി ഇന്ത്യയിലെ എല്ലാ പൗരന്മാരുടെയും പ്രധാനമന്ത്രിയാണ്.\nരാഷ്ട്രീയ പ്രവേശത്തിനു മുമ്പ് പ്രധാനമന്ത്രിയുമായി നേര്‍ക്ക് നേര്‍കൂടിക്കാഴ്ച നടത്തിയിരുന്നോ?\nഅത്തരം വിശദാംശങ്ങള് ഇപ്പോള് പറയാന് എനിക്ക് താല്‍പര്യമില്ല.\nബി.ജെ.പിയുടെ ഹിന്ദുത്വ പ്രത്യയശാസ്ത്ര പദ്ധതി ഇന്ത്യന് സമൂഹത്തില് ധ്രുവീകരണം ഉണ്ടാക്കുകയാണെന്ന വിമര്‍ശമുണ്ട്. മുസ്ലിം സമുദായത്തെ അന്യവത്കരിക്കുന്ന നടപടികളാണ് ബി.ജെ.പിയുടെ ഭാഗത്തുനിന്നും ഉണ്ടാവുന്നതെന്ന ആക്ഷേപം ശക്തമാണ്. പൗരത്വ ഭേദഗതി നിയമമായാലും ജമ്മു കാശ്മീരില് 370-ാം വകുപ്പ് നിര്‍വ്വീര്യമാക്കിയ നടപടി ആയാലും ലക്ഷ്യം മുസ്ലിം സമുദായമാണെന്നാണ് ആരോപണം. താങ്കള്‍ക്ക് ഇതേക്കുറിച്ച് എന്താണ് പറയാനുള്ളത്?\nഇന്ത്യയില് എല്ലാ മതവിഭാഗങ്ങളില് നിന്നുമുള്ള ആളുകള് ബി.ജെ.പിയില് അംഗങ്ങളാണെന്നാണ് ഞാന് കാണുന്നതും മനസ്സിലാക്കുന്നതും.\nമുസ്ലിം സമുദായത്തോട് ബി.ജെ.പിക്ക് വിവേചനപരമായ സമീപനം ഇല്ലെന്നാണോ താങ്കള് പറഞ്ഞുവരുന്നത്?\nസമൂഹത്തിന്റെ എല്ലാ വിഭാഗങ്ങളില്‍നിന്നുള്ളവരും ബി.ജെ.പിയിലുണ്ട്. ജൈനമതത്തിലുള്ളുവരും പാഴ്സികളും മുസ്ലിങ്ങളും ക്രിസ്ത്യാനികളുമൊക്കെ ബി.ജെ.പിയിലുണ്ട്.\n2017-ലെ യു.പി. നിയമസഭ തിരഞ്ഞെടുപ്പില് മുസ്ലിം സമുദായത്തില്‍നിന്നുള്ള ഒരാളെപ്പോലും ബി.ജെ.പി. സ്ഥാനാര്‍ത്ഥിയാക്കിയില്ല. അതിനെ എങ്ങിനെയാണ് കാണുന്നത്?\n2021 ഫെബ്രുവരിയിലാണ് ഉത്തരവാദിത്വമുള്ള അംഗമായി ഞാന് ബി.ജെ.പിയില് ചേര്‍ന്നത്. അതിനു ശേഷം ഞാന് കണ്ടത് കേരള നിയമസഭ തിരഞ്ഞെടുപ്പില് ബി.ജെ.പി. മുസ്ലിം സ്ഥാനാര്‍ത്ഥികളെ നിര്‍ത്തുന്നതാണ്. മലപ്പുറം ലോക്സഭ ഉപതിരഞ്ഞെടുപ്പില് എ.പി. അബ്ദുള്ളക്കുട്ടിയായിരുന്നു ബി.ജെ.പി. സ്ഥാനാര്‍ത്ഥി എന്നതും മറക്കരുത്. മറ്റ് സംസ്ഥാനങ്ങളിലെ കാര്യം എനിക്കത്ര കണ്ട് അറിയില്ല.\nഅഞ്ച് വര്‍ഷം മുമ്പ് യോഗി ആദിത്യനാഥിനെ യു.പി. മുഖ്യമന്ത്രിയാക്കിയതിലൂടെ ഹിന്ദുരാഷ്ട്രമെന്ന ലക്ഷ്യത്തിലേക്ക് ബി.ജെ.പി. മൂര്‍ത്തമായൊരു ചുവടുവെയ്പാണ് നടത്തിയതെന്ന് നിരീക്ഷണമുണ്ട്. ഗൊരക്‌നാഥ് മഠാധിപതിയായ ഒരു സന്യാസിയെയാണ് ബി.ജെ.പി. മുഖ്യമന്ത്രിപദത്തിലേക്ക് കൊണ്ടുവന്നത്?\nഇതില് നിയമവിരുദ്ധമായി എന്താണുള്ളത്? ഒരു പ്രായം കഴിഞ്ഞാല് ഇന്ത്യയില് ആര്‍ക്കും തിരഞ്ഞെടുപ്പില് മത്സരിക്കാം. ജനങ്ങള് തിരഞ്ഞെടുത്താല് നിയമനിര്‍മ്മാണ സഭകളിലെത്താം. ഇതിലെവിടെയാണ് പ്രശ്‌നമുള്ളത്? ഇതിനെ വിമര്‍ശിക്കാനുള്ള സ്വാതന്ത്ര്യം എല്ലാവര്‍ക്കുമുണ്ട്. പക്ഷേ, ഈ നടപടിയില് നിയമവിരുദ്ധമായി ഞാന് ഒന്നും കാണുന്നില്ല. ആരാണ് തങ്ങളുടെ പ്രതിനിധിയാവണമെന്നത് ജനങ്ങളാണ് തീരുമാനിക്കുന്നത്.\nഒരു ദേശീയ പാര്‍ട്ടിയെന്ന നിലയില് ബി.ജെ.പി. എടുത്ത തീരുമാനം ബി.ജെ.പി. പ്രവര്‍ത്തകനെന്ന നിലയില് താങ്കള് എങ്ങിനെ കാണുന്നുവെന്നായിരുന്നു ചോദ്യം.\nബി.ജെ.പിയല്ല, ജനങ്ങളാണ് തീരുമാനമെടുത്തത്.\nയോഗി മുഖ്യമന്ത്രിയാവണം എന്ന് ജനങ്ങളല്ല ബി.ജെ.പിയാണ് തീരുമാനിച്ചത്. 2017-ലെ നിയമസഭ തിരഞ്ഞെടുപ്പില് യോഗി മത്സരിച്ചിരുന്നില്ല. തിരഞ്ഞെടുപ്പ് ഫലം വന്നതിനു ശേഷം ബി.ജെ.പിയാണ് യോഗി മുഖ്യമന്ത്രിയാവെട്ട എന്ന് തീരുമാനിച്ചത്.\nഅത് പലയിടത്തും നടന്നിട്ടുള്ള കാര്യമാണ്. കേരളത്തില് ഇതുപോലെയുള്ള സംഭവമുണ്ടായിട്ടുണ്ടല്ലോ! ഉത്തര് പ്രദേശില് മാത്രമല്ല കേരളത്തിലും സമാനമായ രീതിയില് മുഖ്യമന്ത്രിയെ നിശ്ചയിച്ചിട്ടുണ്ട്.\nഎം.എല്.എ. അല്ലാത്ത ഒരാള്‍ക്ക് മുഖ്യമന്ത്രിയാവാം. പിന്നീട് അദ്ദേഹം എം.എല്.എയായാല് മതി. 2017-ല് യോഗിയെ മുഖ്യമന്ത്രിയാക്കിയത് ജനങ്ങളല്ല ബി.ജെ.പിയായായിരുന്നു എന്നാണ് ഇവിടെ വ്യക്തമാക്കിയത്. ഈ തീരുമാനത്തെ എങ്ങിനെ കാണുന്നുവെന്നാണ് ചോദിച്ചത്.\nകോണ്‍ഗ്രസ് 1995-ല് കേരളത്തില് കോണ്‍ഗ്രസ് എ.കെ. ആന്റണിയെ മുഖ്യമന്ത്രിയാക്കിയത് എങ്ങിനെയാണോ അതുപോലെയാണ് ഞാന് ഇതിനെ കാണുന്നത്.\nഇന്ത്യയെ ഹിന്ദുരാഷ്ട്രമാക്കാന് ബി.ജെ.പി. തീരുമാനിച്ചാല് താങ്കള് ബി.ജെ.പിയില് തുടരുമോ?\nപ്രഥമമായി ഞാന് ഇന്ത്യയിലെ ഉത്തരവാദിത്വബോധമുള്ള പൗരനാണ്. രണ്ടാമതായി ഞാന് ഇന്ത്യയിലെ ദേശീയ പാര്‍ട്ടിയായ ബി.ജെ.പിയില് അംഗമാണ്. ബി.ജെ.പിക്ക് അങ്ങിനെയൊരു പദ്ധതിയുള്ളതായി ഞാന് കാണുന്നില്ല. ബി.ജെ.പി. ചെയ്യുന്നതെന്തും മോശമാണ് എന്നൊരു ചിന്ത താങ്കള്‍ക്കുണ്ടായേക്കാം. എനിക്കില്ല.\nഭരണഘടന അസംബ്ളിയില് 85 ശതമാനം പേരും ഹിന്ദുക്കളായിരുന്നു. ഹിന്ദുക്കള്‍ക്ക് അത്രയും ഭൂരിപക്ഷമുണ്ടായിരുന്ന ഭരണഘടന അസംബ്ളിയാണ് ഇന്ത്യ മതരാഷ്ട്രമാവരുതെന്ന് തീരുമാനിച്ചത്. ഈ തിരുമാനം അട്ടിമറിക്കപ്പെടുകയാണെന്ന സൂചനകളാണ് ഇപ്പോള് ഉയരുന്നത്. ഇതില് താങ്കള് അസ്്വസ്ഥനാണോ?\nഇന്ത്യ മതേതര റിപ്പബ്ളിക്കാണെന്ന് ഭരണഘടനയില് എഴുതിച്ചേര്‍ത്തത് അടിയന്തരാവസ്ഥക്കാലത്ത് ഇന്ദിര സര്‍ക്കാരാണ്. അങ്ങിനെയാരു മാറ്റം വേണമെന്ന് ഇന്ദിര സര്‍ക്കാരിന് തോന്നിയത് എന്തു കൊണ്ടായിരിക്കണം? 1950 മുതല് 1975 വരെയുള്ള ഭരണത്തിന്റെ പ്രശ്നമല്ലേ ഇങ്ങനെയൊരു തീരുമാനത്തിലെത്തിച്ചത്.\nഇത് താങ്കളുടെ വീക്ഷണമാണ്. ആര്.എസ്.എസ്. ഉയര്‍ത്തിയ വെല്ലുവിളിയുടെ പശ്ചാത്തലത്തിലല്ലേ ഇന്ദിര സര്‍ക്കാര് ഇത്തരമൊരു തീരുമാനമെടുത്തത്? ഇന്ദിര ഗാന്ധി അന്ന് മുന്‍കൂട്ടി കണ്ട ഭീഷണികള് ഇന്നിപ്പോള് യാഥാര്‍ത്ഥ്യമാവുകയാണോ?\nബി.ജെ.പി. വിരോധം കാരണം താങ്കള് കെട്ടിച്ചമയ്ക്കുന്ന വ്യാഖ്യാനമാണിത്. നിയമവാഴ്ചയെ അട്ടിമറിച്ചാണ് അടിയന്തരവാസ്ഥ പ്രഖ്യാപിക്കപ്പെട്ടതെന്ന് താങ്കള് മറക്കരുത്. ജേക്കബ് തോമസ് എന്ന് പേരുള്ള എനിക്ക് ബി.ജെ.പിയില് അംഗത്വമെടുക്കാമെന്നതിലും ഒരു സ്ഥാനാര്‍ത്ഥിയായി മത്സരിക്കാമെന്നതിലും താങ്കള് ചോദിക്കുന്ന ചോദ്യങ്ങളുടെ ഉത്തരമുണ്ട്. ഇന്ത്യയെ മതരാഷ്ട്രമാക്കാന് ബി.ജെ.പിക്ക് പദ്ധതിയില്ല എന്നതിന്റെ വ്യക്തമായ തെളിവാണത്.\nരണ്ടു ദിവസം മുമ്പ് ഡല്‍ഹി ഹൈക്കോടതി ശ്രദ്ധേയമായ ചില നിരീക്ഷണങ്ങള് നടത്തിയിരുന്നു. മൂന്ന് വിദ്യാര്‍ത്ഥികള്‍ക്ക് ജാമ്യം അനുവദിച്ചുകൊണ്ട് ഡല്‍ഹി ഹൈക്കോടതി പറഞ്ഞത് ഭീകരപ്രവര്‍ത്തനത്തിനും പ്രതിഷേധിക്കുന്നതിനുള്ള അവകാശത്തിനും ഇടയ്ക്കുള്ള അതിര്‍ത്തി ഭരണകൂടത്തിന്റെ ചില നടപടികളില് മാഞ്ഞുപോകുന്നുണ്ടെന്നാണ്. രാജ്യത്ത് കാര്യങ്ങള് അത്രകണ്ട് പന്തിയല്ല എന്നതിന്റെ വ്യക്തമായ സൂചനയല്ലേ ഇത്? വിയോജിപ്പിനുള്ള അവസരങ്ങള് ഇല്ലാതാവുന്നുവെന്നത് താങ്കളിലെ ജനാധിപത്യ വിശ്വാസിയെ അലോസരപ്പെടുത്തുന്നില്ലേ?\nഅഴിമതി രാജ്യദ്രോഹക്കുറ്റമാണെന്ന് ഹൈക്കോടതിക്ക് മുകളിലുള്ള സുപ്രീം കോടതി വ്യക്തമാക്കിയിട്ടുണ്ട്. ഇത്തരം വിധിന്യായങ്ങള് എത്രമാത്രം നടപ്പാക്കപ്പെടുന്നുണ്ട്?\nഒരു മെജോറിറ്റേറിയന് രാഷ്ട്രം ഉടലെടുക്കുന്നതിനുള്ള സാദ്ധ്യതകള് കാണുന്നില്ല എന്ന താങ്കളുടെ പ്രതികരണത്തിന്റെ പശ്ചാത്തലത്തിലാണ് ഡല്‍ഹി ഹൈക്കോടിയുടെ നിരീക്ഷണങ്ങള് ചൂണ്ടിക്കാട്ടിയത് ?\nഒരു മന്ത്രി ആ സ്ഥാനത്തിരിക്കാന് യോഗ്യനല്ല എന്ന് കേരളത്തില് അടുത്തിടെ ലോകായുക്തയുടെ വിധിയുണ്ടായിരുന്നു. അദ്ദേഹം ഇപ്പോള് എം.എല്.എയാണ്.\nഅദ്ദേഹം പക്ഷേ, മന്ത്രിയായില്ല?\nതിരഞ്ഞെടുപ്പിന് മുമ്പ് വന്ന ഉത്തരവ് മുക്കിവെയ്്ക്കുകയായിരുന്നു.\nനിയമസഭ തിരഞ്ഞെടുപ്പില് മത്സരിക്കുന്നതിന് അദ്ദേഹത്തിന് അയോഗ്യതയുണ്ടായിരുന്നില്ല എന്നാണ് ഞാന് മനസ്സിലാക്കുന്നത്?\nകേരളത്തില് എത്രയോ തോന്നിവാസങ്ങള് നടക്കുന്നുണ്ടെന്നാണ് ഞാന് ചൂണ്ടിക്കാട്ടിയത്. താങ്കള് ഉത്തര് പ്രദേശിനെക്കുറിച്ച് പറഞ്ഞപ്പോള് ഞാന് കേരളത്തെക്കുറിച്ച് പറഞ്ഞെന്നു മാത്രം.\nനിയമസഭാ തിരഞ്ഞെടുപ്പില് സംഭവിച്ച പാളിച്ചകളെക്കുറിച്ച് ബി.ജെ.പിക്കുള്ളില് ആത്മപരിശോധനയുണ്ടാവുമെന്ന് തീര്‍ച്ചയാണ്. ഇതിനിടയിലാണ് കൊടകര കുഴല്‍പ്പണക്കേസും ബി.ജെ.പി. കേരള ഘടകം പ്രസിഡന്റ് കെ. സുരേന്ദ്രന് ആദിവാസി നേതാവ് സി.കെ. ജാനുവിന് പത്ത് ലക്ഷം രൂപ കൈമാറിയെന്നുമൊക്കെയുള്ള ആരോപണങ്ങളുമുണ്ടായത്. ഈ സംഭവങ്ങള് അന്വേഷിച്ച് റിപ്പോര്‍ട്ട് നല്‍കാന് പാര്‍ട്ടി നേതൃത്വം താങ്കളോട് ആവശ്യപ്പെട്ടിരുന്നോ?\nഇതെക്കുറിച്ച് എന്തെങ്കിലും പറയാന് എനിക്ക് താല്‍പര്യമില്ല.\nഇതുമായി ബന്ധപ്പെട്ട് സി.വി. ആനന്ദബോസ് പറഞ്ഞത് പാര്‍ട്ടി നേതൃത്വത്തിന് താന് റിപ്പോര്‍ട്ട് നല്‍കിയിട്ടില്ലെന്നും എന്നാല് തന്നോട് ആവശ്യപ്പെട്ടവര്‍ക്ക് നല്‍കിയിട്ടുണ്ടെന്നുമാണ്. സമാനമായ സംഗതിയാണോ താങ്കളുടെ കാര്യത്തിലുമുണ്ടായത്?\nബി.ജെ.പിയുടെ ഉത്തരവാദിത്വമുള്ള ഒരു പ്രവര്‍ത്തകന് എന്ന നിലയ്ക്ക് ആ പാര്‍ട്ടിക്കുള്ളില് നടക്കുന്ന കാര്യങ്ങള് പരസ്യപ്പെടുത്താന് ഞാന് ഇഷ്ടപ്പെടുന്നില്ല.\nബി.ജെ.പി. ഇന്ന് കേരളത്തില് നേരിടുന്ന ഏറ്റവും വലിയ വെല്ലുവിളി എന്താണ്?\nടെററിസവും എക്സട്രീമിസവുമാണ് ബി.ജെ.പി. നേരിടുന്ന ഏറ്റവും വലിയ വെല്ലുവിളി.\nഈ വെല്ലുവിളി നേരിടുന്നതിന് ബി.ജെ.പിയുടെ കേരള നേതൃത്വം എത്രമാത്രം സുസജ്ജമാണ്?\nഉത്തരവാദിത്വമുള്ള ഒരു സാധാരണ പ്രവര്‍ത്തകന് മാത്രമാണ് ഞാന്.\nകേരളത്തില് നേതാക്കള്‍ക്കും പ്രവര്‍ത്തകര്‍ക്കുമിടയില് ഒരു വിശ്വാസക്കുറവുണ്ടെന്ന ആരോപണത്തോട് താങ്കള് എങ്ങിനെ പ്രതികരിക്കുന്നു?\nഏത് പ്രവര്‍ത്തകരെയാണ് താങ്കള് ഉദ്ദേശിക്കുന്നതെന്നെനിക്കറിയില്ല. പഞ്ചായത്ത് തലത്തിലെ പ്രവര്‍ത്തകരെക്കുറിച്ചാണോ ജില്ലാ തലത്തിലുള്ള പ്രവര്‍ത്തകരെക്കുറിച്ചാണോ അതോ സംസ്ഥാന തലത്തിലുള്ള പ്രവര്‍ത്തകരെക്കുറിച്ചാണോ താങ്കള് പറയുന്നത്?\nസംസ്ഥാന തലത്തിലുള്ള നേതാക്കളുടെ കാര്യമാണ് ഉദ്ദേശിച്ചത്?\nബി.ജെ.പിയെ താറടിക്കാനുള്ള സംഘടിതമായ ശ്രമം പല തലങ്ങളിലും നടക്കുന്നുണ്ട്. കഴിഞ്ഞ ദിവസം ഒരു പ്രമുഖ രാഷ്ട്രീയ പാര്‍ട്ടിയുടെ നേതാവ് പറഞ്ഞത് കേരളത്തില് അവരുടെ മുഖ്യശത്രു ബി.ജെ.പിയാണെന്നാണ്. എതിര്‍പക്ഷത്തുള്ള പാര്‍ട്ടിയെ ശത്രുവായി കാണുന്നത് എന്ത് സംസ്‌കാരമാണെന്ന് മനസ്സിലാവുന്നില്ല.\nഎതിര്‍പക്ഷത്തുള്ള കോണ്‍ഗ്രസിനെ ഇല്ലാതാക്കുകയാണ് തങ്ങളുടെ ലക്ഷ്യമെന്ന് പല പ്രമുഖ ബി.ജെ.പി. നേതാക്കളും പറഞ്ഞിട്ടുണ്ട്. കോണ്‍ഗ്രസ് മുക്ത ഭാരതമെന്ന സമീപനം ശരിയാണോ?\nമഹാത്മ ഗാന്ധി തന്നെ പറഞ്ഞിട്ടുള്ള കാര്യമാണിത്.\nഗാന്ധിജി പറഞ്ഞത് കോണ്‍ഗ്രസിനെ പിരിച്ചുവിടണമെന്നാണ്. കോണ്‍ഗ്രസ് സ്വയം നടപ്പാക്കേണ്ട കാര്യമെന്ന നിലയ്ക്കാണ് അദ്ദേഹം അത് പറഞ്ഞത്. അതുപോലെയല്ലല്ലോ കോണ്‍ഗ്രസിനെ ഇല്ലാതാക്കണമെന്ന് പറയുന്നത്?\nസ്വാതന്ത്ര്യം കിട്ടിയ സമയത്ത് ഗാന്ധിജിയും ഇങ്ങനെ പറഞ്ഞിട്ടുണ്ടെന്നാണ് ഞാന് ഓര്‍മ്മിപ്പിച്ചത്. അദ്ദേഹത്തിന്റെ വാക്കുകള് കൃത്യമായി എന്തായിരുന്നുവെന്ന് എനിക്കറിയില്ല. ആ സമയത്ത് ഞാന് ജനിച്ചിട്ടില്ലായിരുന്നു. രാഷ്ട്രീയത്തിലായാലും ജീവിതത്തിലായാലും സ്പോര്‍ട്സമാന് സ്പിരിറ്റ് വേണമെന്നാണ് എന്റെ നിലപാട്.\nമൂന്നര പതിറ്റാണ്ടോളം താങ്കള് സിവില് സര്‍വ്വീസിലുണ്ടായിരുന്നു. താങ്കള് കണ്ട ഏറ്റവും മികച്ച മുഖ്യമന്ത്രി ആരാണ്?\nകെ. കരുണാകരന്റെ ഏതു ഗുണഗണങ്ങളാണ് താങ്കളെ ആകര്‍ഷിച്ചത്?\nകഴിവ് (merti) അംഗീകരിക്കുന്നതിനും അതിന് പിന്തുണ നല്‍കുന്നതിനുമുള്ള മികവ്. ഒരു കാര്യം അദ്ദേഹത്തിന് ബോദ്ധ്യപ്പെട്ടാല് അദ്ദേഹം വലിപ്പച്ചെറുപ്പം നോക്കാതെ നമ്മുടെ കൂടെ നില്‍ക്കും. എനിക്കങ്ങിനെ പല അനുഭവങ്ങള് ഉണ്ടായിട്ടുണ്ട്. ഒരു ജാഡയുമില്ലാത്ത നേതാവായിരുന്നു അദ്ദേഹം. സ്രാവുകള്‍ക്കൊപ്പം നീന്തുമ്പോള് എന്ന എന്റെ ആതമ്കഥയില് 'ലീഡര്' എന്ന ശീര്‍ഷകത്തില് ഒരദ്ധ്യായം തന്നെയുണ്ട്. നായനാരും എ.കെ. ആന്റണിയും വി.എസ്. അച്ച്യുതാനന്ദനും വളരെ നല്ല മുഖ്യമന്ത്രിമാരായിരുന്നു. ഉമ്മന്‍ചാണ്ടിയുടെ ആദ്യ ടേമിലും എനിക്ക് ഒരു തരത്തിലുള്ള പ്രയാസവും നേരിടേണ്ടി വന്നിട്ടില്ല.\nഉമ്മന്‍ചാണ്ടി രണ്ടാം വട്ടം മുഖ്യമന്ത്രിയായപ്പോള് താങ്കളുടെ ഔദ്യോഗിക ജിവിതത്തില് ചില സംഘര്‍ഷങ്ങളുണ്ടായിട്ടുണ്ട്. എന്തുകൊണ്ടായിരിക്കാം അങ്ങിനെയുണ്ടായത് എന്നാണ് താങ്കള് കരുതുന്നത്?\nവല്ലാതെ ജനകീയന് ആവുമ്പോഴുണ്ടാവുന്ന പ്രശ്നമാണിതെന്നാണ് ഞാന് വിചാരിക്കുന്നത്. എല്ലാവരേയും അനുനയിപ്പിച്ച് കൂടെ കൊണ്ടുപോവാനുള്ള സമീപനമാവാം ഉമ്മന്‍ചാണ്ടിക്ക് പ്രശ്നമുണ്ടാക്കുന്നത്. ഇപ്പോള് തിരിഞ്ഞുനോക്കുമ്പോള് എനിക്കങ്ങിനെയാണ് തോന്നുന്നത്. പരമവാധി സഹായം എല്ലാവര്‍ക്കും ചെയ്യണമെന്ന ചിന്തകൊണ്ട് സംഭവിക്കുന്നതാണത്.\nപിണറായി വിജയനെ ഉമ്മന്‍ചാണ്ടിയില്‍നിന്നു വ്യത്യസ്തനാക്കുന്നത് എന്താണ്?\nഅതില് പ്രധാനം പിണറായി വിജയന് പ്രതിനിധാനം ചെയ്യുന്ന പാര്‍ട്ടിയുടെ വ്യത്യസ്്തതയാണ്. കമ്മ്യൂണിസ്റ്റ് പാര്‍ട്ടി ഭരിക്കുന്ന ചൈനയിലെ നേതാക്കള്‍ക്ക് ചില വ്യത്യസ്തതകളില്ലേ? കമ്മ്യൂണിസ്റ്റ് പാര്‍ട്ടിയില് പ്രവര്‍ത്തിക്കുന്ന നേതാക്കള്‍ക്ക് ചില സവിശേഷതകളുണ്ടാവും.\nപാര്‍ട്ടിക്കും അതീതനായി പിണറായി വളരുകയാണെന്ന വിമര്‍ശം ഇടക്കാലത്തുണ്ടായിരുന്നു. പിണറായി വിജയനില് ഒരു ഏകാധിപതിയുണ്ടെന്ന ആരോപണം താങ്കള് ശരിവെയ്ക്കുന്നുണ്ടോ?\nഞാന് അദ്ദേഹത്തിന്റെ കൂടെ ജോലി ചെയ്തിട്ടണ്ട്. എനിക്കങ്ങിനെ അനുഭവപ്പെട്ടിട്ടില്ല. അദ്ദേഹം വളരെ ശ്രദ്ധാപൂര്‍വ്വം നയങ്ങളും തീരുമാനങ്ങളും എടുക്കുന്നുണ്ടെന്നാണ് എനിക്ക് തോന്നിയിട്ടുള്ളത്. അദ്ദേഹത്തിന്റെ പാര്‍ട്ടിക്ക് ശ്രേയസ്സുണ്ടാക്കുന്ന തീരുമാനങ്ങളാണ് അദ്ദേഹം എടുക്കുന്നത്. വിജയമാണ് എല്ലാ തീരുമാനങ്ങളുടെയും ആത്യന്തിക മാനദണ്ഡം. അദ്ദേഹത്തിന്റെ സമീപനങ്ങളെയാണല്ലോ ഏകാധിപത്യം എന്നൊക്കെ വിമര്‍ശിക്കുന്നത്. ജനങ്ങള്‍ക്ക് അവ സ്വീകാര്യമാണെങ്കില് പിന്നെയെന്താണ് കുഴപ്പം.\nഔദ്യോഗിക ജീവിതത്തിന്റെ അവസാനഘട്ടത്തില് ഷൊര്‍ണൂര് മെറ്റല് ഇന്‍ഡസ്ട്രിസ് എം.ഡിയായി നിയമിക്കപ്പെട്ടപ്പോള് അതില് ഒരു നീതികേട് താങ്കള്‍ക്ക് അനുഭവപ്പെട്ടിരുന്നോ?\nഇല്ല. മെറ്റല് ഇന്‍ഡസ്ട്രിസില് പോയതുകൊണ്ട് എനിക്ക് പരശുരാമന്റെ മഴുവുണ്ടാക്കാന് പറ്റി. പാലക്കാട് ജില്ലയുടെ സൗന്ദര്യം ആസ്വദിക്കാന് കഴിഞ്ഞു. ഏതു മാറ്റവും ഒരവസരമായി കാണുന്ന ആളാണ് ഞാന്.\nലോ ആന്റ് ഓര്‍ഡര് ഡി.ജി.പി. ആവാന് കഴിഞ്ഞില്ലെന്നതില് നീതിനിഷേധം ഉണ്ടായിരുന്നില്ലേ?\nഅതിപ്പോള് പിണറായി സര്‍ക്കാര് ആദ്യമായി അധികാരമേറ്റ ശേഷം ബെഹ്റയെ ആ സ്ഥാനത്തേക്ക് കൊണ്ടുവന്നു. ബെഹ്റ എന്റെ ജൂനിയറായിരുന്നു. അന്ന് കിട്ടാതിരുന്ന ഒരു കാര്യം പിന്നീട് കിട്ടിയില്ല എന്ന് പറയുന്നതില് അര്‍ത്ഥമില്ല.\nതാങ്കള് അര്‍ഹിച്ചിരുന്ന ഒരു പോസ്റ്റ് നഷ്ടമായതിനെക്കുറിച്ചാണ് ചോദിച്ചത്?\nഅതിലൊരു കാര്യമുണ്ട്. നമ്മള് ഡ്രൈവറുടെ സീറ്റിലിരിക്കുമ്പോള് ഒരാള്‍ക്കേ ഡ്രൈവ് ചെയ്യാന് പറ്റുകയുള്ളു.\nപിണറായി വിജയന് എന്ന മുഖ്യമന്ത്രി നീതികേട് കാണിച്ചു എന്ന് താങ്കള് കരുതുന്നില്ല എന്നാണോ?\nവാളയാറിലെ അമ്മയ്ക്ക് നീതി കിട്ടിയോ അലന്-താഹ എന്ന പയ്യന്മാര്‍ക്ക് നീതി കിട്ടിയോ അതുപോലെ പെരിയയില് രണ്ട് ചെറുപ്പക്കാര് കൊല്ലപ്പെട്ട കേസില് സര്‍ക്കാര് പ്രതികള്‍ക്ക് വേണ്ടി ഉന്നത കോടതിയില് പോയപ്പോള് ആ ചെറുപ്പക്കാരുടെ ബന്ധുക്കള്‍ക്ക് നീതി കിട്ടിയോ എന്നൊക്കെയുള്ള ചോദ്യങ്ങള് പോലെയാണത്.\nഈ മൂന്നു വിഷയങ്ങളിലും നീതികേടുണ്ടായി എന്നാണ് പൊതുവെയുള്ള വിലയിരുത്തല്. അപ്പോള് താങ്കളുടെ കാര്യത്തിലും അതുതന്നെയാണുണ്ടായതെന്നാണോ?\nഅതിനെ നീതികേടെന്നല്ല ഞാന് പറയുന്നത്. അതാണ് ഇപ്പോള് കേരളത്തിന്റെ നീതിബോധം.\nആ നീതിബോധം ശരിയാണെന്ന് പറയനാവുമോ?\nബഹുഭൂരിപക്ഷം ജനങ്ങളും അതിനെ ശരിവെയ്ക്കുന്നതല്ലേ നമ്മള് കണ്ടത്.\nഅതില് ഒരു പ്രശ്നമുണ്ട്. ക്രിസ്തുവിനെ കുരിശില് തറയ്ക്കാന് ജനക്കൂട്ടം ആവശ്യപ്പെട്ടത് നീതിയായിരുന്നുവെന്ന് നമുക്ക് പറയാന് കഴിയുമോ? ഈ സര്‍ക്കാരിനെ ജനങ്ങള് വീണ്ടും തിരഞ്ഞെടുത്തു എന്നതുകൊണ്ട് മേല്‍പറഞ്ഞ മൂന്നു വിഷയങ്ങളിലും നീതിയുണ്ടായി എന്ന് പറയാനാവുമോ?\nകേരളത്തിലെ ജനങ്ങളുടെ നീതിബോധത്തെക്കുറിച്ചാണ് ഞാന് പറഞ്ഞത്. ഇതല്ല കേരളത്തിലെ ജനങ്ങളുടെ നീതിബോധമെന്ന് താങ്കള്‍ക്ക് പറയാന് പറ്റുമോ?\nജനങ്ങളുടെ നീതിബോധം മറിച്ചായിരുന്നെങ്കില് പിണറായി സര്‍ക്കാരിന് തുടര്‍ച്ചയുണ്ടാവുമായിരുന്നില്ല എന്നാണോ താങ്കള് ധ്വനിപ്പിക്കുന്നത്?\nതാങ്കള് അത് പറഞ്ഞുകഴിഞ്ഞല്ലോ!\nതാങ്കള് പീലാത്തോസിനെപ്പോലെ സംസാരിക്കുന്നു?\nഞാനിപ്പോള് അത് മനസ്സില് വിചാരിച്ചതേയുള്ളു(ചിരിക്കുന്നു).\nപക്ഷേ, പീലാത്തോസിനെപ്പോലെ കൈ കഴുകേണ്ടതുണ്ടോ?\nകേരളത്തിലെ നീതിബോധം അങ്ങിനെയാണെന്നുള്ളത് യാഥാര്‍ത്ഥ്യമാണ്. അത് നമ്മള് കാണാതിരുന്നിട്ട് കാര്യമില്ല.\nContent Highlights: India won't beatheist country, says Jacob Thomas\nഅഴിമതിക്കേസ് ഹൈക്കോടതി റദ്ദാക്കി; സത്യം ജയിച്ചെന്ന് ജേക്കബ് തോമസ്\nഔദ്യോഗികരഹസ്യങ്ങൾ വെളിപ്പെടുത്തി: ജേക്കബ് തോമസിനെതിരേ കുറ്റപത്രം\nവെളിച്ചം മങ്ങുമ്പോള് ബള്‍ബ് മാത്രം മാറ്റിയിട്ട് കാര്യമില്ല; നേതൃമാറ്റത്തില് ജേക്കബ് തോമസ്\nഭരണത്തുടർച്ചയുണ്ടായാൽ മന്ത്രിമാർ കൂടുതൽ ധനികരും ദരിദ്രർ കൂടുതൽ ദരിദ്രരും ആകും: ജേക്കബ് തോമസ്


ഇറ്റലിയെ നിഷ്പ്രഭമാക്കി ഫൈനലിസ്സിമ കിരീടം അർജന്റീനക്ക്\nലണ്ടൻ: യൂറോപ്യൻ, ദക്ഷിണ അമേരിക്കൻ ഭൂഖണ്ഡങ്ങളിലെ ഫുട്‌ബോൾ ചാമ്പ്യന്മാർ മാറ്റുരക്കുന്ന ഫൈനലിസ്സിമ കിരീടം അർജന്റീനക്ക്. യൂറോ കപ്പ് ചാമ്പ്യന്മാരായ ഇറ്റലിയെ എതിരില്ലാത്ത മൂന്നു ഗോളിന് കീഴടക്കിയാണ് ലയണൽ മെസിയും സംഘവും ഒരു വർഷത്തിനിടെ രണ്ടാം കിരീടം സ്വന്തമാക്കുന്നത്. കോപ ജേതാക്കൾക്കു വേണ്ടി ലൗത്താറോ മാർട്ടിനസ്, എയ്ഞ്ചൽ ഡിമരിയ, പൗളോ ഡിബാല എന്നിവർ ഗോളുകൾ നേടി. ലൗത്താറോയുടെയും ഡിബാലയുടെയും ഗോളുകൾക്ക് മെസിയും ഡിമരിയക്ക് ലൗത്താറോയും വഴിയൊരുക്കി.\nമൂന്നു പതിറ്റാണ്ടിനു ശേഷം പുനരാരംഭിച്ച വൻകരാ ജേതാക്കൾ തമ്മിലുള്ള സൂപ്പർ പോരാട്ടത്തിന് സൂപ്പർ താരങ്ങളടങ്ങുന്ന മികച്ച നിരകളാണ് അണിനിരന്നത്. രണ്ട് ഡിഫൻസീവ് മിഡ്ഫീൽഡർമാരെ അണിനിരത്തി അർജന്റീന 4-2-3-1 എന്ന ഫോർമേഷനിൽ കളിച്ചപ്പോൾ 4-3-3 ആയിരുന്നു റോബർട്ടോ മാൻചിനി പരിശീലിപ്പിച്ച ഇറ്റലിയുടെ ശൈലി. യൂറോപ്യൻ ചാമ്പ്യന്മാർക്കെതിരെ മികച്ച ഒത്തിണക്കവും അച്ചടക്കവും പാലിച്ച അർജന്റീന ആദ്യപകുതിയിൽ വ്യക്തമായ ആധിപത്യമാണ് പുലർത്തിയത്. സ്വന്തം ഹാഫിൽ ഊന്നിനിന്ന് ലാറ്റിനമേരിക്കക്കാർ നീക്കങ്ങൾ മെനഞ്ഞപ്പോൾ അമിതാവേശം കാണിക്കാതെ കാത്തുനിന്നുള്ള കളിയായിരുന്നു ഇറ്റലിയുടേത്. ലയണൽ മെസ്സിയുടെയും എയ്ഞ്ചൽ ഡിമരിയയുടെയും കാലുകളിൽ പന്തുകിട്ടുമ്പോഴൊക്കെ അർജന്റീനയുടെ നീക്കങ്ങൾക്ക് വേഗത കൈവന്നെങ്കിലും ബൊനുച്ചിയും കെല്ലിനിയും നയിച്ച ഇറ്റാലിയൻ ഡിഫൻസ് ജാഗ്രത പുലർത്തി. ഒരുവേള ബോക്‌സിനു തൊട്ടുപുറത്തുവെച്ച് അർജന്റീനക്ക് അനുകൂലമായി ഫ്രീകിക്ക് ലഭിച്ചെങ്കിലും മെസ്സിയുടെ കിക്കിന് ആൾമതിൽ തടസ്സമായി.\n28-ാം മിനുട്ടിൽ സ്വന്തം ഹാഫിൽ ഇറ്റാലിയൻ താരങ്ങൾ വരുത്തിയ അലസതയാണ് ആദ്യഗോളിന് വഴിതുറന്നത്. ഗോൾകീപ്പർ ഡൊണറുമ്മയിൽ നിന്നാരംഭിച്ച നീക്കം ഭേദിക്കാൻ അർജന്റീനാ താരങ്ങൾ പ്രസ് ചെയ്യുന്നതിനിടെ ജോർജിഞ്ഞോയുടെ കാലിൽ നിന്ന് ലൗത്താറോ മാർട്ടിനസ് പന്ത് റാഞ്ചി മെസ്സിക്കു നൽകി. തന്നെ വട്ടമിട്ടു നിന്ന ഡിലൊറൻസോയെ ശരീരബലത്താൽ മറികടന്ന് ബോക്‌സിൽ കയറിയ മെസ്സി ഗോൾവരയ്ക്കു തൊട്ടരികിൽ വെച്ച് പന്ത് ഗോൾപോസ്റ്റിന് കുറുകെ പാസ് ചെയ്തു. കീപ്പർക്കും പ്രതിരോധത്തിനുമിടയിലൂടെ വന്ന പന്തിൽ കാൽവെച്ച് ലൗത്താറോ ലക്ഷ്യം കണ്ടു. ഗോൾ വഴങ്ങിയ ഇറ്റലി മികച്ച നീക്കങ്ങൾ നടത്താൻ ശ്രമിച്ചെങ്കിലും ക്രിസ്റ്റ്യൻ റൊമേറോയും നിക്കൊളാസ് ഒറ്റമെൻഡിയുമടങ്ങുന്ന പ്രതിരോധം കുലുങ്ങിയില്ല. അതിനിടയിൽ അർജന്റീനയുടെ ചില ആക്രമണങ്ങൾ ഇറ്റാലിയൻ ഗോൾമുഖത്ത് ആശങ്ക പരത്തുകയും ചെയ്തു. അർജന്റീനയുടെ ഒരുഗോൾ ലീഡിൽ കളി ഇടവേളയ്ക്കു പിരിയുമെന്ന് തോന്നിച്ച ഘട്ടത്തിൽ തീർത്തും അപ്രതീക്ഷിതമായാണ് ഡി മരിയയുടെ ഗോൾ വന്നത്. ഗോൾകീപ്പർ എമിലിയാനോ മാർട്ടിനസ് തുടങ്ങിവച്ച നീക്കത്തിൽ പന്ത് സ്വീകരിച്ച ലൗത്താറോ മാർട്ടിനസ് മുന്നോട്ടുകയറി പ്രതിരോധക്കാർക്കിടയിലൂടെ ബോക്‌സിലേക്ക് പാസ് ചെയ്തു. കെല്ലിനിയും ഗോൾകീപ്പറും തമ്മിലുള്ള ആശയക്കുഴപ്പത്തിനിടെ ഡി മരിയ മനോഹരമായൊരു ചിപ്പിലൂടെ ഗോൾ നേടി.\nവാശിയേറുമെന്ന് കരുതിയ രണ്ടാം പകുതി അർജന്റീനയുടെ സമ്പൂർണാധിപത്യത്തിലായിരുന്നു. ഇറ്റലിക്കാർക്ക് പന്ത് തൊടാൻ പോലും നൽകാതെ അർജന്റീന പന്തുതട്ടിയപ്പോൾ അവസരങ്ങൾ ഒന്നൊന്നായി പിറന്നു. ഗോളെന്നുറച്ച മെസിയുടെ ഷോട്ടുകൾ തട്ടിയകറ്റി ഡൊണറുമ്മ വലിയ നാണക്കേടിൽ നിന്ന് ഇറ്റലിയെ രക്ഷിച്ചു. അവസാന മിനുട്ടുകളിൽ ഡിമരിയക്ക് പകരക്കാരനായിറങ്ങിയ ഡിബാല, ഇഞ്ച്വറി ടൈമിന്റെ അവസാന മിനുട്ടിൽ ഇറ്റലിയുടെ ശവപ്പെട്ടിയിൽ അവസാന ആണിയുമടിച്ചു. പന്തുമായി ഓടിക്കയറിയ മെസ്സിയെ തടയാൻ ഇറ്റാലിയൻ പ്രതിരോധത്തിന് കഴിഞ്ഞെങ്കിലും സൂപ്പർതാരത്തിന്റെ കാലിൽ നിന്ന് പന്ത് ലഭിച്ച ഡിബാല അർജന്റീനയുടെ മൂന്നാം ഗോളും കണ്ടെത്തി.


Sunday, February 17, 2019 Last Updated 48 Min 42 Sec ago English Edition\nവൃശ്‌ചികം (വിശാഖം മ്പ, അനിഴം, തൃക്കേട്ട) - ഉദ്ദിഷ്‌ടകാര്യസിദ്ധിക്കു തടസ്സമുണ്ടാകും. യാത്രാക്ലേശവും അലച്ചിലും ഉണ്ടാകും. കര്‍മ്മമേഖലയില് നിന്നും മാറി ചിന്തിക്കും. പുതിയ സംരംഭം തുടങ്ങും. ധനനഷ്‌ടങ്ങള് വരാന് സാധ്യത കാണുന്നു. ധനമിടപാടു കള് ശ്രദ്ധിച്ചു നടത്തുക. സര്‍വ്വകാര്യ പ്രതിബന്ധം ഉണ്ടായേക്കാം.\nമകരം (ഉത്രാടം ണ്ട, തിരുവോണം, അവിട്ടം മ്മ) - നിങ്ങളുടെ ആരൂഢം നന്നായി പരിശോധിപ്പിച്ച് വേണ്ടതു ചെയ്യേണ്ടത് ആവശ്യമായി കാണുന്നു. ധനനഷ്‌ടങ്ങള്, ഇച്‌ഛാഭംഗം, മനോമാന്ദ്യം ഇവയ്‌ക്കു സാധ്യത. ഉച്ചയ്‌ക്കുശേഷം ഗുണകരമായ മാറ്റങ്ങള്. നൂതന സംരംഭങ്ങള്‍ക്കു തുടക്കം കുറിക്കും. പ്രവര്‍ത്തന വിജയവും ധനസമൃദ്ധിയും ഉണ്ടാകും.


ഏറ്റവും മികച്ച ബജറ്റ്: പി.കെ. കൃഷ്ണദാസ് :: Janmabhumi Daily\nFriday 1 February 2019 5:38 pm IST\nതിരുവനന്തപുരം: ഇന്ത്യ കണ്ട ഏറ്റവും മികച്ച ബജറ്റാണ് അവതരിപ്പിച്ചതെന്ന് ബിജെപി ദേശീയ സമിതിയംഗം പി. കെ കൃഷ്ണദാസ്. സന്തുലിതവും സമഗ്രവുമായ വികസനത്തിന് വഴിതെളിയിക്കുന്ന ബജറ്റ് പുതിയൊരു ഇന്ത്യയെ പടുത്തുയര്‍ത്താന് കാരണമാകും. ഭക്ഷ്യസുരക്ഷയ്ക്കും രാഷ്ട്രസുരക്ഷയക്കും ഒരേ പോലെ പ്രാധാന്യം നല്‍കുന്നു.\nപാവപ്പെട്ടവര്‍ക്കും പാര്‍ശ്വവല്‍ക്കരിക്കപ്പെട്ടവര്‍ക്കും പരിഗണന നല്‍കുന്നു. നോട്ടു നിരോധനം ലക്ഷ്യം കണ്ടു. അതിലൂടെ കള്ളപ്പണം കണ്ടെത്താനും നികുതി വരുമാനം കൂട്ടാനും സാധിച്ചു. ഈ പണം ഉപയോഗിച്ച് സാധാരണക്കാര്‍ക്ക് സഹായവും ആശ്വാസവും നല്‍കുന്ന പദ്ധതികളാണ് പ്രഖ്യാപിച്ചിരിക്കുന്നത്.\nഅസംഘടിത മേഖലയക്കും കര്‍ഷകര്‍ക്കും ആബാലവൃദ്ധം ജനങ്ങള്‍ക്കും ഗുണകരമായ ഇത്തരമൊരു ബജറ്റ് കോണ്‍ഗ്രസിന് സ്വപ്‌നത്തില് പോലും ചിന്തിക്കാനാവില്ല. കൃഷ്ണദാസ് പ്രസ്താവനയില് പറഞ്ഞു.


ജനത്തിന് ഒരു ഉപകാരവുമില്ലാത്ത സര്‍ക്കാറാണ് കേരളം ഭരിക്കുന്ന ഇടത് സര്‍ക്കാര്; രാഷ്ട്രീയ കൊലപാതകങ്ങളും ബന്ധു നിയമനങ്ങളും സ്വജനപക്ഷപാതവും ആണ് സർക്കാരിന്‍റെ മുഖമുദ്ര; പി ആർ ഏജൻസിയെ വച്ച് മുഖം മിനുക്കാൻ ശ്രമിച്ചാൽ വിജയിക്കില്ല; പിണറായിക്കെതിരെ ചെന്നിത്തല\nതിരുവനന്തപുരം: ജനത്തിന് ഒരു ഉപകാരവുമില്ലാത്ത സര്‍ക്കാറാണ് കേരളം ഭരിക്കുന്ന ഇടത് സര്‍ക്കാരെന്ന് പ്രതിപക്ഷ നേതാവ് രമേശ് ചെന്നിത്തല. പ്രകടപത്രികയിലെ വാഗ്ദാനങ്ങൾ പൂർത്തിയാക്കിയെന്നു പറയുന്നത് അവകാശവാദം മാത്രം.രാഷ്ട്രീയ കൊലപാതകങ്ങളും ബന്ധു നിയമനങ്ങളും സ്വജനപക്ഷപാതവും ആണ് സർക്കാരിന്‍റെ മുഖമുദ്ര. നവകേരള നിർമാണത്തിൽ ഒരിഞ്ച് പോലും സർക്കാർ മുന്നോട്ട് പോയില്ല.\nരണ്ട് വർഷമായിട്ടും നവകേരള പ്രതിജ്ഞ പുതുക്കാം എന്ന് മാത്രമാണ് മുഖ്യമന്ത്രി പറയുന്നത്. റിബിൾഡ് കേരള മല എലിയെ പ്രസവിച്ച പോലെയാണ്. ഏത് സർക്കാരും നടപ്പാക്കുന്ന പദ്ധതികൾ മാത്രമേ ഈ സർക്കാരും ചെയ്തിട്ടുള്ളൂ. പുതിയ ഒരു പദ്ധതിയും ഇല്ല.\nപ്രളയത്തിന് ശേഷം മുഖ്യമന്ത്രിയുടെ ദുരിതാശ്വാസ നിധി ശരിയായി ഉപയോഗിക്കുന്നില്ല. 2000 കോടി രൂപ ഇപ്പോഴും കെട്ടിക്കിടക്കുന്നു.ലോകബാങ്ക് സഹായം പോലും സർക്കാർ വകമാറ്റി ചെലവാക്കി. 2000 കോടിയുടെ തീരദേശ പാക്കേജിൽ നിന്നും ഒരു രൂപ പോലും ചെലവക്കിയില്ല.\nഇന്‍ഷുറന്‍സ് സുരക്ഷ ക്യാമ്പയിനുമായി എസ്ബിഐ ലൈഫ്


Saturday 17 September 2011 5:25 pm IST\nകൊച്ചി: മധ്യസ്ഥ ശ്രമങ്ങള് തീരും വരെ കോലഞ്ചേരി പള്ളിയില് ഓര്‍ത്തഡോക്സ്, യാക്കോബായ വിഭാഗങ്ങള് പ്രവേശിക്കരുതെന്ന് ഹൈക്കോടതി മീഡിയേഷന് സെല്ലിന്റെ ചുമതലയുള്ള ജസ്റ്റിസ് തോട്ടത്തില് ബി. രാധാകൃഷ്ണന് നിര്‍ദ്ദേശിച്ചു. പ്രശ്നം പരിഹരിക്കുന്നതില് പരാജയപ്പെട്ടുവെന്ന് കോടതി നിയോഗിച്ച സെല് അറിയിച്ചതിനെ തുടര്‍ന്നാണ് ഉത്തരവ്. അതേസമയം പ്രശ്നം ഒത്തുതീര്‍ക്കാന് ജില്ലാ കളക്ടറുടെ അധ്യക്ഷതയില് ഇരു സഭാ നേതൃത്വങ്ങളും തമ്മില് നടന്ന ചര്‍ച്ച അവസാനിച്ചു. ഇരുവിഭാഗവും സമവായത്തിന് ശ്രമിക്കണമെന്നും ക്രമസമാധാനം പാലിക്കണമെന്നും തോട്ടത്തില് ബി.രാധാകൃഷ്ണന് ആവശ്യപ്പെട്ടു. ഇതു സംബന്ധിച്ച നിര്‍ദ്ദേശം പോലീസിന് നല്‍കി. തുടര്‍ന്ന് ഐ.ജി, എസ്.പി എന്നിവരടങ്ങുന്ന സംഘം കോലഞ്ചേരിയിലെത്തി ഇരുവിഭാഗങ്ങളെയും കോടതി തീരുമാനം അറിയിച്ചു. നിരാഹാര സമരം തുടരുന്ന ഓര്‍ത്തഡോക്സ് സഭാധ്യക്ഷനോട് സമരത്തില് നിന്ന് പിന്മാറണമെന്നും പൊലീസ് ആവശ്യപ്പെട്ടു. അതേസമയം തര്‍ക്കത്തില് ഓര്‍ത്തഡോക്സ് വിഭാഗത്തിന് അനുകൂലമായ കോടതി വിധി നടപ്പാക്കാത്തതില് പ്രതിഷേധിച്ച് ഓര്‍ത്തഡോക്സ് സഭാ വിശ്വാസികള് ഞായറാഴ്ച മുഖ്യമന്ത്രി ഉമ്മന്‍ചാണ്ടിയുടെ പുതുപ്പള്ളിയിലെ വീട്ടിലേക്ക് മാര്‍ച്ച് നടത്തും. പുതുപ്പള്ളി സെന്റ് ജോര്‍ജ്ജ് ചര്‍ച്ചിന്റെ നേതൃത്വത്തിലാണ് പകല് 11 ന് മാര്‍ച്ച് സംഘടിപ്പിക്കുന്നതെന്ന് വികാരി ഫാ. തോമസ് അബ്രഹാം വാര്‍ത്താസമ്മേളനത്തില് അറിയിച്ചു. കോടതിവിധി നടപ്പാക്കുന്നതില് വീഴ്ച വരുത്തുന്ന മുഖ്യമന്ത്രി എങ്ങനെയാണ് നീതിയും നിയമവും അതിന്റെ വഴിക്കുപോകുമെന്ന് പറയുന്നതെന്ന് വ്യക്തമാക്കണമെന്നും അദ്ദേഹം ആവശ്യപ്പെട്ടു.\nമുഖ്യമന്ത്രിയെ വരുതിയിലാക്കി നേട്ടം കൊയ്യാന് ശ്രമം സഭാ തര്‍ക്കം അക്രമാസക്തം\nസഭാ തര്‍ക്കം വീണ്ടും; ഇരുമുന്നണികള്‍ക്കും അഗ്നിപരീക്ഷ\nതര്‍ക്കങ്ങള്‍ക്ക് രാഷ്ട്രീയ ഇന്ധനം\nഉമ്മന്‍ചാണ്ടി രാജി വയ്ക്കണമെന്ന് വി.എസും പിണറായിയും\nമാലിന്യം വിളപ്പില്‍ശാലയില് കയറ്റില്ലെന്ന് സമരസമിതി; സര്‍ക്കാര് നീക്കം പാളി\n10.60 ലക്ഷം കോടിയുടെ കല്‍ക്കരി കുംഭകോണം\nവിവാദസിനിമ: യൂട്യൂബിനെ വിലക്കാനാവില്ലെന്ന് യുഎസ് കോടതി


ഡല്‍ഹി ആരോഗ്യമന്ത്രിയുടെ വീട്ടില് മോഷണം; കള്ളന്മാര്‍ക്കും സാമൂഹ്യവിരുദ്ധര്‍ക്കും പോലീസിനെ ഭയമില്ലാതായതായി മന്ത്രി\nഇന്ധന വിലയില് വര്‍ധനവ്; പെട്രോളിന് 1.59 രൂപയും ഡീസലിന് 1.31 രൂപയും കൂടി\nപരമ്പര സ്വന്തമാക്കാൻ ഇന്ത്യ; ടോസ്, ആദ്യം ബാറ്റ് ചെയ്യും (ലൈവ്)\nനെഹ്റു അനവസരത്തിൽ വെടിനിർത്തൽ പ്രഖ്യാപിച്ചത് പാക് അധീന കാഷ്മീരുണ്ടാകാൻ കാരണമായി; അമിത് ഷാ\nമുംബൈ വിമാനത്താവളത്തിൽ നിന്ന് 71 ലക്ഷം രൂപയുടെ വിദേശ കറൻസി സിഐഎസ്എഫ് പിടികൂടി\nഇന്ത്യൻ സേന തകർത്ത ബാലാക്കോട്ടിലെ ജയ്ഷെ കേന്ദ്രങ്ങൾ പ്രവർത്തനമാരംഭിച്ചതായി റിപ്പോർട്ട്\nപൗരന്മാരുടെ മുഖം തിരിച്ചറിയാന് കേന്ദ്രസര്‍ക്കാര്\nകുതിച്ചുയര്‍ന്ന് സവാള വില; കിലോയ്ക്ക് 50 രൂപയ്ക്ക് മുകളില്\nമതസ്പര്‍ദ്ധയുണ്ടാക്കുന്ന തരത്തില് പ്രസംഗിച്ചു; പാ രഞ്ജിത്തിനെതിരെ കേസ്\nതഞ്ചാവൂര്: മതസ്പര്‍ദ്ധയുണ്ടാക്കുന്ന രീതിയില് പ്രസംഗിച്ചുവെന്ന പരാതിയില് സംവിധായകന് പാ രഞ്ജിത്തിനെതിരേ പോലീസ് കേസെടുത്തു. ഹിന്ദു മക്കള് കക്ഷി നേതാവ് കാ ബാല നല്‍കിയ പരാതിയിലാണ് തഞ്ചാവൂര് തിരുപ്പനന്തല് പോലിസ് കേസെടുത്തത്. രാജരാജ ചോളന് ഒന്നാമനെതിരെയുള്ള പരാമര്‍ശത്തിന്റെ അടിസ്ഥാനത്തിലാണ് പരാതി.\nജൂണ് അഞ്ചിനാണ് കേസിനാസ്പദമായ സംഭവം. കുംഭകോണത്തിന് സമീപം തിരുപ്പനന്തലില് ദളിത് സംഘടനയായ നീല പുഗള് ഇയക്കം സ്ഥാപക നേതാവ് ഉമര് ഫറൂഖിന്റെ ചരമ വാര്‍ഷിക ചടങ്ങില് പ്രസംഗിക്കുമ്പോഴായിരുന്നു പാ രഞ്ജിത്തിന്റെ വിവാദ പരാമര്‍ശം. നീലം പന്‍പാട്ട് മയ്യം എന്ന സംഘടനയുടെ നേതാവ് കൂടിയാണ് പാ രഞ്ജിത്ത്.\nരാജരാജ ചോളന്റെ കാലത്ത് ദളിതരുടെ ഭൂമി പിടിച്ചെടുത്തെന്നും ദളിത് വിഭാഗങ്ങളെ അടിച്ചമര്‍ത്തിയെന്നുമായിരുന്നു പാ രഞ്ജിത് പറഞ്ഞത്. രാജരാജ ചോളന്റെ കാലത്താണ് ദേവദാസി സമ്പ്രദായം വ്യാപകമാകുന്നതെന്നും, ഇപ്പോഴുള്ള പല ക്ഷേത്രങ്ങളും ദളിതരുടേതായിരുന്നുവെന്നും പാ രഞ്ജിത്ത് പറയുകയുണ്ടായി. ഇതിന്റെ വീഡിയോ സാമൂഹിക മാധ്യമങ്ങളില് വൈറലായതോടെ രഞ്ജിത്തിനെതിരേ കടുത്ത വിമര്‍ശനമാണ് സോഷ്യല് മീഡിയയില് ഉയരുന്നത്. ഹൈന്ദവ സംഘടനകളുടെ വധഭീഷണിയും പാ രഞ്ജിത്ത് നേരിടുന്നുണ്ട്.\nഇത് കൂടാതെ, പശുവിനെ ദൈവമായി കാണുന്നവരാണ് ഹിന്ദുക്കളെങ്കില് ആ ദൈവത്തെ തിന്നുന്നവനാണ് താന് എന്ന് രഞ്ജിത്ത് പറയുന്ന വീഡിയോയും വ്യാപകമായി പ്രചരിക്കുന്നുണ്ട്.\nകലാപമുണ്ടാക്കാനുള്ള ശ്രമം, രണ്ട് വിഭാഗങ്ങള് തമ്മിലുള്ള ശത്രുത വളര്‍ത്തുക തുടങ്ങിയവയ്‌ക്കെതിരെയുള്ള സെക്ഷന് 153, 153(A)1 എന്നീ വകുപ്പുകള് പ്രകാരമാണ് പാ രഞ്ജിത്തിനെതിരേ കേസെടുത്തിരിക്കുന്നത്.\nപാലായില് വോട്ടെടുപ്പ് ആരംഭിച്ചു\nജന്മസാഫല്യം: എഴുപത്തിനാലാം വയസ്സില് ഇരട്ടക്കുട്ടികളുടെ അമ്മയായി മംഗയ്യമ്മ\nപാകിസ്ഥാന് ഇന്ത്യ സംഘര്‍ഷത്തില് ഇസ്രായേലിന്റെ താത്പര്യം\nചന്ദ്രയാൻ2: സോഫ്റ്റ് ലാൻഡിങ്ങിനിടെ സിഗ്നൽ നഷ്ടപ്പെട്ടു


കോൺഗ്രസിന്റെ സഹായമില്ലാതെ ദൽഹിയിൽ7ലോക്സഭാ സീറ്റുകളും നേടുമെന്ന് അരവിന്ദ് കെജ്‌രിവാൾ | DoolNews\nകോൺഗ്രസിന്റെ സഹായമില്ലാതെ ദൽഹിയിൽ7ലോക്സഭാ സീറ്റുകളും നേടുമെന്ന് അരവിന്ദ് കെജ്‌രിവാൾ\nTuesday, 12th March 2019, 4:54 pm\nന്യൂദൽഹി: വരുന്ന ലോക്സഭാ തെരഞ്ഞെടുപ്പിൽ ദൽഹിയിലുള്ള7സീറ്റുകളും ആം ആദ്മി പാർട്ടി തന്നെ നേടുമെന്ന് ദൽഹി മുഖ്യമന്ത്രിയും എ.എ.പി. നേതാവുമായ അരവിന്ദ് കെജ്‌രിവാൾ. കോൺഗ്രസുമായി സഖ്യമുണ്ടാക്കാനായി ഏറെ നാളുകളായി എ.എ.പി. ശ്രമിക്കുകയായിരുന്നു. എന്നാൽ തുടക്കത്തിൽ ഇതിനെ പിന്തുണച്ച കോൺഗ്രസ്, പാർട്ടിയുടെ പ്രാദേശിക നേതാക്കളുടെ എതിർപ്പിനെ തുടർന്ന് തീരുമാനത്തിൽ നിന്നും പിന്മാറുകയായിരുന്നു. ഇതിനെ തുടർന്നാണ് കെജ്‌രിവാളിന്റെ പ്രസ്താവന.\nAlso Read മോദിയുടെ ബിരുദ സര്‍ട്ടിഫിക്കറ്റ് പോലെ ബി.ജെ.പിയുടെ വെബ്‌സൈറ്റും മോഷണം പോയോ?\n“സഖ്യത്തിന് കോൺഗ്രസ് ഇല്ല എന്ന കാര്യമാണ് മാധ്യമങ്ങളിലൂടെ ഞങ്ങൾ അറിഞ്ഞത്. ദൽഹിയിലെ കോൺഗ്രസ് സംസ്ഥാന അധ്യക്ഷ ഷീല ദീക്ഷിത്തും ഇതേ കാര്യം തന്നെ പറഞ്ഞു. ഞങ്ങൾ നടത്തിയ സർവേ പ്രകാരം ആം ആദ്മി ലോക്സഭാ തെരഞ്ഞെടുപ്പിൽ ഏഴ് സീറ്റുകളും നേടും. ഇതിനു ഞങ്ങൾക്ക് കോൺഗ്രസിന്റെ സഹായം ആവശ്യമില്ല.” അരവിന്ദ് കെജ്‌രിവാൾ ദൽഹിയിൽ മാധ്യമങ്ങളോടായി പറഞ്ഞു.\nബി.ജെ.പി. ഭരിക്കുന്ന പ്രദേശങ്ങളിൽ കേന്ദ്ര സർക്കാർ വാരിക്കോരി പാരിദോഷികങ്ങളും സഹായങ്ങളും നൽകുന്നുണ്ടെന്നും കഴിഞ്ഞ 70 വർഷമായി ദൽഹി ഇത് സഹിക്കുകയാണെന്നും ദൽഹി വരുമാനനികുതിയായി 1,50,000 കോടി നൽകുമ്പോഴും ഈ അവഗണന നേരിടേണ്ടി വരികയാണെന്നും കെജ്‌രിവാൾ പറഞ്ഞു. ദൽഹിയിൽ ഇനിയും പല കാര്യങ്ങളും ചെയ്തു തീർക്കണ്ടതുണ്ടെന്നും, ദൽഹിക്ക് സംസ്ഥാന പദവി ലഭിച്ചാൽ മാത്രമേ അത് പൂർത്തിയാക്കാനാകൂ എന്നും കെജ്‌രിവാൾ വ്യക്തമാക്കി. മോദിയും അമിത് ഷായും രാജ്യത്തിന് ദോഷം മാത്രമാണ് ചെയ്യുന്നതെന്നും കെജ്‌രിവാൾ കുറ്റപ്പെടുത്തി.\nAlso Read “കാവല്‍ക്കാരന് കള്ളനാണ് “പരാമര്‍ശം; രാഹുലിനെതിരെ കേസെടുക്കണമെന്ന ആവശ്യവുമായി സുരക്ഷാ ജീവനക്കാരുടെ സംഘടന\nഇന്നലെയാണ് സഖ്യം വേണ്ട എന്ന അന്തിമ തീരുമാനത്തിലേക്ക് കോൺഗ്രസ് ദേശീയ അധ്യക്ഷൻ രാഹുൽ ഗാന്ധി എത്തിച്ചരുന്നത്. ലോക്സഭാ തെരഞ്ഞെടുപ്പ് നേരിടാൻ പാർട്ടി അണികളോട് തയാറാകാൻ രാഹുൽ ഗാന്ധി നിർദ്ദേശം നൽകി. ഇനിയുള്ള പ്രവർത്തനങ്ങൾ പാർട്ടി പ്രവർത്തകരാണ് ചെയ്യേണ്ടതെന്നും ദൽഹിയിലെ ഏഴ് സീറ്റുകളും കോൺഗ്രസിന്റെ കൈപ്പിടിയിലാക്കാൻ പ്രവർത്തിക്കണമെന്നും രാഹുൽ ഗാന്ധി അണികളെ ഉപദേശിച്ചു. കോൺഗ്രസിന് മാത്രമേ ദൽഹിയിലും ഇന്ത്യയിലും മാറ്റം കൊണ്ട് വരാൻ സാധിക്കൂവെന്നു ജനങ്ങളെ ബോധ്യപ്പെടുത്തേണ്ടതുണ്ടെന്നും രാഹുൽ ഗാന്ധി അണികളോടായി പറഞ്ഞു.


പാകിസ്ഥാന് 46 റണ്‍സിന്റെ ലീഡ് | Pakistan runs through England tail - Malayalam Oneindia\nപാകിസ്ഥാന് 46 റണ്‍സിന്റെ ലീഡ്\nമാഞ്ചസ്റര്: ഇംഗ്ലണ്ടിനെതിരായ രണ്ടാമത്തെ ടെസ്റില് പാകിസ്ഥാന് 46 റണ്‍സിന്റെ ഒന്നാം ഇന്നിംഗ്സ് ലീഡ്. പാകിസ്ഥാന്റെ ഒന്നാം ഇന്നിംഗ്സ് സ്കോറായ 403നെതിരെ ഇംഗ്ലണ്ടിന് 357 റണ്‍സ് മാത്രമേ എടുക്കാനായുള്ളൂ.\nരണ്ടിന് 204 എന്ന നിലയില് മൂന്നാം ദിവസമായ ജൂണ് രണ്ട് ശനിയാഴ്ച ബാറ്റിംഗ് പുനരാരംഭിച്ച ഇംഗ്ലണ്ടിനു വേണ്ടി മൈക്കല് വോഗനും (120) ഗ്രഹാം തോര്‍പ്പും (138) സെഞ്ച്വറി നേടി. എന്നാല് 282ല്‍വച്ച് തോര്‍പ്പ് വീണതോടെ ഇംഗ്ലണ്ട് തകര്‍ച്ചയിലേക്ക് കൂപ്പുകുത്തി. 75 റണ്‍സെടുക്കുന്നതിനിടയില് ഇംഗ്ലണ്ടിന്റെ ശേഷിച്ച ഏഴു വിക്കറ്റുകളും വീണു.\nഒരു വശത്ത് വിക്കറ്റുകള് വീണു കൊണ്ടിരുന്നപ്പോള് ഉറച്ചു നിന്ന മുന് ക്യാപ്റ്റന് അലക് സ്റ്യൂവര്‍ട്ട് മാത്രമാണ് തീ പാറുന്ന പാക് ബൗളിംഗിനെ അതിജീവിച്ചത്. സ്റ്യുവര്‍ട്ട് പുറത്താകാതെ 40 റണ്‍സെടുത്തു.\nപാകിസ്ഥാനു വേണ്ടി ഓള്‍റൗണ്ടര് അബ്ദുള് റസാഖ് മൂന്ന് വിക്കറ്റ് വീഴ്ത്തി. സഖ്ലൈന് മുഷ്താഖും ക്യാപ്റ്റന് വഖാര് യൂനസും രണ്ട് വിക്കറ്റ് വീതം വീഴ്ത്തിയപ്പോള് വസീം അക്രം ഒരു വിക്കറ്റ് നേടി.


'കുമ്മനടിക്കേണ്ട എന്ന് കരുതി കള്ള നോട്ടടിച്ച രാജ്യസ്നേഹി'; കള്ളനോട്ടടി വിഷയത്തിൽ ബിജെപിക്കെതിരെ ട്രോൾ ആക്രമണം- BJP leader arrested for making fake currency, trolls in social media\n‘കുമ്മനടിക്കേണ്ട എന്ന് കരുതി കളള നോട്ടടിച്ച രാജ്യസ്നേഹി’; കളളനോട്ടടി വിഷയത്തിൽ ബിജെപിക്കെതിരെ ട്രോൾ ആക്രമണം\n'കുമ്മനടിക്കേണ്ട എന്ന് കരുതി കളള നോട്ടടിച്ച രാജ്യസ്നേഹി'; കളളനോട്ടടി വിഷയത്തിൽ ബിജെപിക്കെതിരെ ട്രോൾ ആക്രമണം\nനോട്ട് ക്ഷാമം രാജ്യത്ത് രൂക്ഷമായതിനാല് ജനങ്ങളെ സഹായിക്കാനായിരുന്നു ഈ നോട്ടടിയെന്നാണ് പലരും പറയുന്നത്\nതൃശൂർ: നരേന്ദ്ര മോദി സർക്കാർ 500, 1000 നോട്ടുകൾ നിരോധിച്ചപ്പോൾ അത് കള്ളനോട്ടിനും കള്ളപ്പണത്തിനുമെതിരെ നടപ്പിലാക്കിയ വിപ്ലവകരമായ തീരുമാനമാണ് എന്നായിരുന്നു സംഘപരിവാര് അനുകൂലികളുടെ ന്യായീകരണം. അതിനായി വലിയ പ്രചരണ ജാഥകളും കാംപെയ്നുകളും കേരളത്തിലും മറ്റും ബിജെപി ഒരുക്കിയിരുന്നു. ഇത്തരത്തിൽ കള്ളപ്പണ മുന്നണികൾക്കെതിരെ എന്ന പേരിൽ ശോഭാ സുരേന്ദ്രൻ നയിച്ച മാർച്ചിൽ പങ്കെടുത്ത യുവമോർച്ചാ നേതാവ് പോലും കള്ളനോട്ട് അടിക്കാനുള്ള സംവിധാനവുമായി തൃശൂരില് പിടിയിലായത് ബിജെപിക്ക് ചെറിയ ക്ഷീണമല്ല ഉണ്ടാക്കിയത്. ബിജെപിക്കെതിരെ കടുത്ത ട്രോൾ ആക്രമണമാണ് സോഷ്യല്‍മീഡിയയിൽ നടക്കുന്നത്.\nഒബിസി മോര്‍ച്ച കൈപ്പമംഗലം നിയോജക മണ്ഡലം സെക്രട്ടറി രാകേഷ് ഏരാച്ചേരിയാണ് കള്ളനോട്ടടിക്കാനുള്ള സംവിധാനത്തോടൊപ്പം പൊലീസ് പിടിയിലായത്. ഇതോടെയാണ് നവമാധ്യമങ്ങളില് ട്രോള് ചാകരക്ക് വഴിയൊരുങ്ങിയിരിക്കുന്നത്.\nനോട്ട് ക്ഷാമം രാജ്യത്ത് രൂക്ഷമായതിനാല് ജനങ്ങളെ സഹായിക്കാനായിരുന്നു ഈ നോട്ടടിയെന്നാണ് പലരും പറയുന്നത്. ഈ രാജ്യസ്‌നേഹം കണ്ടുപഠിക്കാന് ഉപദേശിക്കുന്നവരും കുറവല്ല. നോട്ടില്ലെങ്കിലും കുറ്റം, നോട്ടടിച്ച് തരാമെന്ന് കരുതിയാല് അതും കുറ്റം, ഇതെവിടുത്തെ നിയമമാണെന്ന് ചോദിക്കുന്നവരുമുണ്ട്. മാത്രമല്ല, മെയ്ക്ക് ഇന് ഇന്ത്യയുടെ ഭാഗമായാണ് ഈ നോട്ടടി പദ്ധതിയെന്നാണ് ചിലരുടെ അഭിപ്രായം. ബാങ്കുകള്‍ക്കുള്ള വലിയ സഹായമാണത്രേ യുവമോർച്ചാ നേതാവ് ചെയ്തത്. പണിയായുധങ്ങള് പിടിച്ചെടുത്ത പിണറായി പൊലീസ് ഫാസിസമാണ് കാട്ടുന്നതെന്നും ട്രോളന്മാര് ആരോപിക്കുന്നു.\nകടപ്പാട്: ട്രോൾ റിപ്പബ്ലിക്, ഐസിയു, സംഘി ഫലിതങ്ങൾ, സൈബർ ട്രോൾസ്\nTags: BJP, Fake Currency, Trolls\nഐഫോണിനോട് കിടപിടിക്കാൻ വൺ പ്ലസ്5ഇന്ത്യൻ വിപണിയിലെത്തി\nകർഷക ആത്മഹത്യ: ചെമ്പനോട വില്ലേജ് ഓഫിസിൽ വിജിലൻസ് റെയ്ഡ്